
SCRISOARE DE ÎNCEPUT 


NICOLAE STEINHARDT 


„Liberi sunteţi să alegeţi!” 


Pentru a ieși dintr-un univers concentraţionar 
— şi nu e neapărat nevoie să fie un lagăr, o tem- 
niţă ori o altă formă de încarcerare — există so- 
luţia credinţei. Despre aceasta nu va fi vorba 
în cele ce urmează, ca fiind consecinţa harului 
prin esenţă selectiv. 

Cele trei soluţii la care ne referim sunt strict 
lumești, au caracter practic și se înfățișează ca 
accesibile orişicui. 


SOLUȚIA ÎNTÂI 


În „Primul cerc”, Alexandru Isaievici o menţi- 
onează pe scurt, revenind asupră-i în volumul 
I al „Arhipelagului Gulag”. Ea constă, pentru 
oricine pășeşte peste pragul Securităţii sau al- 
tui organ analog de anchetă, în a-și spune cu 
hotărâre: în clipa aceasta chiar mor. Dacă așa 
gândește, neșovăitor, insul e salvat. Nu i se mai 
poate face nimic. Nu mai are cu ce fi ameninţat, 
şantajat, amăgit, îmbrobodit. Nu mai are după 
ce jindui, ce păstra sau redobîndi, pe ce își vinde 
sufletul, liniştea, onoarea. 

Se cere însă, firește, ca hotărârea să fie fermă, 
definitivă. Te declari decedat, primeşti a te în- 
voi morţii, desființezi orice speranță. Riscul 
unei cedări, al consimțirii la denunţ, al unei 
recunoașteri fanteziste a pierit cu desăvârșire. 


SOLUȚIA A DOUA 


Este cea găsită de unul din personajele căr- 
ţii „Înălţimile găunoase”. Personajul e un 
om tânăr, prezentat sub porecla alegorică 
„Zurbagiul”. Soluţia stă în totala neadaptare 
la sistem. Zurbagiul nu are domiciliu stabil, 
nu are acte în regulă, nu e în câmpul mun- 
cii; e un vagabond, un parazit, un coate-goale 


„Altă cale de a înfrunta cercul de fier e 
foarte îndoielnic să găsiţi” (N. Steinhardt) 


şi o haimana. Îşi petrece mai toată vremea în 
pușcării ori lagăre de muncă, doarme pe unde 
apucă. Hoinărește. Pentru nimic în lume nu 
intră în sistem, nici măcar în cea mai neînsem- 
nată, mai păcătoasă, mai neangajantă slujbă. 
Un asemenea om, aflat în marginea so- 
cietăţii, e și el imun: nici asupra lui nu au 
de unde exercita presiuni, nu au ce-i lua, nu 
au ce-i oferi. Îl pot oricând închide, hărţui, 
dispreţui, batjocori: dar le scapă. Şi-i slobod 
la gură, vorbeşte de istov, dă glas celor mai 
primejdioase anecdote, nu ştie ce-i respectul, 
toate le ia de sus, spune ce-i trece prin minte, 
rosteşte adevăruri pe care ceilalți nu-și pot în- 
gădui să le şoptească. E copilul din povestea 
regelui gol, a lui Andersen. E bufonul regelui 


Lear. E lupul din fabula — și ea îndrăzneață — a 
lui La Fontaine: habar nu are de zgardă. 


E liber, liber, liber. 


SOLUȚIA A TREIA 


Ea se rezumă: în prezenţa tiraniei, asupririi, 
mizeriei, nenorocirilor, urgiilor, năpastelor, 
primejdiilor, nu numai că nu te dai bătut, ci 
dimpotrivă, scoţi din ele pofta nebună dea trăi 
şi de a lupta. 

În martie 1939, Churchill îi spune Marthei 
Bibescu: „Va fi război. Praf și pulbere se va alege 
din imperiul britanic. Moartea ne pândește pe 
toți. ar eu simt că întineresc cu douăzeci de ani”. 

Cu cât îţi merge mai rău, cu cât sunt greutăţile 
mai imense, cu cât ești mai lovit, mai împresu- 
rat ori mai supus atacurilor, cu cât nu mai între- 
vezi vreo nădejde probabilistică și raţională, cu cât 
cenușiul, întunerecul și vâscosul se intensifică, cu 
cât pericolul te sfruntează mai direct, cu atât ești 
mai dornic de luptă şi cunoşti un simţămînt de 
inexplicabilă și covârșitoare euforie. 

Cu soluția Churchill se identifică și solu- 
ţia Vladimir Bukovski. Bukovski povestește că, 
atunci cînd a primit prima convocare la sediul 
KGB, n-a putut închide un ochi toată noaptea. 
Firesc lucru, îşi va spune cititorul cărții sale de 
amintiri, cum nu se poate mai firesc: nesiguranța, 
frica, emoția. Dar Bukovski urmează: „N-am mai 
putut dormi de nerăbdare. Abia aşteptam să se 
facă ziuă, să fiu în faţa lor, să le spun tot ce cred cu 
despre ei și să intru în ci ca un tanc. Fericire mai 
mare nu-mi puteam închipui”. 

Iată de ce n-a dormit: nu de teamă, de îngri- 
jorare, de emoție. Ci de nerăbdarea de a le striga 
adevărul de la obraz și de a intra în ci ca un tanc! 
Cuvinte mai extraordinare nu cred să se fi pro- 
nunţat ori scris vreodată în lume. Și mă întreb — 
nu pretind că e așa cum spun eu, nu, câtuși de pu- 
ţin, mă întreb doar, nu pot să nu mă întreb — dacă 
nu cumva universul acesta, cu toate roiurile lui de 
galaxii, fiecare cu miliarde de sori și cel puţin câ- 
teva miliarde de planete în jurul acestor sori, toate 


SCRISOARE DE ÎNCEPUT 


erele, toți eonii, toate timpurile și toate continuu- 
murile spaţio-temporale și toate astrofizicile new- 
toniene ori relativiste au luat fiinţă și există numai 
pentru ca să fi putut fi exprimate aceste cuvinte 


ale lui Bukovski. 


CONCLUZIE 


Tustrele soluţii sunt certe și fără greș. 

Altele pentru a ieși dintr-o situaţie-limită, dintr- 
un univers concentraţionar, din mrejele unui 
proces kafkian, dintr-un joc de tip domino, labi- 
rint sau cameră de anchetă, din teamă și panică, 
din orice cursă de șoareci, din orice coșmar feno- 
menal nu ştiu să existe. Numai acestea trei. Însă 
oricare din ele e bună, suficientă și izbăvitoare. 

Luaţi aminte:  Soljeniţin, Zinoviev, 
Churchill, Bukovski. Moartea consimţită, asu- 
mată, anticipată, provocată; nepăsarea și obrăz- 
nicia; vitejia însoţită de o veselie turbată. Liberi 
sunteţi să alegeți. Dar se cuvine să vă daţi seama 
că — lumește, omenește vorbind — altă cale de 
a înfrunta cercul de fier — care-i în bună parte 
şi de cretă (vezi „Starea de asediu” a lui Camus: 
temeiul dictaturii e o fantasmă: frica) — e foarte 
îndoielnic să găsiți. 

Veţi protesta, poate, considerând că soluţi- 
ile subînțeleg o formă de viață echivalentă cu 
moartea, ori mai rea ca moartea ori implicînd 
riscul morţii fizice în orice clipă. Asta așa este. 
Vă miraţi? Pentru că nu l-aţi citit pe Igor 
Safarevici, pentru că încă nu aţi aflat că totali- 
tarismul nu e atât închegarea unei teorii econo- 
mice, biologice ori sociale, cât mai ales mani- 
festarea unei atracții pentru moarte. Iar secretul 
celor ce nu se pot încadra în hăul totalitar e sim- 
plu: ei iubesc viaţa, nu moartea. 

Moartea, însă, cine, Singur, a învins-o? Cel ce 
cu moartea o a călcat. BI 


Din „Jurnalul fericirii” (Ed. Dacia, 1994) 


Grupaj realizat 
de Anca Stanciu 


Cu Dumnezeu sau cu lumea? 


Adevărul? Care este adevărul despre tot ce ni se 
întâmplă? Și nu mă refer la agresivitatea virusu- 
lui sau la câţi vor muri, nici la faptul că statul 
ne va obliga să ne închidem în case sau la dicta- 
tura care va urma. Mă gândesc în primul rând 
la modul în care stă lumea noastră astăzi în fața 
Adevărului. Câtă relevanță mai are EI pentru 
mulțimea apăsată de ştirile rele ce se revarsă din 
mass-media? În ce măsură ÎL mai luăm noi în 
calcul pe Dumnezeu, supuși panicii, groazei că 
vine moartea? Dar care moarte? 

Am recitit de curând „Starețul meu, Iosif 
Isihastul” şi am găsit acolo un episod cutremură- 
tor, pe care însă îl vedem adesea în viața Bisericii, 
mai ales în epoca pe care modernitatea o stigmati- 
zează drept „Evul Mediu întunecat”. Sfântul Iosif 
Isihastul îl primește în obştea sa pe un tânăr bolnav 
de tuberculoză, care, din dragoste pentru Maica 
Domnului, voia să-și sfârșească viaţa în Sfântul 
Munte. Şi nu numai că-l primește în obşte, după 
ce toți îl alungaseră, dar îl și îngrijește îndeaproape, 


cu multă stăruință şi dragoste, rugându-se în 
același timp Domnului să-i dăruiască şi lui această 
boală, ca să se mântuiască. Trebuie să știm că, în 
acea vreme, tuberculoza nu se vindeca, iar cei care 
se îmbolnăveau — mai ales în condițiile de umidi- 
tate, de lipsă de hrană adecvată și îngrijire medicală 
din Sfântul Munte — nu aveau foarte multe șanse 
de viaţă. În fine, Domnul nu i-a ascultat cererea, 
Sfântul murind mulţi ani mai târziu, având vestire 
de la Maica Domnului despre ziua în care avea să 
plece la Domnul, cu șapte ani înainte. Sfântul Iosif 
Isihastul nu avea dezinfectanţi cu care să se spele pe 
mâini după ce intra în contact cu bolnavul și nici 
costume de protecţie. De altfel, nu se spăla nicio- 
dată. Era numai piele și os, fiind unul dintre cei 
mai mari asceţi ai timpurilor moderne. Așadar, un 
teren tocmai bun pentru o boală infecțioasă, cel 
puţin la fel de contagioasă ca și Covid-19. 

Un alt exemplu: în Vechiul Testament, David 
primește înştiinţare de la Domnul că va suferi o 
pedeapsă cumplită pentru păcatul numărării 


poporului, dându-i să aleagă între trei posibilităţi: 
să fie șapte ani foamete în țară, să fie trei luni fugărit 
de vrăjmașii săi sau să fie trei zile de ciumă în țară 
<t2Rezi2+15. Şi David a ales ciuma, ca pedeapsa să nu 
vină prin oameni, ci direct din mâna Domnului. 
lar ciuma a secerat poporul până când Domnul a 
primit pocăința lui David şi a poporului. Atunci 
ciuma a încetat dintr-odată, la fel de brusc precum 
a pornit. lot astfel au încetat mai toate epidemiile 
de ciumă și holeră de-a lungul istoriei. Nu pen- 
tru că oamenii se spălau pe mâini, lucru lăuda- 
bil, de alfel, ci pentru că, în marea Sa milostivire, 
Domnul Dumnezeu punea capăt bolii ce pătrun- 
sese în popor mai degrabă pentru pocăinţa de pă- 
catele lui decât din alte motive. 

Acum însă toate aceste lucruri par istorioare 
frumoase, dar fără relevanță, estompându-se pe 
fondul valului de ameninţare pe care îl ridică mass- 
media, ce amplifică paroxistic cifrele și spaima. 
Câţi oameni au murit cu adevărat de coronavirus 
în România? Oricum, ni se sugerează că vor fi sute 
de mii de morţi. Mai mult decât atât, forţa de su- 
gestie a mesajului mediatic ne face să ne simțim 
de parcă ne-am număra noi înșine printre primii 
candidați. „Nu va scăpa nimeni!”, ni se sugerează. 
Asta face ca oamenii să fie stăpâniți de frică atunci 
când se întâlnesc unul cu altul. „Celălale” devine 
dușmanul numărul unu al societății dacă nu-și ia 
măsurile de prevedere. rebuie ostracizat și înlătu- 
rat dintre noi, în numele binelui colectiv. 

Unde mai este cuprins Domnul Hristos în 
această ecuaţie? Oare a părăsit și EI lumea, intrând 
în carantină, până când epidemia va putea fi con- 
trolată de oameni prin ultimele biotehnologii ge- 
netice? Oricum, noi așa ne comportăm, de parcă 
am fi uitat că Îl avem pe Dumnezeu, iar gândul la 
moarte ne înspăimântă atât de tare, încât ne pu- 
nem toată nădejdea în proviziile pe care ni le facem, 
în mijloacele de protecţie, în hotărârile puternici- 
lor zilei. Să ne închipuim că peste o lună sau două 
lucrurile vor intra în normal? Sau să înţelegem că, 
cel mai probabil, pandemia va schimba complet 
paradigma legislaţiei și a societăţii, în ansamblul ei, 


EDITORIAL 


producând o ruptură uriașă faţă de tot ceca ce ne 
reprezentam noi despre lume? 

În toată această nebunie, dacă vom continua 
să ne punem toată nădejdea în cele lumești, cu si- 
guranţă vom rămâne singuri și neajutorați. Lumea 
se află la o răscruce, iar popoarele ortodoxe au aici 
cel mai important cuvânt de spus, căci pentru sfin- 
tele Liturghii mai ţine Domnul lumea. Dacă ne 
vom întoarce cu pocăință la Domnul, toate aces- 
tea vor trece ca un fum, iar noi, deși trăim într-o 
lume atât de potrivnică lui Hristos, vom ieși întă- 
riți. Dacă însă ne vom supune neputincioşi duhu- 
rilor stăpânitoare ale lumii, încrezându-ne mai cu- 
rând în mijloacele lor de prevenţie, odihnindu-ne 
conștiința cu tot felul de justificări, uitând deopo- 
urivă că Domnul Dumnezeu ne veghează și că nu- 
mai de la El este milostivirea, atunci vremuri mult 
mai grele vor veni peste noi. 

Spun Sfinţii că mintea tulburată este tronul 
diavolului. Oare această furtună de gânduri și frici 
pe care mass-media a ridicat-o în mintea și inima 
oamenilor de pretudindeni nu ne arată toată ră- 
utatea și viclenia a ceea se înstăpânește astăzi prin 

aceste mijloace? Dragostea este înlocuită de frică, 
raţiunea este inhibată de teroare, iar fapta bună, 
paralizată de teama contaminării. Egoismul lui 
„Eu trebuie să trăiesc!” cucerește lumea. De toate 
aceste lucruri trebuie să ne fie cu adevărat frică. 


„CĂTRE TINE TOT 
TRUPUL VA VENI” 


De ce s-a ajuns aici? Şi poate ar trebui să ne pu- 
nem mai des această întrebare. În anii din urmă, 
nu 0 dată, am observat degenerarea la care a 
ajuns lumea, care nu mai face diferenţa între un 
bărbat şi o femeie. La Referendumul pentru fa- 
milic, chiar la noi în ţară, tributari manipulărilor 
mediatice sau, pur și simplu, din afecţiune pen- 
tru cei așa-ziși „altfel decât noi”, prea mulți din- 
tre români s-au ridicat împotriva Cuvântului lui 
Dumnezeu. Suntem campioni europeni la vi- 
deo-chat-uri și fete vândute „la produs” pe piaţa 
mondială. Destrăbălarea, avorturile, nesimţirea 
duhovnicească și multe altele, pe care nici nu ar 
trebui să le mai amintim, au devenit starea de 
fapt pentru milioane de români. Aceasta era lu- 
mca al cărei curs, cu numai câteva luni în urmă, 
credeam că numai căderea curentului electric îl 
va mai putea stăvili cumva. 

Ei bine, Domnul a îngăduit ca tot prin cei care 
ne-au sedus și ne-au făcut dependenţi de lucrurile 
întunericului să ne primim și pedeapsa, mai ales 
în trupurile noastre. Așa s-a ajuns că nu mai avem 
voie să ne părăsim casele, și poate astfel vom reuși 
să ne cunoaștem mai bine unii pe alții. Ni se vor 
împuţina mijloacele de trai și vom vedea, de ne- 
voie, ce înseamnă înfrânarea. Nu mai suntem lă- 
saţi să mergem în biserici, ca să înţelegem cât de 
mare era acest lucru pe care atât de mult îl negli- 
jam. S-au abolit chiar și toate drepturile omului 
din care mulți își făcuseră un dumnezeu. Acum 
omenirea a rămas descoperită în faţa fiarei ce-și 
arată dinţii. A sosit și vremea ei, adică a apocalp- 
sei, a descoperirii despre care ne vorbește Scriptura. 

Oare vom înţelege ceva din toate acestea, 
în afara regulilor de igienă? Probabil că este una 


dintre ultimele certări pe care le va mai primi 
omenirea. Căci, așa cum spune Sfântul Maxim 
Mărturisitorul, peste aceia care nu s-au înfrânat 
de bunăvoie vor veni necazurile, iar dacă nici pe 
acestea nu le vor răbda, atunci va urma părăsirea 
Domnului. Așadar lumea, în ansamblul ei, dacă 
nu se va pocăi, va fi lăsată pentru o vreme în pără- 
sire pe mâna „babilonienilor”, iar de nu vom avea 
pocăință, mai mari rele vor urma. 

Nu, nu cred că este acesta sfârșitul, ci doar 
începutul unui proces orwelian, un punct de 
cotitură în istoria lumii, când mai ales noi, 
creştinii, fie ne trezim la viaţa în Hristos cu 
multă pocăință și lacrimi pentru lume, cu multe 
fapte de milostenie și vădită dragoste pentru 
aproapele, fie ne vom alătura mulțimilor ce- 
lor fără de chip, stăpânite de spaimă și teroare. 
Sfârşitul va veni atunci când cel viclean, ucigă- 
tor de oameni dintru început, prin nălucirile 
plăcerii şi ale fricii de moarte, se va face stăpân 
peste inima oamenilor de pretudindeni, când 
urâciunea pustiirii se va așeza în locul cel sfânt 
e Matei 215, când mulțimile vor căuta un salva- 
tor din lumea aceasta, iar el nu va întârzia să 
vină, pentru că este dorit și așteptat. O vreme, 
va pretinde că ÎL înlocuiește pe Hristos, până 
când Domnul Însuşi va veni pe norii cerului ca 
să le reașeze pe toate în rânduiala lor. 

În fața acestei perspective eshatologice, ne 
putem întreba ce relevanță mai poate avea amenin- 
ţarea unui virus, oricât ar fi el de patogen? Oricum, 
de pe urma acestei pandemii nu vom primi și nu 
vom avea decât ceea ce așteptăm, de la Domnul 
sau de la lume. Lumea însă nu ne iubește, oricât ar 
încerca să ne-o sugereze. Așadar, răspunsul nostru 
la această pandemie rămâne unul singur: „ie Ţi 
se cuvine cântare, Dumnezeule, în Sion, și Ţie ţi se 
va împlini făgăduinţa în Ierusalim. Auzi rugăciu- 
nea mea, către Line tot trupul va veni. Cuvintele 
celor fără de lege ne-au biruit pe noi, şi nelegiuirile 
noastre Tu le vei curăți” Pmi6%1-3. gg 


> 


Virgiliu Gheorghe 


PRĂZNUIRI 


MITROPOLITUL PAVEL AL ALEPULUI (1959-ț) 


„Prigoana şi mucenicia 
sunt slava Bisericii” (1) 


„Pavel este cu siguranţă episcopul prigonit al epocii noastre. 

Poate că este şi un mucenic al epocii noastre. Dacă trăieşte, 

îi dăruim rugăciunile noastre; dacă se află în Împărăţia Cerurilor, 

îi cerem mijlocirile. În definitiv, prigoana şi mucenicia sunt adevărata 
slavă a Bisericii, pentru că totdeauna după Cruce urmează Învierea. 
Niciodată Biserica nu şi-a plâns mucenicii, ci s-a slăvit prin ei”. 


(ÎPS Nicolae al Mesoghiei, mai 2016) 


Pe 24 iunie 2016, Mitropolitul Pavel al 
Alepului trimitea o scrisoare deschisă tutu- 
ror întâi-stătătorilor și episcopilor ortodocși, 
„oriunde s-ar afla, fie în Creta” (atunci avea 
loc Sinodul Panortodox din Creta, 16-26 iu- 
nie 2016), fie „altundeva”. Mitropolitul era de 
trei ani ostatic al forţelor paramilitare islamiste 
care stăpâneau teritoriile dintre nord-vestul 
Siriei și sudul-estul Turciei. Scrisoarea fusese 
scrisă în prima săptămână după Duminica 
Cincizecimii a anului respectiv şi transmisă 
tuturor fraţilor săi episcopi pe 24 iunie. 

lată ce le scria: „Lanţurile mele sunt o le- 
gătură a unităţii noastre, pentru că nu aţi în- 
cetat să vă rugaţi pentru mine în acești trei 
ani de când Domnul mi-a încredințat această 
neobișnuită «misiune în Biserică», în care mă 
aflu din pricina răpirii mele. Această rugăciune 
a creat o unitate între noi, care a fost și va ră- 
mâne cea mai vie «însoţire» și o expresie plenară 
a «sobornicităţii» Bisericii noastre Ortodoxe. 
Nu mă îndoiesc că numele meu este în inimile 
voastre, într-un timp în care trăim cu toţii ca- 
tastrofa mileniului nostru, experienţă pe care 


o trăieşte «în trupul ei» Biserica noastră, [a 
Antiohiei,] cu care împreună sufăr, aici, în «ce- 
lula» îndepărtată în care mă aflu”!. 

Pe 22 aprilie 2013, cu câteva zile înainte 
de Săptămâna Patimilor, Mitropolitul Pavel 
fusese răpit de o grupare de extremiști, îm- 
preună cu Arhiepiscopul catolic de rit orien- 
tal al Alepului, Gregorios Yohanna Ibrahim. 
Cei doi plecaseră din Alep, într-o Toyota 
condusă de Fatha Allah Kabboud, pentru 
a negocia eliberarea a doi preoți (Pr. Maher 
Mahfouz, un ortodox, şi Pr. Michel Kayyal, 
un catolic armean), răpiți de grupări jihadiste 
ostile regimului Assad, care pe atunci contro- 
lau teritoriile de la est de mitropolia siriană. 
Într-un sat situat la 20 de kilometri de Alep, 
mașina a fost blocată de grupul de teroriști, 
iar şoferul, tată a trei copii, a fost pe loc 
împușcat în cap, pentru că a opus rezistenţă. 
Răpirea nu a fost revendicată niciodată de 
nici o grupare. 

Timp de aproape șapte ani, adică până în 
ianuarie 2020, nu s-a ştiut mai nimic despre 
soarta celor doi. La începutul acestui an însă, 

Foto: The Ascetic Experi 

„Ceea ce ne unește cel mai mult 
în aceste zile sunt lanțurile mele” 
(Mitropolitul Pavel al Alepului) 


„Agenzia Fides”, una dintre agenţiile de știri 
ale Vaticanului, a dat publicităţii un raport 
publicat pe platforma medium.com de către 
Mansur Salib, un cetăţean sirian din Statele 
Unite, care susţinea cu argumente că cei doi 
episcopi au fost răpiți şi uciși de militanţi ai 
grupării de rebeli Nour al-Din al-Zenki, care 
lupta împotriva regimului lui Assad. Potrivit 
„Amnesty International”, gruparea este res- 
ponsabilă de răpirea și torturarea mai multor 
jurnaliști și lucrători umanitari în intervalul 
2013-2016. 

Investigaţiile au dat la iveală și implica- 
rea Serviciilor de Informaţii turce, saudite 
şi americane în susţinerea acestor grupări. 


Răpirea și detenţia celor doi mitropoliți din 
Alep a avut loc în zone care, la momen- 
tul respectiv, se aflau sub controlul acestor 
Servicii Secrete străine, însă un asemenea act 
cu greu s-ar fi putut realiza fără susţinerea 
„teroriștilor ordinari”. Dispariţia celor doi 
mitropoliți a fost însoţită de multă dezinfor- 
mare; de pildă, la câteva zile după răpirea lor, 
s-a lansat informaţia falsă că au fost eliberaţi 
şi că s-ar îndrepta către catedrala catolică de 
rit oriental din Alep, unde au și fost aşteptaţi 
în van de o mulţime de credincioși. 

Între altele, reconstituirea susţine că cei 
doi arhiepiscopi au fost torturați și că, în 
2015, unul dintre ei s-ar fi aflat într-o uni- 
tate medicală din Antiohia, în provincia turcă 
Hatay. De asemenea, investigația afirmă că 
cei doi episcopi au fost uciși și îngropaţi într- 
un loc nespecificat, în decembrie 2016, pe 
când era iminentă recucerirea zonelor de la 
est de Alep de către armata siriană. 

Aşadar, cu doar câteva luni înainte de 
execuţia sa, Mitropolitul Pavel le scria tuturor 
ierarhilor ortodocşi: „Simt că ceea ce ne unește 
cel mai mult în aceste zile sunt lanţurile mele. 
Nu m-au deprimat, pentru că «împlinesc, în 
trupul meu, lipsurile necazurilor lui Hristos 
pentru trupul Lui, adică Biserica» Coloseni 1:2% 
cunoscând și eu pătimirile pe care le trăiește 
un întreg popor şi le suferă o întreagă regiune, 
pătimiri ce tulbură o lume întreagă. Fără în- 
doială, de fapt, «ne-am făcut priveliște lumii 
şi îngerilor și oamenilor» I Corinteni 4:97. 


„O NEOBIȘNUITĂ MISIUNE” 


Mitropolitul Pavel vorbeşte în epistola sa des- 
pre o misiune neobișnuită încredinţată lui 
de Dumnezeu, aceea de slujitor „într-un loc 
din care lipsește Lumina și Viaţa adevărată, 
unde făptura Sa, creată după chipul Său, su- 
feră, unde dreptatea nu există și nu este cu- 


cf. Psalmul 102:16% 


noscută , după cum mărturisea 


un ucenic al Preasfinţitului Pavel, actualul 

Mitropolit antiohian al Buenos Aires-ului și 
toată Argentina, Siluan?. „Acolo, în numele tu- 
turor celor încercaţi, Mitropolitul Pavel aduce 
Jertfa cea nesângeroasă, dar și Rugăciunea ne- 
încetată pentru mântuirea credincioșilor. De 
aceea, păstrând proporţiile, așa cum Domnul a 
lipsit trei zile în iad pentru a-i aduce la viaţă pe 
cei morți, la fel și ierarhul nostru lipsește pen- 
tru a aduce nădejdea și mângâierea” acolo unde 
oamenii însetează după ele. Pentru noi, cei 
atât de închiși în siguranţa și confortul nostru 
cotidian, este de-a dreptul uimitoare această 
înțelegere a răpirii și suferinței. Mitropolitul 
Pavel însă le-a primit ca pe un prilej de a-L pro- 
povădui pe Hristos într-o lume stăpânită de în- 
tunericul necunoștinței. 

De altfel, în ultimul său interviu, acor- 
dat canalului de televiziune Pemprousia. 
zi, spunea: „Ortodoxia este cea mai curată 
învățătură, cea mai departe de politică — 
Ortodoxia este pregătirea pentru Împărăţia 


Cerurilor. Cred cu tărie că creștinismul este 
pregătire pentru Împărăţia Cerurilor, iar noi 
încercăm să transmitem acest duh. Prin dia- 
logul de zi cu zi cu cei de alte credinţe, mai 
ales cu Islamul — și cred că acesta este rolul cel 
mai important al creștinismului în Orientul 
Mijlociu — îi îndemnăm și îi determinăm să 
reinterpreteze acele puncte fanatice din reli- 
gia lor. Da, toate religiile vorbesc despre iu- 
bire, dar, ca să spunem lucrurilor pe nume, 
unele religii conţin şi elemente de fana- 
tism, atunci când propovăduiesc superiori- 
tatea credincioșilor lor față de toți ceilalți, 
susținând că ceilalți sunt fără de Dumnezeu 
şi deci vrednici de moarte”. 

Această misiune asumată de Mitropolitul 
Pavel are „o importanţă vitală, pentru că 
lumea de azi nu știe cum să se raporteze la 
violenţa care se exercită peste tot, culminând 
cu terorismul. Azi este nevoie de voluntari 


cu «duh stăpânitor» şi «smerit» Palmul 50:1318 

pentru această misiune, de oameni care să 
stea în prima linie și în spatele acesteia, este 
nevoie de oameni care să știe să înfrunte cu 


luca 418 roată această Cru- 


«duhul Domnului» 
zime. Da, sunt puţini lucrătorii pe acest 
«câmp» special al Domnului = nu pentru că 
nu există, căci lucrători sunt mulți, ci pentru 
că, aşa cum spunea Mitropolitul Pavel, «acești 
lucrători mulți se gândesc le ei înșiși» şi nu se 
dăruiesc Domnului pentru nici o slujire! De 
aceea, pilda ierarhului este foarte importantă 
şi foarte necesară pentru noi”, mărturisea tot 
Mitropolitul antiohian al Argentinei“. 


CINE ESTE MITROPOLITUL PAVEL? 


Pavel (Boulos) Yazigi s-a născut în 1959, în 
orașul Latakia din Siria, într-o familie evlavi- 
oasă, vestită pentru cultura și virtuțile ei. Tatăl 
său, Manabh, sirian, a fost profesor de limba 
arabă și poet, iar mama sa, Roza Moussi, li- 
baneză, era o femeie cu o credinţă foarte vie. 
Are trei fraţi, dintre care unul este actua- 
lul Patriarh al Antiohiei, Preafericitul loan al 
X-lea, iar sora sa este monahie. Ca și fratele 
său, Preafericitul loan, Pavel a slujit cu râvnă 
Biserica încă din tinereţile sale. După ce în 
1985 a absolvit Ingineria civilă la Universitatea 
Tishreen, a fost hirotonit diacon, apoi a stu- 
diat Teologia la Universitatea din Tesalonic, 
unde a obţinut licența în 1989, apoi un 
masterat în 1992, urmat de un doctorat în 
Teologie, cu tema „Eshatologie și etică: fun- 
damentul eshatologic al vieţii în Hristos, după 
învățătura Sfântului loan Gură de Aur”. A stu- 
diat, de asemenea, în Sfântul Munte. În 1992 
a fost hirotonit preot și a devenit Profesor de 
Erică, Patrologie și Omiletică la Institutul 
de Teologie „Sfântul loan Damaschinul” al 
Universităţii din Balamand, Liban. Din 1994 
a fost decan al acestei instituţii, iar în 2000 a 
fost ales Mitropolit al Alepului. 

Mitropolitul Pavel a fost dintru înce- 
put un ostenitor de „linia întâi”, ca adevărat 


păstor al turmei încredințate lui, renăscând o 
întreagă eparhie. Prima sa grijă, după ce a fost 
ales episcop, a fost să ajute la renașterea vieții 
monahale pe aceste meleaguri cu o veche și 
puternică tradiţie, ale cărei rădăcini coboară 
până la Sfântul Simeon Stâlpnicul, ajungând 
ca în perioada de înflorire creștină să aibă 
400 de mănăstiri isihaste. În prezent însă nu 
mai exista nici una. Mitropolitul a întemeiat 
Mănăstirea de maici „Buna Vestire” din Alep, 
care a făcut un adevărat apostolat în rândul 
familiilor, tinerilor și copiilor din zonă. După 
agravarea conflictului militar, obștea de maici 
s-a refugiat în Grecia. 

De asemenea, bunul păstor a format o 
întreagă generaţie de preoţi vrednici, cărora, 
prin omilii și cursuri teologice ţinute de el 
însuşi, le-a insuflat dragostea de viaţa litur- 
gică şi râvna de a propovădui cuvântul lui 
Dumnezeu în condiţii vitrege, într-o lume 
multiculturală și multireligioasă - în Alepul 
supranumit de catolici „al doilea Vatican”, iar 
de musulmani, „a doua Mecca”. Sublinia și 
revenea asupra faptului că „Preotul călăuzeşte 
întâi de toate prin faptele și pilda sa”, că im- 
portantă este viața pe care o transmite, înainte 
de discursul și cultura sa teologică. 

L-a iubit mult pe tineri, s-a îngrijit de ei cu 
toate puterile și dragostea sa, înțelegând că lor 
le va încredința preţioasa moștenire pe care 
la rându-i o primise. Le spunea: „Vă vorbesc 
vouă, tinerilor, pentru că în mâinile voastre 
punem ceea ce am iubit mai mult și pentru 
care ne-am ostenit atât. Dăruirii voastre că- 
tre Hristos îi încredințăm viitorul, pe umerii 
voştri punem soarta Numelui lui Hristos. Voi 
sunteți vestitorii harului pe pământ. Lumea 
caută harul și pacea. Da, lumea însetează 
după cuvântul lui Dumnezeu și după glasul 
Lui! Copiii mei, sunteţi fiii Luminii: oriunde 
v-aţi afla, dați mai departe Lumina!”. 

Îi îndemna să fie liberi, să ţintească sus, 
să aibă visuri mari și să lupte pentru a și le 

realiza: „inereţea este vârsta Ortodoxiei, 
pentru că este vârsta libertăţii. De orice îi poţi 
lipsi pe tineri, numai de libertate, nu. Să fiţi 
cu luare-aminte ca așteptările de la viaţă și vi- 
surile voastre să nu fie mărunte și să luptaţi 
pentru ele până la capăt, oricât de irealiza- 
bile ar părea! Năzuinţele și visele voastre să fie 
totdeauna în sânul Bisericii, atunci ea însăși 
se va îngriji să le sfinţească și să pună peste 
ele pecetea unui sens autentic”. Le mai arăta 
că viaţa îşi dobândește sensul cel mai înalt 
când este dăruită deplin lui Hristos: „lubiţii 
mei, viaţa v-o câştigaţi atunci când o jertfiți 
pentru Biserică şi în Biserică”. Lucru pe care 
Mitropolitul Pavel l-a făcut — el, cel dintâi. 


„TOȚI ÎMPREUNĂ, 


a 


MÂNĂ ÎN MÂNĂ” 


S-a îngrijit de întărirea familiei creștine, a 
format grupuri catehetice care organizau si- 
naxe regulate, a implicat femeile în lucra- 
rea de apostolat, mizând pe devotamentul 
şi dragostea lor până la sacrificiu de sine. În 
condiţiile vitrege în care trăiau, îi învăţa și îi 
îndemna să rămână uniţi, căci numai așa pot 
izbândi: „Toţi împreună, ne ţinem mână în 
mână, ca să nu rămână nimeni în afara Cinei 
Domnului!”. De asemenea, i-a implicat pe 
creştini în organizarea unei şcoli creștine în 
Alep, pentru toate nivelurile, cu profesori şi 
dotări la cele mai înalte standarde. 

Pentru că iubea mult slujbele Bisericii și 
înțelegea marea însemnătate a artei bisericești 
autentice, a întemeiat la Alep o școală de mu- 
zică bizantină pentru copii, tineri şi adulți. 
Spunea: „Sunetul înseamnă aripile cuvântu- 
lui, îl ridică cu putere, prin ritm, la cea mai 
înaltă descoperire. Fiii mei, așezați aceste 
glasuri ale muzicii înlăuntrul sufletului vos- 
tru, ca să daţi la iveală tot ce aveţi mai cu- 
rat şi mai dumnezeiesc în voi! Să se aprindă 
inima voastră și să strige cu putere: «Avva, 
Părinte!” De asemenea, a făcut tot posibilul 

să renască vestita școală de iconografie de la 
Alep, atât prin expunerea și conservarea ca- 
podoperelor ei, cât și prin formarea de noi 
iconari adevărați. 

Însă, mai presus de toată această uriaşă lu- 
crare de apostolat — care a fost, în chip văzut, 
cu totul distrusă de război —, Mitropolitul 
Pavel a așezat lucrarea lăuntrică și dragostea, 
pe care nici un război și nici o catastrofă nu 
o pot distruge. Spunea: „Fiii mei, rugăciu- 
nea este hrana noastră; postul este fortăreaţa 
noastră; slujirea aproapelui este viaţa noastră, 
iar dragostea, iubiții mei, este rampa de lan- 
sare pentru orice izbândă în viaţă”. 

Această lucrare lăuntrică a sa a dus-o până 
la identificarea cu suferinţa întregului Adam, 
până la mucenicie, așa cum mărturisește 
despre Preasfinţitul Pavel ucenicul său, 
Mitropolitul Siluan al Argentinei: „Cu adevă- 
rat, rușinea lumii de astăzi apasă și pe umerii 
ierarhului nostru. Pe de o parte, a plinit prin 
jertfa sa lipsa lucrătorilor din prima linie, iar 
pe de altă parte, a suferit împreună cu toţi 
fraţii săi nefericirea lumii de azi, împreună cu 
cei aflaţi sub bombardamente, în închisori, 
pe drumurile bejanici sau în mijlocul vicisi- 
tudinilor, îndurând foamete şi suferind îm- 
preună cu orfanii, cu cei bolnavi, exploataţi 
şi batjocoriți”. BI 


(va urma) 


Material realizat de 
Tatiana Petrache 


1 https://www.pemptousia.gr/2016/06/mitropolitis-chalepiou-pavlos- 
i-alisides-mou-ine-sindesmos-tis-enotitas-mas/ 

2 https://www.pemptousia.gr/2016/05/o-mitropolitis-bouenos-aires- 
silouanos-gia-ton-apachthenta-mitropoliti-chalepiou-pavlo/ 

5 htrps://www.pemptousia.gr/video/i-teleftea-sinentefxi-tou-mitropoli/ 
4 herps://www.pemptousia.gr/2016/05/0-mitropolitis-bouenos-aires- 
silouanos-gia-ton-apachthenta-mitropoliti-chalepiou-pavlo/ 


Copilul și imaginea mea 
de părinte 


Într-o carte publicată în anul 1987 de Ellen Galinsky, preşedinte 
şi co-fondator al,„Families and Work Institute”, autoarea își 
expune rezultatele cercetării dedicate nu dezvoltării copiilor, ci... 
părinţilor. Da, dezvoltării părinţilor, întrucât aceştia, precum copiii 
lor, evoluează parcurgând nu mai puţin de șase etape distincte, 
în strânsă legătură cu vârsta copilului şi cerinţele educaţiei 

sale. „Cele şase stadii ale dezvoltării părintelui” („Six Stages of 
Partenhood”) este deja o lectură clasică în parentaj, prezentând 
concluziile studiului unui număr de 228 de părinţi din toate 
mediile sociale ale S.U.A. (1.P.) 


Primul stadiu prin care trec părinții este acela 
de formare a imaginii de părinte şi începe din 
clipa în care părinţii află că așteaptă un copil și 
până în momentul nașterii copilului. Cel de-al 
doilea stadiu este de răpire și îngrijire a copi- 
lului şi reprezintă perioada de după nașterea 
copilului și până la vârsta de 2 ani. Intervalul 
între 2 şi 7 ani, adică până când copilul merge 
la școală, este stadiul în care părinţii trebuie 
să-și formeze autoritatea, devenind sursa tutu- 
ror lucrurilor permise și a interdicţiilor pentru 
copiii lor, stabilind limite sănătoase și reguli. 
În continuare, în perioada în care copilul par- 
curge școala generală (7-14 ani), părinţii tra- 
versează stadiul interpretării, al explicării lumii 
pe înţelesul copiilor. Cei mici se modelează ase- 
menea părinţilor lor, cu care se identifică până 
în momentul în care vine peste ei adolescenţa, 
când se desprind dureros de identitatea 
părinţilor, prin rebeliune și contestare. 
Adolescenţii le impun părinţilor un 
„upgrade” în cel de-al cincilea stadiu în paren- 
taj — stadiul interdependenței, atunci când limi- 
ele și regulile sunt cel mai adesea negociate cu 
fiii şi fiicele lor, care au acum un nivel sporit 
de autonomie faţă de stadiile anterioare, dar nu 
şi libertatea de-a face tot ce vor. Este un sta- 
diu dificil, în care părinţii trebuie să menţină 
un echilibru între autoritate și flexibilitate, 
fiind nevoiţi să-și asume mai degrabă un rol 
de îndrumător, nemaiputându-și trata copiii 
ca la vârsta de cinci ani. Odată ce adolescența 
se încheie vine momentul în care copiii, ajunşi 
tineri adulți, trebuie să-și ia zborul din cuibul 
părintesc şi să trăiască pe picioarele lor. Pentru 
părinți urmează stadiul despărțirii — ci vor fi 
nevoiţi să contemple ceea ce au realizat în 
creșterea copiilor lor, să accepte că ritualurile 
casei se vor schimba, că își vor vedea mai rar 
copiii, care se vor căsători şi vor avea propriile 
vieţi. Acceptarea partenerilor de viață ai copii- 
lor, a alegerilor lor vocaţionale, a localităţii lor de 
reşedinţă, dar mai ales a modului în care aceștia 


își cresc propriii copii sunt condiţii esenţiale 
ale relaţiei între părintele și copilul ajuns acum 
adult. În plus, părinții, aflaţi la mijlocul vieții 
sau chiar la vârsta pensionării, sunt nevoiţi să-și 
vadă de viaţă într-un mod care să le dea copiilor 
lor libertatea de a şi-o trăi pe a lor. Din păcate, 
unii părinţi refuză să facă pasul în spate şi con- 
tinuă să se amestece în viaţa copiilor, încercând 
să rămână „vioara întâi”, fapt cu efecte dezastru- 
oase pentru copil și pentru nepoți. 

E important să subliniem că, la vârste 
diferite, parcurgem aceste stadii în moduri 
diferite. Imaginea de părinte la 25 de ani este 
cu totul alta decât la 40 de ani. La 35 de ani 
ai mult mai multă flexibilitate și înţelegere 
pentru problemele adolescentului tău decât ai 
avea la 55 de ani. De asemenea, poţi avea mai 
multă răbdare să stai de vorbă cu puștiul tău 
de 7 ani dacă îţi termini serviciul la ora 17, 
decât ai avea dacă ajungi acasă în fiecare seară 
târziu, când sunteţi amândoi obosiţi deja. 

ŞCOALA PĂRINȚILOR 


CE FEL DE PĂRINTE 
ALEG SA FIU? 


Să revenim însă la primul stadiu, acela al for- 
mării imaginii de părinte. Cu toţii vă amintiţi 
cum a fost cel puţin la primul copil: vi l-aţi 
închipuit cum va fi, cum se va dezvolta, cum 
se va purta, ce va face, cum va învăţa, ce 
abilităţi și talente va avea etc. Cu siguranță 
însă, în oricare dintre aceste imagini despre 
cum urmează să fie copilul, orice părinte își 
proiectează și propria imagine: ce va face el 
ca mamă sau ca tată, cum se va purta, cum 
va vorbi, cum se va juca cu pruncul, cum va 
arăta viaţa de familie, ce se va întâmpla la 
muncă, la ce școală îl va duce, cum vor dis- 
cuta, cum vor rezolva situaţii dintre cele mai 
diverse, ce meserie va avea copilul, ba chiar și 
cum va arăta nunta lui! 

Ei bine, Galinsky consideră că toate aceste 
fantezii ale părinţilor vor juca un rol deter- 
minant în stilul de parentaj pe care îl vor ad- 
opta și în tot ceea ce vor întreprinde mai târ- 
ziu pentru copiii lor. Dacă ulterior imaginea 
pe care și-au format-o despre copil și despre 
ci înșiși este apropiată de realitate, sentimen- 
tul pe care părinţii îl trăiesc în relaţia cu co- 
piii lor este că au succes, că sunt eficienţi, că 
„lucrurile merg”. În caz contrar, părinţii tră- 
iesc sentimente intense de dezamăgire, furie, 
tristeţe, disperare, neajutorare, iar relaţia cu 
copiii este una tensionată. 

Încă dinainte de a se naşte, părinţii se 
identifică profund cu pruncul lor, dorind să-i 
ofere tot ceea ce le-a lipsit lor în copilărie, 
toate lucrurile și experienţele după care au 
tânjit și a căror absenţă i-a frustrat, visând să-i 
scutească de ceea ce lor le-a produs neplăceri 
sau le-a fost aspru impus. Tot acest proces de 
identificare cu copilul poate începe prin ale- 
gerea unui nume cât mai sonor, mai rar, mai 
ciudat, mai străin, sau care să le amintească 
părinţilor de vreun actor sau fotbalist cele- 
bru, un nume menit să-i confere copilului un 

statut special în lumea aceasta, nu doar în fa- 
milia lor. Așa se face că există generaţii întregi 
de „Shakira Popescu” şi „Mario Blănaru”. 

Urmează imediat un potop de haine, ju- 
cării și experienţe a căror unică menire (în 
afara celei de a statisface un moft de scurtă 
durată) e să arate lumii statutul economic 
al părinţilor și potenţa lor financiară, ce le 
permite să-și transforme băieţelul într-un 
prinţ și fetiţa într-o prinţesă. În paralel, pe 
măsură ce ar trebui să-și educe copiii și să-și 
formeze autoritatea, părinţii abdică senini 
— şi convinși că fac bine! — de la reguli de 
bun-simţ, pentru simplul motiv că ei înșiși 
le-au urât atunci când le-au fost impuse de 
propriii părinţi, cu toate că, în timp, li s-a 
dovedit utilitatea. 

Profesiile părinţilor și influenţele cultu- 
rale ale mediului își pun de îndată amprenta 
asupra imaginii pe care părinţii și-o fac des- 
pre ei și copiii lor. Reclamele ne arată până la 
saţietate „copii-îngeri” și „părinţi-zen”, trăind 
o viață utopică, într-o casă de vis, unde măz- 
gălelile copiilor de pe pereţi sunt înrămate 
şi apreciate ca amintiri preţioase; filmele ne 
prezintă dialoguri suprarealiste între părinţi 
şi copii, iar mediul on/ine debordează de mă- 
mici care îşi postează zilnic, neobosite, for- 
mula proprie de succes parental, între alte 
formule de succes pe care ni le împărtășesc cu 
fățarnică modestie, alături de poza cu cafeaua 
de dimineaţă. 

Toate aceste minciuni și fantezii ne fac 
mintea vraiște cu idei care ne distorsionează 
suplimentar așteptările pe care le avem de la 
noi, ca părinţi, şi de la copiii noştri. Dacă 
mai avem și niște afaceri pe care le-am con- 
struit și am adunat o seamă de posesiuni ma- 
teriale — pe care, neputându-le lua pe lumea 
cealaltă, suntem nevoiţi să le lăsăm copiilor 
—, tușa acestor imagini fanteziste se îngroașă 
suplimentar. Le dăm astfel copiilor noștri 
o misiune în viață, alta decât cea pe care ei 

înșiși au dreptul să și-o aleagă. Ca și cum 
vieţile lor ne-ar aparţine, iar ei ar fi proprie- 
tatea noastră. 

Adeseori visăm să le transmitem copiilor 
noștri chiar și profesiile proprii, doar pentru 
că pe noi ne-au satisfăcut și ne-au ajutat să fa- 
cem bani, și poate chiar un nume, iar această 
dorinţă poate influenţa serios modul în care 
vom trata aspectele legate de școală, de stu- 
diu, de alegerea vocaţională, de stilul de viaţă, 
de locul unde vor trăi copiii noștri. Nu-i mai 
vedem practicând alte profesii, nu-i mai ve- 
dem alegând alte școli, nu-i mai vedem locu- 
ind în altă parte decât în căsoiul pe care l-am 
construit. Şi, când nu-i vedem făcând ceva ce 
ne-am dori pentru ei, riscăm să-i constrân- 
gem, să-i sabotăm, să-i șantajăm emoţional, 
să-i manipulăm, să le influențăm alegerile. 
Câteodată, visăm chiar și cu ce persoane ar 
trebui să ne încuscrim și cultivăm relaţii de 
familie în acest sens. Şi toate acestea în nu- 
mele „iubirii părintești” şi a „grijii” pe care 
le-o purtăm! 


VISĂM PENTRU EI, 
VISĂM ÎN LOCUL LOR 


Tot o proiecţie este și atunci când trăim în 
mod vicariant, prin copiii noștri, relaţii și 
profesii pe care nu le-am avut, experienţe de 
care nu ne-am bucurat, sporturi pe care nu 
le-am practicat, concursuri pe care nu le-am 
câștigat, un statut la care nu am ajuns și ro- 
luri sociale pe care nu le-am jucat, pentru că 
„nu am avut posibilitatea”. "Toate aceste vi- 
suri spulberate îmi devin dintr-odată accesi- 
bile prin copilul meu. Eu nu am ajuns me- 
dic, dar „mi-am făcu” copilul medic. Tatăl 
fiului meu m-a părăsit, dar eu îl am alături 
pe copil pentru totdeauna, iar el nu mă va 
părăsi. Eu nu am putut emigra, dar îmi voi 
pregăti copilul să studieze în străinătate, să 
rămână acolo și, cine știe, poate să mă mut 
şi cu la bătrâneţe la el. Atunci când avem un 

copil-vicar pentru dorinţele noastre, pentru 
visurile noastre neîmplinite, îi atribuim mi- 
siunea de-a ni le transforma în realitate, de 
parcă prin copil am avea ocazia de a recrea 
— de data aceasta, așa cum trebuie! — filmul 
vieţii noastre. Nu realizăm că, de fapt, nu fa- 
cem decât să-l privăm pe copil de filmul pro- 
priei sale vieţi. 

Uneori, dacă am crescut fără părintele 
de același sex cu noi și nu am avut modele 
la care să ne raportăm, pur şi simplu inven- 
tăm un „tată ideal” sau o „mamă ideală” și ne 
comportăm conform acestei fantezii a noas- 
tre, opaci la nevoile reale ale copilului, con- 
fuzi şi exasperaţi că realitatea nu corespunde 
imaginaţiei noastre. Este evident că fiul meu 
nu acceptă să facă de bună-voie anumite lu- 
cruri importante pentru el — ca, de pildă, să 
închidă tableta și să se culce la o oră rezona- 
bilă —, este evident că doar explicaţiile mele 
nu duc la nici o schimbare în bine și el conti- 
nuă să piardă nopțile, să lâncezească la ore și 
să nu mai înveţe, cu toate acestea refuz cu în- 
dârjire să iau nişte măsuri de bun-simţ (ca, de 
pildă, să-i confisc tableta sau să închid rozzer- 
ul), pentru că imaginea mea de „tată ideal” 
este aceea a unui bărbat blând, sfătos și con- 
vingător (nu constrângător!), iar copilul meu 
trebuie să fie rezonabil și politicos (nu sfidător 
şi rebel!). Prin urmare, trăiesc sentimente in- 
tense de dezamăgire, mă simt incompetent 
ca părinte, poate chiar furios, și nu-mi explic 
de ce copilul meu nu e ca alţii, de ce nu-mi 
seamănă (că doar eu eram silitor în școală și 
foarte ambiţios!). 

Din păcate, proiecţiile noastre conti- 
nuă și mai târziu, când copiii noştri au (sau 
nu) anumite realizări școlare, fac (sau nu) 
anumite activităţi, practică (sau nu) anu- 
mite sporturi, participă (sau nu) la anumite 
competiţii, își fac (sau nu) anumiţi prieteni, 
în conformitate cu fanteziile noastre, cu ima- 
ginea pe care noi ne-am format-o despre „ce 

ar trebui să fie copilul nostru” și nu cine este 
el cu adevărat. E foarte dificil să diferenţiem 
între ceea ce este cu adevărat potrivit pen- 
tru copil și ceea ce noi ne dorim pentru el 
din perspectiva proiecţiilor pe care le facem. 
Ne este şi mai dificil să facem o astfel de 
diferenţiere dacă suntem orgolioși, domina- 
tori și chiar narcisici, dacă ieşim din atribu- 
tele unui mentor și antrenor întru ale vieţii, 
iubitor şi devotat, așa cum ar trebui să fie 
orice părinte pentru copilul lui. 

Chiar şi atunci când fiii noștri sunt oameni 
în toată firea ne putem trezi că ţinem morțiș 
să se căsătorească cu o anumită persoană care 
este nora sau ginerele nostru ideal, nicide- 
cum partenerul /or ideal, fără măcar să reali- 
zăm că riscăm să-i condamnăm la nefericire. 
Am cunoscut pe cineva care și-a pus fiica să 
aleagă între ea, ca mamă, și tatăl copilului ei, 
ameninţând-o că o va repudia, dacă nu o va 
alege pe ca. Vă imaginaţi ce a ieșit, căci fiica s-a 
simţit datoare să nu-și trădeze mama... 


CE-I DE FĂCUT? 


Ceea ce este evident pentru o persoană stră- 
ină obișnuită, chiar și pentru una fără pregătire 
psiho-pedagogică, este complet de neînțeles 
pentru părinte. Mecanismul psihologic care ne 
deformează percepțiile şi judecata este proiecția 
— sau, cum zicea Cuviosul Paisie Aghioritul, 
„ochiul vede în afară ceea ce mintea vede înă- 
untru”. Nu ne putem abţine să nu ne proiectăm 
propriile convingeri, credinţe, alegeri, preferințe 
asupra copilului nostru. Iar această proiecţie ni 
se pune pe ochi ca o pereche de ochelari ce de- 
formează imaginile. 

Ce ar trebui să fac eu, ca părinte, pentru 
a mă asigura că nu-mi cresc copiii proiectând 
în neștire? Cum aș putea reuși fără consiliere 
psihologică? Câteva idei ar putea să ne ghi- 
deze, fără să ne dea totuși siguranţa că evităm 
complet capcana proiectării: 

* Observaţi-vă copiii cât de obiectiv puteți, 
ca și cum ar fi niște persoane pe care nu le 
cunoaşteţi deloc și doriți să le descoperiți. 
Aceasta înseamnă să fiți atenţi la ceea ce le 
place și le displace, la ceea ce-și doresc și la 
ceea ce nu-și doresc, la ceea ce pot și la ceea 
ce le vine foarte greu să facă. „Când eram eu 
de vârsta lui făceam așa și pe dincolo...” tre- 
buie să dispară din mintea noastră. Copilul 
meu este o persoană diferită de mine, care 
ar putea avea anumite trăsături, aptitudini şi 
predispoziţii similare mie, dar nu este o per- 
soană identică cu mine. 

* Acceptați diferențele dintre voi şi copiii voştri. 
Este momentul să înțelegeți că puteţi fi un 
fotbalist foarte bun, dar copilul să nu fie 
câtuși de puţin atletic. Ori că, în timp ce ac- 
tivitatea de relaxare preferată a tatălui este 
pescuitul, băiatului poate să-i placă să cânte 
la vioară. Dacă mama a învăţat cu ajutorul 
fişelor iar copilul învață mai bine fără, e stu- 
pid să-ţi forțezi copilul să aleagă metoda care 
te-a slujit pe tine cel mai bine, dar care pentru 
cl nu funcţionează. 

* Acceptaţi preferințele copilului şi nu-l 
fortati să le împrumute pe ale voastre. Dacă 
părintele preferă carnea de oaie iar copilu- 
lui nu-i place, e absurd să se certe cu co- 
pilul, „convingându-l” să mănânce carne 
de oaie. Ca să nu mai vorbesc despre cât 
este de stupid să-i oferi unui copil de 6 
luni ciocolată doar pentru că mamei îi 
place ciocolata! Evident, dacă părintelui 
nu-i plac anumite alimente sănătoase (de 
pildă, peştele), este greșit să nu i le ofere 
copilului, privându-l astfel de șansa unei 
alimentaţii sănătoase și variate. 

Fiţi deschişi către ideile partenerului de 
viață, dar şi către sugestiile pe care alți 


adulți care cunosc copilul vi le fac (bu- 
nici, rude, profesori, antrenori etc). Astfel 
de persoane vă ajută să faceţi un „reality 
check”. Ele vă cunosc copilul şi-l văd cu 
o anumită doză de obiectivitate, care vă 
poate lipsi ca părinte, iar această obiecti- 
vitate vă ajută să vă „reglaţi” din când în 
când imaginea pe care o aveţi despre copi- 
lul vostru, dar şi despre voi. Încăpăţânarea 
oarbă şi ambiția de a ne face voia, de a 
considera că putem face ce vrem din copi- 
lul nostru, de parcă ar fi proprietatea noas- 
tră şi nu o ființă pe care suntem chemaţi 
să o îngrijim, să o iubim şi să o învăţăm să 
trăiască pe picioarele ei, sunt dezastruoase 
în educaţie și reprezintă adevărate abuzuri. 


Discutaţi, ascultați şi căutați să întelegeți care 
sunt aspirațiile copilului vostru, dorinţele lui, 
visele lui, ajutaţi-l să și le descopere și să le îm- 
plinească. E greșit să-i „plantăm” copilului vi- 
sele și aspiraţiile noastre, dar e foarte potrivit 
să-l ajutăm să-și descopere propriul drum în 
viaţă și să-și contureze propria personalitate, 
şi nu o „versiune îmbunătăţită” a noastră. 

Respectaţi alegerile copilului chiar dacă nu 
sunteți de acord cu ele şi lăsați-l să învețe din 
propriile greșeli. Desigur, alegerile se fac în 
funcţie de vârsta copilului și i le putem 

respecta atâta timp cât nu îl pun în pericol 
pe el sau alți oameni și bunurile lor. De 
pildă, dacă e mic, îl putem lăsa să-și aleagă 
la gustare mărul sau para, șosetele verzi sau 
mov, păpuşa sau ursuleţul de pluș prefe- 
rat; dacă e școlar, să-și aleagă tabăra în care 
va merge, ghiozdanul ori sportul pe care îl 
practică; dacă e student, să-și aleagă cum 
îşi cheltuiește banii de buzunar și cu cine 
stă în cameră etc. 


„ARCUL DIN CARE COPIII 
VOȘTRI SUNT AZVARLIŢI” 


Vă îndemn să luaţi aminte la atât de frumoa- 
sele versuri din poemul „Profetul”, unde Khalil 
Gibran reușește să cuprindă, în doar câteva cu- 
vinte, însăși esența parentajului: 


„Copiii voştri nu sunt copiii voştri. 

Ei sunt fiii şi fiicele dorului Vieţii de ea 
însăşi îndrăgostită. 

Ei vin prin voi dar nu din voi 

Și, deşi sunt cu voi, ei nu sunt ai voştri. 

Puteți să le dați dragostea, nu însă şi gân- 
durile voastre, 

Fiindcă ei au gândurile lor. 

Le puteți găzdui trupul dar nu şi sufletul, 

Fiindcă sufletele lor locuiesc în casa zilei de 
mâine, pe care voi nu o puteți vizita nici chiar 
în vis. 

Puteți năzui să fiţi ca ei, dar nu căutați să-i 
faceți asemenea vouă, 

Pentru că viața nu merge înapoi, nici 
zăboveşte în ziua de ieri. 

Voi sunteți arcul din care copiii voştri, ca 
nişte săgeți vii, sunt azvârliți 

Pe drumul nesfârşirii”. N 


PSIH. DR. 
lrina Petrea 

Rețelele de socializare 
- fabrici de dependențe și depresii (VI) 


„Din punct de vedere intelectual, internetul este o mare invenţie. 
Emoţional însă, lucrurile devin problematice. Interacțiunile 
sociale pe care le avem de-a lungul unei zile nu mai sunt astăzi cu 
oamenii, ci cu ecranele calculatoarelor și telefoanelor. lar asta este 
o mare pierdere. 

Rețelele de socializare au înlocuit un simţ real al comunității. 
Cred că ele sunt și o formă de pornografie, fiindcă funcţionează 
pe un principiu al plăcerii la vederea experienţelor celorlalți. 
Literatura actuală e plină de replici de genul: «Oh, m-a scos din 
lista de prieteni de pe Facebook!». Și te gândești: Poftim? De ce te 


1] 


preocupă atât? Nu-i ca şi cum ar fi fost o relaţie reală... 


Cuvintele scriitorului britanic Will Self, citate mai sus, au fost ros- 
tite într-un interviu oferit în decembrie 2012, cu ocazia venirii 


sale în România, și sunt la fel de valabile și azi. 9 

Am cunoscut în numerele trecute în ce mod se ra- N 
portează cei care au contribuit la fondarea și dez- te] L] 
voltarea reţelelor de socializare și care astăzi sunt Lei 
foarte conștienți care sunt efectele acestora asu- CI șI (2 


pra vieților noastre. Ce putem face însă, concret, 
pentru a ne limita timpul petrecut (sau, mai 
bine-zis, pierdut) pe aceste reţele și cu ce l-am 


putea înlocui? 

Susan Greenfield, cercetătoare la Universitatea “ 
Oxford, afirma în 2018 că nevoia de stimulare 

constantă pe care o aduc reţelele de socializare şi Z 
jocurile video ne afectează capacitatea de a 
gândi. Sfatul pe care îl adresează părinţilor 
este să le ofere copiilor activităţi care 

să aibă un început, o parte de mij- 
loc și un final, cum ar fi cititul cărților 
sau practicarea unui sport. Cititul este 

în mod special benefic fiindcă, susţine 
Greenfield, „le furnizează un timp îndelun- 
gat de atenţie concentrată”? 

Soluţia nu e neapărat eliminarea totală a 
accesului la reţelele de socializare, ci utilizarea 
lor „pentru intervale limitate de timp” = con- 
sideră Jean Twenge, profesoară de psihologie 
la Universitatea din San Diego. „Iotul trebuie 
făcut cu măsură”, conchide ea. „Foloseşte-ţi 
telefonul pentru lucrurile la care este util. 
După aceea pune-l deoparte și fă altceva”.* 


UTILIZAREA MODERATĂ A 
REȚELELOR DE SOCIALIZARE 


Oferim în cele ce urmează o listă a trei dintre 
cele mai frecvente întrebări pe care și le pun 
părinţii cu privire la utilizarea în exces de către 
copiii lor a rețelelor de socializare. Şi câteva po- 
sibile răspunsuri. 

1. Cum aș putea limita timpul pe care copi- 
lul meu îl petrece online? 

Noăl Janis-Norton, învăţătoare și psiho- 
pedagog cu peste 40 de ani experienţă di- 
dactică în S.U.A. și Anglia, autoare a cărții 
„Parenting mai calm, mai ușor și mai fericit”, 
recomanda ca părinţii să se concentreze pe 
momentele importante ale zilei: „Spre exem- 
plu, fără ecrane înainte de școală, fără ecrane 
în timpul meselor principale, fără ecrane la 
vremea culcării”.4 

Anne Longfield (Children's Commissioner 
for England) afirma că putem să ne dăm 
seama ușor când copilul nostru folosește 
reţelele de socializare în exces: „dacă nu mai 
socializează în viaţa reală — dacă își petrece 
online timpul pe care obișnuia să-l folosească 
întâlnindu-se cu prietenii — sau dacă se arată 
anxios la ideea că în anumite împrejurări nu 
va avea ecrane la dispoziţie — ca, de exemplu, 
acei copii care nu au vrut să meargă cu avio- 
nul fiindcă nu aveau acces la Wi-Fi”? 

Abordarea părinţilor s-ar cuveni să fie una 
graduală. De pildă, afirma Noăl Janis-Norton, 
dacă un adolescent obișnuiește să stea în faţa 
unui ecran șase ore pe zi, ar fi un progres 
uriaș dacă părintele ar reuși să-l convingă să-și 

„Când părinţii sunt fermi şi consecvenți, 
tinerii răspund bine” (Noăl Janis-Norton) 


reducă acest timp la jumătate. Practic, vorbim 
aici despre limitarea vătămării în urma ex- 
punerii copilului la materiale necorespunză- 
toare, la mesaje publicitare, la bârfe fără sens 
despre celebrităţi, la bu//ying și la mesaje cu 
tentă sexuală. Sau, în cuvintele medicului psi- 
hiatru Richard Graham, fondatorul primului 
serviciu de tratare a dependenţei de tehnolo- 
gie la copii şi adolescenţi din Marea Britanie: 
„Dacă fereastra nu e atât de larg deschisă, înă- 
untru va pătrunde mai puţină murdărie”. 

2. Cum să-mi conving copilul să citească o 
carte, în loc să stea la taclale online? 

Cel mai simplu răspuns, consideră Laurel 
Ives, editor pe probleme legate de sănătate la 
The Telegraph, este să stabilim interdicții şi li- 
mite legate de utilizarea ecranelor și să avem 
suficient curaj să ne ţinem de ele. Ajută și 
dacă îi avertizăm pe copii din timp: de pildă, 
le spunem că mai au voie o jumătate de oră 
pe telefon, după care îl vom lua. 


ŞCOALA PĂRINȚILOR 


Una dintre cele mai mari probleme legate 
de telefonul mobil este perturbarea somnu- 
lui. Mesajele de la prieteni vin până târziu 
în noapte, iar lumina albastră de la ecrane 
îl ţine treaz pe copil. Dr. Richard Graham 
sfătuia părinţii să acceseze site-ul Academiei 
Americane de Pediatrie, ca să afle câte ore de 
somn sunt necesare copilului conform vârstei 
lui, iar apoi să-i calculeze ora de culcare pe 
baza orei la care trebuie să se trezească. Cu o 
oră înainte de culcare, părinţii ar trebui să le 
interzică accesul copiilor la orice tip de ecran: 
„Acest calculator al somnului este o unealtă 
grozavă pe care să o foloseşti cu o persoană 
tânără: îl va face să nu te considere singurul 
părinte puritan”. 

Copiii se pricep foarte bine să-și ascundă 
telefonul sub pătură după ce se culcă. Vei şti 
că ai eșuat dacă observi pe sub ușa dormito- 
rului acea sclipire de lumină albastră care e 
cel mai bun indiciu... 

3. Am de gând să limitez copiilor timpul 
online. Cum să evit un scandal uriaş? 

Este foarte probabil ca impunerea unor 
limite să dea naștere unor accese de furie și 
lamentări de tipul: „Nici unul dintre părinţii 
prietenilor mei nu-i atât de rău ca tine! 
Georgică are un iPhone 7 și are voie cu el 
noaptea!”. Laurel Ives sfătuiește ce să facem 
în aceste condiţii: „Păstrează-ţi calmul și fii 
ferm. Cel mai rău lucru ar fi să-ţi pierzi cum- 
pătul. Explică de ce faci ceea ce faci”. lar No&l 
Janis-Norton adaugă: „Când părinţii sunt 
fermi şi consecvenți, tinerii răspund bine. Vor 
fi supăraţi, însă le va trece şi vor începe să ci- 
tească, să petreacă mai mult timp cu prietenii, 
să scrie povestiri, să plimbe căţelul...”. 

Cu cât părintele discută mai detaliat cu 
copilul său motivele limitării utilizării tele- 
fonului sau computerului, cu atât va fi mai 
ușor. Şi cu cât acest lucru este făcut mai de- 
vreme, cu atât mai bine; când copilul este 
deja mare, e mai dificil să institui limite. 

Claire Katzenellenbogen, director al pro- 
gramului Parent Gym, susţine: „Cel mai mare 
dar pe care îl putem oferi copiilor noștri 
este să-i ajutăm să-și dezvolte o gândire cri- 
tică asupra întregii semnificaţii a acestor lu- 
cruri. Ei vor înţelege, de pildă, că fotografi- 
ile minunate ale celorlalți pe care le văd pe 
Instagram pot părea foarte reale, deși au fost 
falsificate”.” Acest lucru este util atunci când 
copilul se confruntă cu anxietatea provocată 
de pozele prietenilor sau ale celebrităților 
care arată mult mai bine decât el, sau când 
este trist văzând cum par să se distreze pri- 
etenii lui, fără ca el să fi fost invitat. Le pu- 
tem explica copiilor că nimeni nu va posta o 
poză în care să arate rău, nefericit sau singur 
(chiar dacă așa se simte în realitate) și că o 
singură imagine nu spune întreaga poveste. 
Lauren Ives scria: „Adolescenţii înţeleg rapid 
şi, odată ce-i vom lămuri că nu sunt decât 
niște pioni pentru companiile-gigant ale in- 
ternetului care fac bani din publicitate și din 
datele oferite de utilizatori, și că multe dintre 
persoanele cu influenţă pe care le imită sunt 
plătite pentru a promova produsele, vor în- 
cepe să se înţelepţească”. 

În numărul următor vom încheia seria 
noastră dedicată rețelelelor de socializare, 
venind cu alte soluţii care să-i ajute pe co- 
pii să se elibereze de tirania dependenţei de 
ecrane și să reînceapă să ducă o viaţă nor- 
mală și împlinită. BI 


(pa urma) 


LECT. UNIV. DR. 
Andrei Drăgulinescu 


Bibliografia completă 
pe familiaortodoxa.ro 

PĂRINTELE VASILIOS VOLOUDĂKIS 


ŞTIINŢA DE A IUBI 


„Chiar vreţi să existaţi?” 


Văd astăzi un tineret fără vlagă în el, care parcă aşteaptă de la 
părinţi să trăiască în locul lor. Asta e impresia pe care mi-o lăsaţi. Şi 
mă întreb: voi chiar existaţi? Chiar vreţi să trăiască cineva alături de 


voi şi pentru voi? Simţiţi că existaţi? 


Poate că vi se pare curioasă întrebarea mea, dar nu vreau să 
supăr pe nimeni, ci vreau să vă trezesc. Simţiţi că existaţi suficient 
de mult încât să puteți găsi un om alături de care să trăiţi? Sau 
îl căutaţi doar ca să intraţi în incubatorul lui și să începeţi acolo 
să creşteți? Ce vreau să spun cu asta? Ceea ce spunea actorul de 
comedie Harri Klin:„Cine m-a luat din cameră și lipsesc?” Ne fură 
alţii din propria noastră viață și nu mai ştim nici pe unde suntem. 


Asta-i problema, vă văd foarte aerieni și real- 
mente nu trăiţi decât prea puţine lucruri, în 
special cele legate de biologia voastră. Ceea 
ce vreau eu de la voi e să transmiteţi viaţă, 
să generaţi viaţă în jurul vostru, să-i ajutaţi 
să iasă din letargie pe cei de lângă voi. Ridic 
ştacheta sus, știu asta, dar încerc să nasc tineri 
cu suflu de viaţă în ei. 

Vi se pare greu ce vă spun sau vă trezește? 
Ce-i greu în toate astea? Vă spun oare să vă 
duceţi pe Lună? Nu, ci doar să vă doriţi să 
ştiţi cine sunteţi și ce vreţi unul de la al- 
tul. Să nu priviţi lucrurile în mod exterior: 
„A, câţi ani are? Are bani? E bine! Hai să-l 
prind în plasă”. În felul acesta, credeți că 
putem să înaintăm în viaţă? Nu vedeţi că 
așa vă mișcaţi? Și starea asta pentru voi în- 
seamnă viaţă? Nu, nu vă judec, vreau doar să 
prindeţi viaţă în voi, acesta e scopul nostru. 
Să ne antrenăm ca sportivii, să simţim că ne 
curge sângele în vene. 

Nu ştiţi ce vreţi, iar ceea ce vreţi nu vreţi des- 
tul. Când vrei ceva extrem de tare nu se poate să 


nu primeşti. Altfel, doar ai impresia că vrei, doar 
ai impresia că ai găsit — trăieşti doar din impresii, 
pe toate planurile. Și e exclus să nu existe ceea ce 
vrei tu: dacă vrei ceva cu adevărat, va fi creat spe- 
cial pentru tine. Îţi dau cu semnătură! 

Din păcate, nu ne cunoaştem pe noi 
înşine, nu ştim ce vrem și-i lăsăm pe cei 
din jur să vrea în locul nostru. Mi-a spus 
odată un tânăr: „Ca orice om, simt eu în- 
sumi ce-mi face bine și ce nu, dar până să 
merg la biserică nu-mi susțineam propriile 
preferinţe, pentru că-mi era frică să nu fiu 
luat peste picior. Mi-era teamă de ce vor 
spune cei din jurul meu. Însă, cu timpul, mi- 
am dat seama că atitudinea asta nu mă fă- 
cea fericit. Şi atunci mi-am zis să încerc câte 
puţin în fiecare zi să fac ceea ce simt eu, ceea 
ce vreau eu cu adevărat”. În cele din urmă, 
procedând așa și fiind sincer cu sine însuși, 
acest tânăr a găsit ceea ce căuta și, în primul 
rând, s-a regăsit pe sine. 

Asta înseamnă să exist: să fiu eu însumi, să 
ştiu ce vreau! Poţi spune că exiști atunci când, 

în cercul tău fiind, te lași influenţat de mama 
sau de tata, de familie, de fraţii tăi, de prie- 
teni? În general, suntem influenţaţi de mediul 
în care trăim mult mai mult decât ar trebui, 
îi dăm mult mai multă importanţă decât me- 
rită. Ca să nu mai spun că ne trece prin cap 
şi că „Dacă ceilalți spun asta, în mod sigur 
așa e€!”. Şi părinţii voştri vă spun ceea ce vă 
spun, din pricină că mediul în care trăiesc îi 
obligă să vă spună asta. Dacă i-ai duce undeva 
în pustie, unde nu mai sunt presiuni sociale, 
v-ar spune cu totul altceva. 

Cum l-a chemat Dumnezeu pe Avraam 
să plece în Pământul Făgăduinţei? „Ieși din 
pământul tău, din neamul tău şi din casa 
tatălui tău și vino în pământul pe care ţi-l 
voi arăta Eu” He 121: Desigur, nu vei ieși din 
casa părintelui tău și din neamul tău atunci 
când acesta este Biserica adevărată. Vei ieși 
doar atunci când este un alt fel de neam, un 
alt fel de familie — căci, de nu vei ieși, vei fi 
pierdut. Dacă n-o vei face, te vei înstrăina 
complet de tine însuți. 


p 
BE, 
Da 


„DACĂ NU IUBEŞTI, 
NU TRĂIEŞTI PLENAR” 


Pentru că, vedeţi voi, numai în Hristos te poți 
cunoaște cu adevărat. În Hristos, dacă ești 
autentic, vei învăţa să știi ce vrei, vei şti ce este 
bine pentru tine, vei simţi ce-ţi lipsește în mod 
real, fie că ești bărbat, fie că ești femeie. Şi, în ul- 
timă instanţă, atât bărbaţii, cât şi femeile, atâta 
vreme cât nu înaintează în viața lor duhovni- 
cească, atâta vreme cât întârzie să se antreneze 
în poruncile lui Dumnezeu, nu pot iubi cu tot 
sufletul, cu toată inima, cu toată mintea și cu 
toată puterea lor. Și, neiubind, nu trăiești plenar 
— practic, nu trăieşti deloc. 

Aceasta e nefericirea lor. Bărbaţii nu iubesc din 
cauză că afectivitatea lor e adormită, iar în cea mai 
mare parte a timpului, trăiesc într-un autism din 
care îi scot ocazional nevoile lor sexuale. Femeile, 
la rândul lor, nici ele nu iubesc, pentru că sen- 
timentele lor sunt incoerente. La asta se adaugă 
şi neascultarea lor caracteristică, născută dintr- 
o nesiguranță afectivă exagerată. Loate acestea le 
hrănesc imaginaţia și, în locul unei relaţii reale, 

trăiesc într-un dialog imaginar, care nu lasă să 
crească înlăuntrul lor o dragoste statornică și ade- 
vărată. În ultimă instanţă, nici bărbaţii, nici feme- 
ile nu aduc roadele trăirii unei dragoste autentice. 

Acesta e motivul pentru care Sfântul Apostol 
Pavel îi îndeamnă în mod expres pe bărbaţi să-și 
iubească femeile — pentru că ei au un drum 
lung de parcurs până ajung să iubească, și asta 
pentru că-și ţin sentimentele închise bine sub 
cheie. În plus, dacă Apostolul le-ar fi îndemnat 
pe femei să arate mai multă dragoste, dată fiind 
structura lor psihică, ele ar fi înțeles greşit și, în 
loc de mai multă dragoste, s-ar fi dedat la și mai 
mult sentimentalism. 

În acest al treilea îndemn al Apostolului 
Pavel („Bărbaţii sunt datori să-și iubească 
femeile ca pe înseși trupurile lor” Eni 52%) se 
găsesc cheile pentru a deschide cu toţii, atât 
bărbaţii, cât și femeile, porţile uitate ale su- 
fletului nostru, prin care să vedem clar ob- 
stacolele care nu ne lasă să iubim cu adevă- 
rat. Pentru că despre asta este vorba. Toate 
îndemnurile Bisericii noastre au ca scop tămă- 
duirea sufletului nostru, pentru a ajunge să-L 
iubim din toată tăria noastră pe Dumnezeu 
şi pe oameni. 

Biserica nu urmărește să-i supună pe oa- 
meni altor oameni. Nu urmărește să le supună 
pe femei bărbaţilor, să le facă dependente de ei 
— ci, sfătuindu-le să se supună, le oferă prilejul 
ca astfel să trezească lumea afectivă cea ador- 
mită a bărbatului lor, așa încât să se bucure la 
rândul lor de sentimentele lui, lucru care pen- 
tru ele are o importanţă vitală. 

În paralel, prin supunerea lor față de bărbat, 
îşi vor tămădui și ele psihismul, de altfel foarte 
bogat în sentimente, incoerente însă, şi de aceea 
incapabile să se transforme într-o dragoste ade- 
vărată. Sentimentele incoerente nu se adresează 
persoanei concrete a unui bărbat, ci sunt dis- 
ponibile pentru orice „ofertă” venită din par- 
tea oricărui „licitant”. Asemenea sentimente nu 
sunt doar nepotrivite, ci şi periculoase. 


ŞTIINŢA DE A IUBI 


„Măsura ascultării femeii depinde 
de măsura dragostei bărbatului” 
(Sf. loan Gură de Aur) 


Amintiţi-vă de cuvântul Sfântului loan Gură 
de Aur, că măsura ascultării femeii depinde de 
măsura dragostei bărbatului față de ea. Cu alte 
cuvinte, așa cum femeii îi vine greu să asculte, la 
fel și bărbatului îi vine greu să iubească. Acesta e 
motivul pentru care Sfântul Pavel îi îndeamnă pe 
bărbaţi să-și iubească femeile, deși nu dă același 
îndemn și femeilor. Prin acest îndemn le indică 
bărbaţilor punctul lor slab şi cauza pentru care 
femeile nu-i ascultă. Femeile au în mod special 
nevoie de ocrotirea bărbatului lor — e una din ne- 
voile lor existenţiale, pe care ele o simt. Şi pentru 
bărbaţi este tot o nevoie existenţială, dar ci trebuie 
să fie împinși de la spate ca să o simtă. De aceca, 
Biserica îi îndeamnă să se îngrijească de femeile 
lor, să le ocrotească, și atunci ele le vor oferi tot ce 
au nevoie. Atunci femeia îl va cinsti pe bărbat, îl 


ŞTIINŢA DE A IUBI 


va face cap al ei și-l va asculta, așa încât amândoi, 
uniți, să asculte de poruncile lui Dumnezeu. 


MEDICAMENT ȘI REVELAȚIE 


Nu aţi văzut ce spune Apostolul Pavel? „Hristos 
este capul oricărui bărbat, iar capul femeii este 
bărbatul, iar capul lui Hristos: Dumnezeu” ! 
Cointeni 444, Fristas mu S-a facut Cap al firii 
omenești ca să-i supună pe oameni și să Şi-i 
facă robi, ci pentru a Se uni cu ei, ca noi să nu 
ne mai despărțim de EI, urmându-ne fiecare 
viața paralelă. Hristos ne-a unit pe toți cu EI și 
pe noi între noi, şi prin EI Însuşi ne-a dat chip 
după Chipul Său - EI, singurul Care are Chip 
cu adevărat. De aceea, oricine nu se unește cu 
Trupul lui Hristos prin Biserica Sa va deveni 
de nerecunoscut, nu va dobândi chip și astfel 
va auzi, ca o consecinţă firească, cuvântul Lui: 
„Nu'vă cunose pe voi” Ma 23iz, 

Ei bine, acest cuvânt al Sfântului Pavel este 
cel care, prin excelență, dă chip relaţiei dintre 
bărbat și femeie și îl trezeşte pe bărbat, atră- 
gându-i atenţia asupra misiunii lui primordi- 
ale și principale, care este aceea de a veghea, 
de a se îngriji de a merge împreună cu femeia 
lui, având aceeași voinţă, aceleași năzuințe, 
același scop final, desigur, în ascultare de 
voinţa și îndrumările lui Dumnezeu. Sfântul 
Apostol învaţă că adevărata unitate a cuplului 
se împlinește dacă trăiesc unul cu altul în 
modul în care Hristos S-a unit cu firea ome- 
nească. Relaţia de cuplu este o imagine con- 
cretă a relaţiei dintre Hristos şi Biserică — o 
realitate vie, de aceea e de neconceput să existe 
doi capi într-un cuplu! 

Ceea ce trebuie să subliniem este cum, în de- 
finitiv, capul cuplului nu este bărbatul, așa cum 
trag, mulți concluzia, ci Hristos — însă, după 
căderea primilor oameni, răspunderea pentru 
împlinirea povăţuirilor și voinței lui Hristos în 
relația dintre bărbat şi femeie o are bărbatul. El 
este cel care se îngrijește, cu grijă și trezvie, ca cei 
doi să le respecte și să le împlinească. 

Bărbatul nu este „cap femeii” ca să se poarte 
după capul lui, ci pentru că, după cădere, are o 
răspundere primordială în refacerea unității fi- 
rii omenești, sfâșiate prin neascultarea primilor 
oameni. Astfel, și bărbatul și femeia au anumite 
trăsături sufletești în stare latentă, care defi- 
nesc psihologia masculină, respectiv feminină, 
trăsături care s-au diferențiat în urma căderii. 
Cei mai mulţi oameni năzuiesc instinctiv să 
redobândească această unitate pierdută într-o 
relaţie de cuplu corectă. În fapt, nu există „cap” 
bărbătesc sau femeiesc, de vreme ce Dumnezeu 
nu a creat două firi distincte, una feminină și 
una masculină, ci o singură fire omenească. De 
aceca, când vorbim despre relaţia de cuplu, ne 
referim la încercarea unui bărbat și a unei femei 
de a regăsi această fire omenească nedespărțită, 
aflată în stare de sfâșiere după cădere. 

Din păcate, cei mai mulți bărbaţi vor să 
fie orice altceva, numai capul familiei lor nu. 
Dimpotrivă, femeile nu au nevoie de nici un 
impuls la acest capitol, ci de ponderare. În re- 
alitate, femeile ajung foarte adesea să fie capul 
familiei, fac mai mulți pași în față decât ar tre- 
bui, în timp ce bărbaţii dau înapoi, de multe 
ori panicaţi. Îndemnul Apostolului Pavel nu 
este altceva decât un medicament, dar și o 
revelaţie, atât pentru unul, cât și pentru celălalt. 
Medicament, pentru că, dacă se nevoiesc co- 
rect, îşi vor sincroniza ritmul pașilor și al inimii. 
Şi revelaţie, pentru că descoperă în ochii oame- 
nilor măreţia și misiunea căsniciei. Urmărește, 
cu alte cuvinte, să reunească firea omenească cea 
sfâşiată, dându-L pe Însuşi Hristos drept Chip, 
Ipostas și Cap al cuplului. BI 


Din seria de omilii „Scoala tinerilor” şi 
din „O Iăuoc, KATOPyNON Tov polv. 
Kară6von GV yvxo10yia 1wv 6vo 
polo” (Ex5ooerc Ovnnolos, 2010) 


Traducere și selecţie 
de Ana Gheorghiu 


24 „SUB ARIPILE LUI” 


„Cel mai de folos Post Mare 
din viaţa noastră” 


Cuvântul a trei Mitropoliţi, un mare Părinte duhovnicesc şi un 
cunoscut Profesor de Teologie vine în întâmpinarea noastră 
în acest moment de răscruce în istoria lumii, dar şi a mântuirii 
noastre personale. 

Asistăm poate la un preambul al Apocalipsei —- descoperirii 
păcatelor noastre și a tuturor celor ascunse ochilor mulţimii —, 
dar şi al Judecăţii. Suntem obligaţi să stăm în casele noastre, 
iar asta pentru a avea mai mult timp de pocăință şi rugăciune, 


iar nu pentru televizor, internet și atacuri de panică. lată că, 
fără să vrem, primim acum necazurile, iar răbdarea lor va fi 
mântuitoare, în timp ce risipirea şi neglijarea pocăinţei ne va 
duce la o şi mai mare îndepărtare de Bunul Dumnezeu. 

Cuvintele primite sunt cuvinte de încurajare şi nădejde, 
cuvinte pentru smerenie, pocăință, rugăciune și viaţă în 
Domnul. Oare această neașteptată criză nu a îngăduit-o 
Domnul şi pentru a nu mai fi ca aceia care,„ochi au şi nu vor 
vedea, urechi au şi nu vor auzi” Psalmul 113:13142 (V,G,) 


Mitropolitul Nicolae al Mesoghiei 


„UN CANON DE POCĂINȚĂ 
PENTRU PACATELE NOASTRE” 


Trăim, fără îndoială, nu doar clipe grele, ci apo- 
caliptice. Cele ce se întâmplă în jurul nostru și 
schimbările cutremurătoare de zi cu zi, măsurile 
restrictive neașteptate, bombardamentul cu știri 
şi imagini deprimante, toate sunt, fără îndoială, 
inedite și ne trimit la cuvintele eshatologice ale 
Domnului, la cartea Apocalipsei, la simţirea to- 
talei neputinţe a omului. 

Toţi, închiși în casele noastre, ca şi cum 
am aștepta o iminentă furtună. Străzile, pus- 
tii. Singura noastră companie — televizorul 
şi internetul. Adevărul este ocultat de exage- 
rări şi ştiri false. Frică, tensiune, nervozitate, 


agonie, epuizare, egoism, până acum ascunse, 
ies la suprafaţă. Scenariu sumbru. „Lumină 
— nicăieri”. 

Aroganţa ştiinţei şi a tehnologiei este înge- 
nunchiată, omul decodificării genomului și al 
minunilor biotehnologiei, al reproducerii ar- 
tificiale, al inteligenţei artificiale, al „cuceririi” 
cosmosului, falsul gigant al cunoașterii şi pu- 
terii, acum cu totul umilit, doborât la pământ, 
vânează un nano-virus care a tulburat toată 
omenirea, paralizând totul. Acest om este inca- 
pabil să-l combată. Și, ceea ce e și mai rău, tot 
nu se smerește. Nu-L vede pe Dumnezeu. Nu 
crede în Dumnezeu. Nu-L vrea pe Dumnezeu. 
Dumnezeu nu € nicăieri la orizont. Nici măcar 
acum. „Hristos doarme!”. 

În fine, nu ne putem îmbrăţişa, nici săruta, 
nu ne putem da mâna unii cu alţii. Cu măști 
pe faţă, mirosind a dezinfectanţi, păstrând 
distanța unii față de alţii, cu interdicții și 
amenzi dacă ne adunăm mai mulţi de zece, in- 
capabili să ne împăcăm cu realitatea apăsătoare. 
Biserica, cea care unește lumea, care iartă, care 
îmbrățișează, e lipsită treptat de posibilitatea 
de a săvârși sfintele slujbe. Nu ne mai putem 
aduna în biserică, ni s-a interzis împărtășirea 
cu Hristos, nu ni se permite nici săvârşirea 
Dumnezeieştii Euharistii, a Jertfei celei ne- 
sângeroase „pentru întreaga lume”. Din feri- 
cire, doar „temporar”, nu din ostilitate, ci mai 
degrabă din prudenţă şi oarecare puţinătate a 
credinţei. Așa vrem să credem. 

Cu toate acestea însă, interzicerea slujbelor 
este o greșeală care trebuie îndreptată. Liturghia 
este respiraţia noastră duhovnicească. Este cu 
putință să vină Paștele și să nu-L slăvim pe 
Hristos cel înviat? Este cu putinţă să luăm toate 
măsurile, dar pe Dumnezeu să-L exilăm din 


orizontul nostru? Este cu putință să vină Joia 
Mare şi să rămânem neimpărtășiţi? 

Trăim deocamdată cu nostalgia expe- 
riențelor noastre și în așteptarea bucuriei 
vieţii liturgice spre care nădăjduim. Trebuie 
însă să putem trăi credinţa și comuniunea 
noastră cu Domnul în cuget jertfelnic. Toţi 
în jurul nostru fac sacrificii și se supun con- 
strângerilor. Sacrificiile pe care le-a făcut 
Guvernul la nivelul său sunt admirabile, dar 
şi întreaga societate, care se învățase să tră- 
iască altfel. Ce să mai spunem despre toți 
cei care, expunându-se pericolelor, cu atâta 
lepădare de sine, îi slujesc pe bolnavi? Câţi 
dintre ei nu s-au îmbolnăvit? Câţi dintre ei 
nu au ajuns la epuizare? Toţi aceştia ne stâr- 
nesc admiraţia și ne inspiră. De aceea le sun- 
tem recunoscători. 

Calea tuturor trece printr-un sacrificiu. 
Şi a noastră, dacă vrem să fim următori ai lui 
Hristos Celui răstignit. Mulţi protestează, pe 
bună dreptate, că astăzi nu ne putem închina 


în biserici. Suntem toţi chemaţi să facem 
propriul nostru sacrificiu, jertfind, pentru o 
vreme, până și hrana noastră duhovnicească. 
De alrfel, Dumnezeiasca Împărtășanie nu este 
un drept care se revendică, ci o binecuvântare 
care ni se dăruiește nouă, nevrednicilor, 
ca har, dar, medicament și viaţă. Să ne 
gândim de câte ori nu ne-am împărtășit cu 
nevrednicie şi să înțelegem că Hristos Însuşi, 
iar nu Guvernul, ne dă prin aceste evenimente 
un canon de pocăință pentru păcatele noastre. 

În plus, lipsim din biserici și suntem lipsiţi 
de Dumnezeiasca Liturghie, dar toate acestea 
se petrec cu binecuvântarea Bisericii noastre, 
care este răspunzătoare de mântuirea și sfințirea 
noastră, căci aceasta priveghează pentru sufle- 
tele noastre “ i 13:17. Dumnezeu luminează 
Sfântul Sinod mai mult decât pe noi, de aceea 
nu îi judecăm deciziile, ci cu smerenie ne ară- 
tăm durerea și-i ascultăm îndemnurile. Poate 
acest cuget ne va face să așteptăm nu pocăinţa 
celorlalți, ci ne va conduce la propria noastră 
pocăință? Un dușman mai mare decât virusul 
şi, eventual, decât hotărârile guvernamentale 
este mai degrabă sinele nostru. 

Perioada pe care o traversăm poate evolua 
către cel mai de folos sufletește Post Mare din 
viața noastră. Folosul care de obicei ne vine din 
binecuvântările tipicului bisericesc, din slujbe, 
din adunările euharistice, din sărbători și mai 
ales din Dumnezeieștile Liturghii, anul acesta 
va veni pe alte căi din vistieria Bisericii. 

Amenințarea văzută a bolii, asociată cu lipsa 
vaccinurilor și a medicamentelor preventive, 
scoate mai bine moartea în evidenţă și ne așază 
viaţa în perspectiva ei. Să cugetăm puţin la 
veșnicie, în mijlocul temerilor, nesiguranţelor, 
întrebărilor și tumultului, la care să adaugăm 
un strop de credinţă, rugăciune lăuntrică, nă- 
dejde în pronia lui Dumnezeu, lăsare în voia 
Lui. “Toate acestea ne pot aduce un mare fo- 
los, pe care, în alte condiţii, nu l-am fi avut. 
Nu vom putea niciodată să înțelegem Patima 


„Liturghia este respiraţia noastră 
duhovnicească” (ÎPS Nicolae) 


Domnului dacă nu ne vom confrunta cu pro- 
pria noastră moarte. 

Nevoia de a depăși panica răspândită în 
masă, sentimentul că nu există nici o ieșire, dis- 
perarea, amărăciunea, toate acestea ne conduc 
la o întoarcere mai adâncă și mai autentică că- 
tre Dumnezeu, către Maica Domnului și Sfinţii 
noștri. „Cel ce şi-a agonisit nădejde în Domnul 
mai presus este decât toți cei ce îl întristează” 
(Antifoanele Glasuii 9, E. timpul ca ceea ce psalmodiem 
cu buzele să trăim și cu inima. 

Noile condiţii de viaţă impun şi o schim- 
bare bruscă a programelor noastre. Suntem 
obligaţi să ne adaptăm la o realitate pentru 
care nu suntem pregătiţi și care nu ne con- 
vine deloc. Orice dorinţă pe care până acum 
nu ne-o puteam tăia ni se taie acum fără nici 
un efort. E un prilej unic să trăim cu puţină 
isihie, să vedem adevărul despre noi înșine, să 

ne spovedim tainic înaintea Domnului, să ne 
rugăm neîntrerupţi de griji și treburi. 
Negreșit, nu ne e ușor să stăm cu toţii la- 
olaltă în casele noastre, iar pericolul de a ne 
molipsi unul pe altul de virusul tensiunilor, 
al răbufnirilor, al neînțelegerilor sau de a ne 
transmite unii altora temerile, nesiguranțele 
sau capriciile noastre este cât se poate de 
îndemnat 
Arhiepiscopul nostru, bine ar fi să ne transfor- 


evident. Însă, aşa cum ne-a 
măm casele în biserici. Împreună să ne rugăm, 
împreună să studiem, împreună să ne luptăm, 
împreună să ne sfințim. De ce nu? 

Mai e ceva care ar putea să ne aducă fo- 
los. Este ascultarea fără cârtire de hotărârile 
autorităţilor. După cum scrie dumnezeies- 
cul Pavel: „Tot sufletul să se supună înaltelor 
stăpâniri, căci nu este stăpânire decât de la 
Dumnezeu; iar cele ce sunt, de Dumnezeu 


Romani 15:1, Supunerea faţă de 


sunt rânduite” 
stăpânire este supunere față de Dumnezeu. 
Aşa cum toţi cetăţenii se supun reglemen- 
tărilor statului, același lucru îl vom face și 
noi. Şi Dumnezeu îi va binecuvânta și pe ei, 
şi pe noi. 

Se pare că acest Post Mare va fi o perioadă 
de lipsuri mari și dureroase. Va fi un post 
adevărat. La începutul Iriodului, Biserica 
ne-a amintit pilda fiului risipitor, care „și-a 
venit întru sine” atunci când „a început să 
ducă lipsă” Lua 15:1714, Dacă lipsurile nu sunt 
urmare a păcatului nostru, ci îngăduinţa lui 
Dumnezeu „pentru păcatele noastre” Isi: 55, 
ale tuturor, ar putea să ne ajute să ne venim 
întru sine, să înţelegem puţin adevărul des- 
pre noi înșine, să înțelegem valoarea binecu- 
vântărilor și a darurilor lui Dumnezeu, să ne 
pocăim, să vedem mai limpede care este ade- 
vărata noastră ţintă. 

lubiţii mei, îngăduiţi-mi să închei, ca 
episcop smerit al vostru, cu un îndemn: să 
primim toţi această încercare ca pe o binecu- 
vântare; ispita ca pe un prilej de întoarcere 

către Hristos; lipsa ca prilej de pocăință; gre- 
utatea ca nevoinţă în vremea postului; frica 
de moarte ca așteptare a lui Dumnezeu; 
răzvrătirea gândirii noastre ca pe o cruce 
pe care trebuie să o ridicăm. Şi atunci va 
învia Hristos înlăuntrul nostru, înainte de 
a învia în praznicele noastre, atunci ni se va 
da „semnul lui lona” * 1211:29, mai mare de- 
cât minunea pe care o aşteptăm, binecuvân- 
tarea Lui mai mare decât cea pe care ne-o 
închipuim. „Căci mai este puţin timp, prea 
puţin, şi Cel ce e să vină va veni și nu va în- 
târzia” P*ei 10:37. Domnul vine, nu întârzie, Îl 
aşteptăm, viu și înviat! 


Mitropolitul Athanasie al Limassolului 


„ACESTEI CRIZE ÎI VOM FACE 
FAȚĂ DOAR PRIN RUGĂCIUNE” 


Tubiţi fraţi, din cauza măsurilor de urgență 
luate la nivelul societăţii pentru protejarea 
oamenilor, și Biserica noastră, nedorind să 
fie neascultătoare, a amânat sinaxele pe care 
le avea programate în fiecare enorie. Desigur, 
ceea ce e omenește cu putinţă trebuie să fa- 
cem. Nu ignorăm realitatea, situaţia dificilă 
în care ne găsim, însă, desigur, ca oameni ai 
Bisericii, avem modul nostru de a înţelege, a 
cerceta, a evalua și a pune în valoare situaţiile 
prin care trecem în viața noastră. Şi această 
situaţie o vom întâmpina aplicând toate mă- 
surile necesare pe care le impun autorităţile 
din punct de vedere ştiinţific, dar, mai presus 
de toate, prin credinţa noastră în Hristos, în 
Maica noastră şi în Sfinţii Bisericii. 
Totdeauna, în timpuri grele, Biserica 
ne-a îndemnat să ne rugăm. Acestei crize 
îi vom face față doar prin rugăciune. Avem 
nevoie de multă rugăciune, de foarte multă 
rugăciune! Avem nevoie de oameni care să 
aibă o asemenea putere în rugăciune, încât 
să poată întoarce mersul lucrurilor, pentru 
că doar prin puterea rugăciunii vom putea 
schimba cursul evenimentelor. Celelalte sunt 

„Aveam nevoie de coronavirus ca să ne spună 
că într-o zi vom muri?” (IPS Athanasie) 


omenești — bune și acestea —, dar rugăciu- 
nea poate cu adevărat, într-o singură clipă, 
să îndepărteze greutăţile prin care trecem, 
greutăţi care au și partea lor bună, pentru că 
ne învaţă să ne vedem neputinţele, ne învață 
că cele omenești sunt deşertăciune, ne învață 
că tot ce trăim acum a fost prorocit și că 
ceea ce trebuie să căutăm întâi de toate este 
Împărăţia lui Dumnezeu, așa cum ne zice 
Domnul nostru în Evanghelie: „Căutaţi mai 
întâi Împărăţia lui Dumnezew” Mai 63 și pe 
toate celelalte vi le va da Hristos, Domnul 
Slavei. Aceasta este adevărata noastră nevoie, 
singurul lucru cu adevărat necesar; celelalte 
sunt și ele de folos, dar Dumnezeu ştie cel 
mai bine ce avem nevoie. 

Biserica ne cheamă la luptă printr-o ru- 
găciune care să izvorască din pocăință și din 
smerenie. Să ne pocăim noi pentru păcatele 
noastre personale, pentru păcatele fraților 
noștri, pentru păcatele întregii lumi și să-l 


dăruim lui Dumnezeu puterea rugăciunii 
noastre, din inimă smerită şi zdrobită, ca să 
Se milostivească și să întoarcă cursul lucru- 
rilor. Dacă ne vom ruga, atunci toate se vor 
întoarce; dacă însă nu ne vom ruga, atunci 
evenimentele își vor urma cursul lor, care nu 
ştim care va fi și cum se va termina. 

Se poate întreba cineva: 70, care venim la 
biserică, oare nu ne vom îmbolnăvi? Ba da, ne 
vom îmbolnăvi și vom muri. Cine ne-a spus 
că suntem nemuritori în această lume? Aveam 
nevoie de coronavirus ca să ne spună că într- 
o zi vom muri? Irebuia să ne spună corona- 
virusul că într-o zi ne vom îmbolnăvi? Sfinţii 
40 de Mucenici ce au zis? Cuvântul lor plin de 
curaj și credință ne întărește: „Dacă într-o zi 
oricum vom muri, atunci să murim cu dem- 
nitate față de noi înșine și bineplăcuţi înain- 
tea lui Dumnezeu!”. Să avem așadar aducerea 
aminte de moarte — despre care Sfântul Neofit, 
un cipriot al nostru, zicea: „Mas Presus de toate 

avuţiile este frica de Dumnezeu și aducerea 
aminte de moarte” —, care ne pune înainte ieșirea 
noastră din această lume a deșertăciunilor și 
înfăţişarea noastră înaintea lui Dumnezeu. 

Ce ne dăruieşte Biserica? Biruinţa fricii 
de moarte. Prin moartea biologică vom trece 
toți, fără excepţie; moartea sufletului însă nu 
o va gusta omul care crede în Dumnezeu. 


loan 


„Cel ce crede în Mine are viaţă veșnică” 


647 zice Domnul. „Cel ce crede în Mine nu 


va vedea moartea în veac” In 85! 


— nu moar- 
tea biologică, ci moartea duhovnicească. 
Aceasta este moartea care ne înfricoșează: 
moartea sufletească, veșnica despărţire de 
Împăratul Hristos. De aceasta să ne temem, 
pe aceasta să nu o dorim, pentru că înseamnă 
despărţire în veci de El. Moartea biologică 
e doar o chestiune de timp: fie că suntem 
sfinți, fie că suntem păcătoşi, toţi vom trece 
prin porţile morţii. 

Acum ne îndreptăm spre Paşte, spre 
Învierea lui Hristos, Cel ce a călcat moartea, 
Cel ce a omorât frica de moarte, Cel despre 
Care vom auzi în noaptea Învierii: „Nimeni 
să nu se teamă de moarte, că ne-a slobozit pe 
noi moartea Mântuitorului”. Moartea a 
murit — nu mai există moarte, există viața 
veşnică, există Hristos, există Împărăţia lui 
Dumnezeu! Cu această credinţă vom merge 
înainte, în aceste vremuri grele pe care le 
avem în față, fără panică, fără temeri, nu în- 
crezându-ne în gândirea noastră omenească, 
ci chemând iubirea Domnului nostru lisus 
Hristos. Viaţa noastră în această lume are 
un „termen de expirare”, dar ştim că există 
o trecere către o altă lume, care se găsește în 
Împărăţia cea veșnică a lui Dumnezeu. 

De altfel, aceste crize sunt şi o cernere a 
credinţei noastre, a vieţii noastre, a puterii 
noastre, a gândurilor noastre, a tăriei relaţiei 
noastre cu 'Iatăl nostru. Este un timp al 
petrecerii în pocăință, în rugăciune și în slă- 
vire a lui Dumnezeu?. 

Mitropolitul lerotheos al Nafpaktosului 


„CE MARE PUTERE ARE 
NUMELE LUI HRISTOS!" 


La Vecernia de umilinţă pe care am săvârşit-o în 
această seară, am cântat un stih dintr-un psalm 
al lui David care spune: „Dat-ai moștenire celor 
ce se tem de Numele Tău, Doamne” Pinul 65, 
Psalmii sunt scrieri minunate, pe care e bine să le 
citim când avem vreo mâhnire, vreun necaz, când 
suntem defăimaţi sau trecem prin ispite. Mai ales 
atunci trebuie să citim din Psaltire, pentru că 
Psaltirea este pântecele rugăciunii, îndeosebi al 
Rugăciunii minţii în inimă. Sunt scrieri ale ma- 
relui Împărat și Proroc David și, au toate că el a 
trăit cu aproape zece veacuri înainte de Hristos, 
psalmii sunt și astăzi de mare actualitate. 

Din psalmi învăţăm cum să-l vorbim lui 
Dumnezeu: „Auzi, Dumnezeule, cererea mea, 
ia aminte la rugăciunea mea” Piu! 41, Te rog, 
Doamne, ascultă rugăciunea mea! Omul simte 
nevoia să-l vorbească lui Dumnezeu ca unui 
tată, ca unui frate, ca unui prieten și să-l spună 
toate problemele sale. De aceea și prorocul 
spune mai departe: „De la marginile pământu- 
lui către Tine am strigat când s-a mâhnit inima 
mea” Pinul 42, Omul strigă. De ce? „Pentru că 
inima mea a căzut în adâncă mâhnire, inima 
mea a fost biruită de tristețe, inima mea și 
întreaga mea lume sufletească au paralizat”. 
Vedeţi aici că omul strâmtorat, omul mâhnit — 
sau, cum am spune astăzi, deprimat — strigă că- 
tre Dumnezeu. Inima lui e paralizată, și totuși 
are nădejde, pentru că, indiferent de greutăţile 
prin care trecem, trebuie să ne punem nădej- 
dea în Dumnezeu: „Că ai fost nădejdea mea, 
turn de tărie în faţa vrăjmașului, locui-voi în 
lăcașul “Tău” Pinul 63, Jar după acestea încheie 
cu stihul: „Dat-ai moștenire celor ce se tem de 
Numele Tău, Doamne. Așa voi cânta, rostind 
Numele Tău în veacul veacului” Psalmul 60:55, 

Acest stih este foarte important. „Doamne, 
ne-ai dat Numele Tău drept moștenire” — 
ştim cu toţii ce înseamnă o moștenire, știm 

cu toţii ce înseamnă ca un părinte să le lase 
copiilor toată osteneala lui. Aici spune că 
Domnul Dumnezeu ne-a lăsat o moștenire, 
şi această mare moștenire este Numele Său. 
Ştiind că Numele Domnului este foarte pu- 
ternic și că este cea mai mare moștenire lăsată 
nouă de Dumnezeu, David și încheie cu acest 
stih: „Așa voi cânta, rostind Numele Tău în 
veacul veacului” Peelmul 60:4, 

Prin urmare, aceasta este arma cea pu- 
ternică, marea moștenire lăsată nouă de 
Dumnezeu: Numele Lui. Ce este Numele lui 
Dumnezeu? Numele lui Dumnezeu este ener- 
gia Lui. Dumnezeu, ca esenţă, este nenumit și 
necunoscut omului, dar omul Îl cunoaște și in- 
tră în legătură cu Dumnezeu prin energiile Lui. 
Şi, pentru că Dumnezeu vine și Se descoperă 
omului în diferite chipuri, de aceea are și multe 
nume. Este numit „dragoste”, „milostivire”, 
„iubitor de oameni”, „dreptate” — toate aces- 
tea sunt nume ale lui Dumnezeu care au putere 
multă = sunt energia lui Dumnezeu. 

Hristos a spus: „Unde sunt doi sau trei 
adunaţi în Numele Meu, sunt și Eu în mij- 
locul lor” Masi 1520. „Unde se adună doi sau 
trei în Numele Meu” — pentru că oamenii se 
adună și din alte motive —, Hristos Se face 
prezent printre ei. Când rostim Numele lui 
Dumnezeu, primim energia lui Dumnezeu, 
care este Dumnezeirea Lui, ceea ce înseamnă 
că Dumnezeirea este prezentă și mângâie inima 
noastră. Numele lui Dumnezeu îl rostim per- 
manent: „Doamne, miluiește-mă!”. „Doamne”, 
adică Numele lui Dumnezeu, și „miluiește-mă”, 
adică „îndură-Te de mine”. Este ceea ce ros- 
tesc monahii — dar nu numai monahii, ci toţi 
creştinii: „Doamne lisuse Hristoase, Fiul lui 
Dumnezeu, miluieşte-mă!”. 

Este ceea ce spuneau cei zece leproși din 


cf. Luca IZA În vremea aceea, lepra 


Evanghelie 
era o boală incurabilă și leproșii erau scoși în 
afara comunităţii. Sfântul Vasilie cel Mare 


şi Sfântul Grigorie Teologul descriu în mod 

impresionant cum, atunci când un copil se îm- 
bolnăvea de lepră, maica lui îl lua și-l scotea din 
comunitate, ducându-l în munţi, în păduri, ca 
să nu-i molipsească și pe alţii. Situaţii cumplite! 
lar când Hristos S-a apropiat și i-a văzut pe 
leproși, aceștia I-au spus: „Fiule al lui David, 
miluiește-ne!”. „Doamne lisuse Hristoase”, am 
spune noi astăzi, „miluiește-ne!”. Şi s-au vinde- 
cat leproşii când Domnul le-a spus: „Mergeţi 
de vă arătaţi preoţilor” — „și, pe cale fiind ei, 


s-au vindecar” Lua 17:14 


„Ce mare putere are 
Numele Domnului nostru lisus Hristos! Mare 
moştenire, mare binecuvântare este să putem 
spune: „Doamne lisuse Hristoase, Fiul lui 
Dumnezeu, miluiește-mă”! 

După cum scrie Evanghelistul Marcu, Însuși 
Hristos, după Înviere, S-a arătat celor unspre- 
zece ucenici și le-a spus: „Celor ce vor crede le 
vor urma semne ca acestea: în Numele Meu de- 
moni vor izgoni...”, adică rostind Numele Meu 
vor scoate demoni, „în limbi noi vor grăi” — în 
limba Duhului Sfânt, „vor lua în mâini șerpi” 
veninoși și nimic rău nu vor păţi, „și ceva de 
moarte de vor bea, nu-i va vătăma”, adică și otră- 
vuri de vor bea, pentru Numele lui Dumnezeu 
nu vor păţi nimic. lar Apostolii „pe bolnavi își 
vor pune mâinile și se vor face bine” Mae 1617-18, 

Vindecări se fac astăzi și prin ştiinţă, pen- 
tru că Dumnezeu îi luminează pe oamenii 
de ştiinţă. În Vechiul "Testament ni se spune 
să îi respectăm pe doctori („Cinstește pe doc- 
tor cu cinstea ce i se cuvine, că și pe el l-a fă- 
cut Domnul, că de la Cel Preaînalt este lea- 
cul și de la rege va lua dar” Si %1), pentru 
că noi credem că toate se petrec din pronia lui 
Dumnezeu. Doctorii tămăduiesc pe cât le este 
cu putinţă bolile trupești, dar pe cele sufletești 
le tămăduieşte Numele Domnului lisus. Cine 
cheamă Numele lui Dumnezeu și spune: 
„Doamne, miluiește-mă, Doamne, ajută-mă!”, 
acela va vedea minuni în viaţa sa. 

Trecem printr-o perioadă grea, o știm cu 
toţii. Auzim multe, vedem multe, dar trebuie 


/ 

„Cine cheamă Numele lui Dumnezeu va vedea 
minuni în viaţa sa” (ÎPS ler6theos) 


să trăim ca niște creştini. În urmă cu 50 de ani, 
pe când eram student, mergeam în Sfântul 
Munte și vedeam cum trăiesc Părinţii aghioriți. 
Am cunoscut atunci mari stareți ca Sfântul 
Paisie, Sfântul Efrem Katunakiotul și alți Sfinţi. 
Ei ne spuneau că „Irebuie să trăim cu rugă- 
ciunea, trebuie să trăim evanghelic”, şi așa ne 
şi străduiam să trăim. Este ceea ce ne spune 
Hristos: „Privegheaţi și vă rugaţi” Marii 2641, 

„Privegheaţi” face referire la ceea ce numim 
trezvie: înseamnă să iau aminte la gândurile mele. 
Când un gând pune stăpânire pe om, atunci îl 
descompune, la propriu. Un gând rău („Mi se 
apropie sfârșitul!”, „Voi muri!” și altele aseme- 
nea) macină efectiv sufletul omului. Omul tre- 
buie să-și ţină sub control lumea sufletească și 
să-și preschimbe gândurile rele în gânduri bune. 
Să ne lăsăm în purtarea de grijă a lui Dumnezeu, 
iar noi să avem pomenirea lui Dumnezeu, care 
ni se va întipări în inimă, în fiecare celulă — căci 
şi celulele, și inima au memoria lor. 


lar continuarea cuvântului lui Hristos, „și 
vă rugaţi”, reprezintă tradiția îsihastă. Încă din 
vremea când, tânăr fiind, mergeam în Sfântul 
Munte, am spus neîncetat că trebuie să trăim 
isihast, fie și într-o mică măsură. Isihast, adică 
nu pur şi simplu să mă închid în casă, ci isihast 
în sensul de a-mi ţine mintea la Dumnezeu, de 
a alunga gândurile rele și vătămătoare și a face 
rugăciune, iar toate problemele pe care le am 
să le las în grija lui Dumnezeu. Așa cum a scris 
Împăratul David în acest frumos psalm, așa 
trebuie să trăim și noi. Să ne învăţăm să rostim 
„Doamne lisuse Hristoase, Fiul lui Dumnezeu, 
miluiește-mă”. E chiar așa de greu? Să o spu- 
nem câteva minute dimineaţa, câteva minute 
seara și oricând ne aducem aminte. 

Sfântul Sinod al Bisericii Greciei ne în- 
deamnă ca, în fiecare seară, de la ora 22.00 la 
ora 22.15, toţi câţi ÎL iubim pe Dumnezeu și 
suntem fii ai Bisericii să închinăm acest timp ru- 
găciunii. Este cu adevărat important să rostim: 

„Cel mai mare păcat al nostru astăzi 
este acela că nu liturghisim: nu oferim 


şi nu ne oferim lui Dumnezeu și fraților 


noştri. Înainte se considera o ocară 
ca omul să fie neliturghisit, nedus la 


biserică. Astăzi, dimpotrivă, din pricina 


împietririi inimii noastre, e considerat 


ceva firesc, iar nefiresc și chiar ciudat e 


ca omul să liturghisească. 

Dar chiar și atunci când omul 
contemporan participă la slujbele 
bisericii, participarea lui reală, 
liturghisirea lui, sunt problematice: 
nu e sigur dacă ia parte în mod real 
la Taina Euharistiei şi a Bisericii, dacă 
trăiește Dumnezeiasca Liturghie ca 
pe un dar și o jertfă a tuturor adusă 
lui Dumnezeu, în Hristos, iar nu ca 
pe o îndatorire socială și religioasă. 
Ba se poate ca și preotul să slujească 
Dumnezeiasca Liturghie și, cu 

toate acestea, să rămână în esenţă 
neliturghisitor, din pricină că nu 

se oferă și nu oferă tot și toate lui 
Dumnezeu. 

Creștinii neliturghisitori, preoţi sau 
laici, nu trăiesc cu adevărat. După 
cuvântul din Apocalipsă:„Nume au 
că trăiesc, dar sunt morţi” AP*.31. Cu 
adevărat și bine-plăcut lui Dumnezeu 
slujesc cei care Îi aduc «ale Tale dintru 
ale Tale, de toate și pentru toate», cu 
alte cuvinte, cei care nu păstrează 
nimic în mod egoist pentru ei însişi, 
ci se oferă pe sine fără rezerve, dând 
totul pentru a primi totul, murind 
pentru a trăi. În acest fel, întreaga 
viață a lor devine liturghie, prinos, 


comuniune, jertfă, părtăşie, euharistie”. 


Arhim. Gheorghe Kapsânis 


„Doamne lisuse Hristoase, miluieşte-mă”. 
Ştiţi ce putere are? Ştiţi ce putere are această 
rugăciune când o spun câteva mii de oameni 
la aceeași oră? Această rugăciune preface inima 
noastră și viața noastră. 

Prin urmare, Dumnezeu ne-a lăsat o mare 
moştenire: „Dat-ai moștenire celor ce se tem 
de Numele Tău, Doamne” Pi: 6%5, Ne-a lăsat 
această mare comoară, Numele Său, și noi tre- 
buie să nu o risipim, ci necontenit să rostim: 
„Doamne lisuse Hristoase, miluiește-mă!”. Ori 
de câte ori ne tulburăm, oriunde ne-am afla: 
„Doamne lisuse Hristoase, miluiește-mă!”. Şi 
atunci vom vedea cum, cu ușurință și maturi- 
tate, vom întâmpina orice greutate. 

Numele Domnului să ne adumbrească și 
să ne binecuvânteze! Amin”. 


Arhim. Zaharia de la Essex 


„NOM PRESCHIMBA EPIDEMIA 
INTR-O BIRUINŢA A ISIHASMULUI!” 
Mulţi oameni intră în panică din pricina epide- 
miei de coronavirus care a cuprins toată lumea. 
Eu însă cred că nu trebuie să fim așa, pentru că 
orice face Dumnezeu cu noi o face din dragoste. 
Dumnezeul creştinilor este un Dumnezeu 
bun, un Dumnezeu al milei și al iubirii de oa- 
meni, Care ne-a creat din bunătate, ca să ne 
împărtășească viaţa Sa, chiar și slava Sa. Când 
am căzut în păcat, tot din bunătate a îngăduit 
morţii să pătrundă în viaţa noastră, ca să nu 
ajungem nemuritori în răutate, ci să căutăm o 
cale de mântuire. Nicicând Dumnezeu nu a în- 
cetat să Se îngrijească de noi, ci Însuşi a venit și a 
luat asupra Sa blestemul păcatului, arătându-ne 
până la sfârșit dragostea Sa: „lubind pe ai Săi cei 
din lume, până la sfârșit i-a iubi” 2 151. 

Tot ce a făcut Dumnezeu pentru noi a făcut 
din bunătate, și bunătatea Sa e fără de margini. 
Este îndelung-răbdător, așteptând până ce ve- 
nim la cunoașterea adevărului și ne pocăim cu 
adevărat, ca să putem fi cu El pe vecie. Așa, în 
fiecare etapă a relaţiei Sale cu omul, Dumnezeul 

(Essex, Sfintele Paști din 2007) 


nostru ne arată doar bunătate și milă, care „mai 
bună este decât viaţa”. Prin urmare, când iarăși 
va să vină ca să judece lumea, o va judeca oare 
un alt Dumnezeu? Nu va fi același Dumnezeu, 
Dumnezeul milei și al iubirii de oameni? Și 
iarăși, cu aceeași milă și dragoste ne va judeca, 
de aceea să nu ne panicăm, nici să ne clătinăm, 
căci același Dumnezeu ne va întâmpina în viaţa 
cealaltă și ne va judeca cu aceeași îndurare. 

Unii se tem că le-a sosit ceasul sfârșitului. 
Epidemia aceasta de coronavirus are și o parte 
bună, pentru că ne lasă o vreme din clipa în 
care ne va lovi până la sfârșitul nostru. Putem 
închina, așadar, acest timp pregătirii pentru 
întâlnirea cu Dumnezeu, ca mutarea noas- 
tră să nu fie pe nepregătite, ci după ce ne- 
am cercetat întreaga viaţă, stând înaintea lui 
Dumnezeu la rugăciune — uneori mulțumind 
până la sfârșit pentru tot ce-a făcut Dumnezeu 
pentru noi, alteori pocăindu-ne și cerând ier- 
tarea fărădelegilor noastre. 


În ce mă priveşte, epidemia aceasta 
mă ajută. Tânjeam să regăsesc rugăciunea 
pe care am avut-o înainte, cu care să-mi 
cercetez întreaga viață, de la naștere până 
acum, mulțumind lui Dumnezeu pentru 
toate binefacerile Sale „cele întru ştiinţă și 
cele întru neștiinţă”; și totodată, rugăciunea 
cu care să-mi cercetez întreaga viață, pocă- 
indu-mă pentru toate fărădelegile mele. Ce 
minunat să-ţi poţi cerceta viaţa în rugăciune, 
punându-le pe toate înaintea lui Dumnezeu! 
Simţi atunci că viaţa ţi se răscumpără. De 
aceea, situaţia de acum mă ajută cu adevărat. 
Nu intru în panică, ci „mă voi îngriji pentru 
păcatul meu” Pet ab, 


Trebuie să vedem bunătatea lui 
Dumnezeu în tot ce se petrece acum. Sfinţii 
Părinţi au văzut în toate iubirea Sa de oa- 
meni. O molimă asemănătoare a avut loc în 
veacul al patrulea, în pustia Egiptului, sece- 


rând mai bine de o treime dintre monahi, iar 


Părinţii nu se clătinau în credinţă, ci ziceau 
cu mare însuflare că „Dumnezeu seceră sufle- 
tele Sfinţilor pentru Împărăţia Sa”. Domnul 
Însuşi vorbește în Evanghelie despre zilele din 
urmă, despre încercările prin care va trece lu- 
mea înainte de a Doua Sa Venire. Însă în cu- 
vintele Sale nu sesizăm nici tristeţe morbidă, 
nici disperare. Domnul, Care S-a rugat în 
grădina Ghetsimaniului cu sudoare de sânge 
pentru mântuirea întregii lumi, spune că, 
atunci când vom vedea grozăviile ce vor pre- 
merge celei de-a Doua Sale Veniri, să ne ridi- 
căm însufleţiţi capetele, pentru că răscumpă- 
rarea noastră este aproape. 


N „Au luat pe Domnul din mormânt şi noi nu ştim unde L-au pus!” 


„SUB ARIPILE LUI” 


Unii îmi spun: „Dumnezeu să-Și întindă 
mâna și să ne ajute” — dar tocmai aceasta este 
mâna lui Dumnezeu! El dorește și lucrează 
mântuirea noastră „în multe rânduri și în multe 
chipuri” E"*!:1: „Tatăl Meu până acum lucrează, 
şi Eu lucrez” !** 5". Virusul acesta poate fi un 
mijloc pe care Dumnezeu să-l folosească pen- 
tru ca mulți să-și vină în fire şi să se întoarcă la 
pocăință, şi pentru a secera multe suflete care 
sunt pregătite de Împărăţia Sa cea veşnică. De 
aceea, pentru cei ce se predau și se încredințează 
dumnezeieștii purtări de grijă, toate vor contri- 
bui la binele lor: „Celor ce iubesc pe Dumnezeu 


toate li se lucrează spre bine” Bomeii 428, 


„SUB ARIPILE LUI” 


Nu este loc, așadar, de tulburare. Nici 
nu trebuie să ne împotrivim măsurilor lu- 
ate de autorităţi pentru a reduce răspândi- 
rea afecţiunilor. Să facem ce ne spune guver- 
nul, pentru că nu ni se cere să ne lepădăm de 
credinţa noastră, ci doar să luăm câteva mă- 
suri spre binele tuturor, pentru a trece peste 
încercarea aceasta. Unii o iau prea mărturisi- 
tor, ridică stindardul și fac pe mucenicii. Dar 
e nedrept să nu facem ascultare de autorităţi, 
de vreme ce, când ne vom îmbolnăvi, la spita- 
ele lor vom alerga și ei vor fi cei ce vor suporta 

Dacă ne vor cere să înceteze slujbele 
Bisericii, să ne supunem pur și simplu, bine- 
cuvântând pronia lui Dumnezeu. Mai mult, 
acest lucru ne aduce aminte de o veche preda- 
nie a Părinților din Palestina: în Marele Post, 
în Duminica Lăsatului sec de brânză, după 
iertarea reciprocă, monahii ieșeau în pus- 
tie timp de patruzeci de zile, fără Liturghie, 
stăruind în post și rugăciune, și se întor- 
ceau în Duminica Floriilor ca să prăznuiască 
după cuviință Patima și Învierea Domnului. 
Aşa și contextul de astăzi ne silește să trăim 
iarăşi ceea ce se păstrase din vechime în sânul 
Bisericii. Ne vor sili, adică, să trăim o viaţă 
mai isihastă, cu mai multă rugăciune, care 
va compensa oarecum lipsa Dumnezeieștii 
Liturghii și ne va pregăti să prăznuim cu mai 
mare dorire şi însuflare Patima și Învierea 
Domnului lisus. Astfel, vom preschimba epi- 
demia aceasta într-o biruinţă a isihasmului! 
În tot cazul, orice îngăduie Dumnezeu în 
viaţa noastră este din bunătatea Sa și spre bi- 
nele omului, căci EI niciodată nu dorește ca 
zidirea Sa să se vatăme în nici un fel. 

Negreșit, şi de vom fi lipsiţi mai mult timp 
de Dumnezeiasca Liturghie, vom răbda. Ce 
primim la Liturghie? Ne împărtășim cu Trupul 
şi Sângele lui Hristos, care sunt pline de harul 
Său. Pentru noi, este o mare binecuvântare — 
dar harul lui Dumnezeu îl primim totodată 

în multe alte feluri. Când săvârșim rugăciunea 
isihastă, atunci stăm în prezența lui Dumnezeu 
cu mintea în inimă, chemând sfântul Nume 
al lui Hristos: „Doamne lisuse Hristoase, 
miluieşte-mă!”. Dumnezeiescul Nume ne aduce 
harul lui Hristos, pentru că este nedespărţit de 
Persoana Sa, și ne duce în prezenţa Sa. Această 
prezență a lui Hristos este curățitoare, ne 
curățește de fărădelegi și păcate, ne înnoiește și 
ne luminează inima, ca să ia formă înlăuntru 
chipul Mântuitorului nostru Hristos. 

De nu vom avea Paștele în biserică, să ne 
aducem aminte că fiecare contact cu Hristos 
este Paşte. Primim har în Dumnezeiasca 
Liturghie pentru că Domnul lisus este pre- 
zent acolo, EI este Cel ce săvârşeşte Taina 
şi EI este Cel ce Se împarte credincioșilor. 
Când însă chemăm Numele Său, pătrundem 
în aceeași prezenţă a lui Hristos și primim 
același har. De aceea, chiar dacă suntem lipsiţi 
de Liturghie, vom avea pururea Numele Său 
şi nu vom fi lipsiţi de Domnul. Mai mult, 
avem şi cuvântul Său, și mai ales Evanghelia 
Sa. Dacă în inima noastră sălășluieşte ncînce- 
tat cuvântul Său, dacă îl cercetăm și ne rugăm 
cu el, dacă acest cuvânt al Său devine limba- 
jul nostru, vorbindu-l lui Dumnezeu tot așa 
cum ne-a vorbit El — atunci vom avea iarăși 
harul Domnului. Cuvintele Sale sunt cuvinte 
ale vieţii veşnice, şi aceeași taină se săvârşeşte: 
primim harul Său și ne sfinţim. 

Mai mult, cu fiecare prilej în care arătăm 
bunătate fraţilor noștri, Domnul se bucură, 
socotind că am făcut-o în Numele Său, și ne 
răsplătește cu harul Său. Este un alt mod prin 
care putem trăi în prezența Domnului. larăși, 
putem primi harul Domnului prin post, prin 
milostenii și prin orice faptă bună. Așa că, 
dacă suntem siliți să nu ne adunăm în bise- 
rică, totuși ne putem uni în duh înlăuntrul 
Trupului lui Hristos, Sfânta Biserică, care păs- 
trează unitatea credincioșilor atât cu Hristos, 
cât şi cu celelalte mădulare ale Trupului Său. 

Tot ceea ce facem pentru Dumnezeu este o 
liturghie, căci slujeşte mântuirii noastre. 

Liturghia este cel mai mare eveniment din 
viaţa Bisericii, în care credincioșii au putinţa să facă 
schimb între mica lor viaţă şi nemărginita viaţă a 
lui Dumnezeu. Impactul acestui eveniment ţine 
însă de pregătirea pe care o facem, prin tot ce am 
amintit: prin rugăciune, fapte bune, post, iubire 
de aproapele, pocăință. Pentru aceasta, iubiții mei 
fraţi, nu e nevoie să facem mărturisiri eroice îm- 
potriva guvernului pentru măsurile profilactice pe 
care le ia spre binele tuturor oamenilor. Nici să nu 
deznădăjduim, ci să meșteșugim cu înțelepciune 
căi prin care să nu pierdem părtășia vie cu Hristos. 
Nimic nu ne poate vătăma, trebuie doar să facem 
răbdare un anumit răstimp, și Dumnezeu va ve- 
dea răbdarea noastră şi va înlătura toată ispita, și 
vom vedea iarăși zorii zilelor de bucurie, şi vom 
prăznui împreună nădejdea și dragostea noastră 
în Hristos lisusf. 


Prof. Dr. Emerit Dimitrie Tselenghidis E 
„SĂ STĂM BINE, SA STAM CU FRICA...” 
Ne aflăm în faţa unor evenimente cu semnifi- 
caţie „apocaliptică” pentru noi toţi. De aceea, și 
măsurile care au fost luate ar trebui primite ca 
o „pedeapsă a nelegiuirii” noastre, ca un mijloc 
pedagogic, îngăduit de Dumnezeul nostru Cel 
mult-milostiv prin pronia Sa cea iubitoare, ast- 
fel încât să fim călăuziţi noi toţi, cler și popor, 
la pocăinţa cea mântuitoare, înţeleasă ca întoar- 
cerea minţii noastre la Dumnezeu. Să primim 
această „pedeapsă” cu smerenie și mulţumire, 
răbdând-o cu duh de adâncă pocăință, ca pe un 
medicament amar, dar curăţitor pentru vinde- 
carea noastră. În felul acesta, pocăința noastră 
se va face pavăză ocrotitoare a Sfântului Duh 
în lăuntrul nostru, umbrelă nevăzută și apără- 
toare de rău. 

Să primim, cu duh de înţelepciune, medi- 
camentul cel amar al mântuirii noastre. „Acum 
este vremea potrivită, acum este ziua mântuirii” 
II Corinteni 62, “[oate „amenințările” și „pedepsele” lui 


„SUB ARIPILE LUI” 


Dumnezeu sunt înlăturate printr-o pocăință sin- 
ceră, desigur, dacă este urmată de tânguirea şi pos- 
tul după Dumnezeu. Pocăinţa reprezintă cheia 
duhovnicească pentru refacerea legăturii de iubire 
a omului cu Dumnezeu, despre care dau mărtu- 
rie Sfinţii din toate timpurile, din vechime până 
la cei nou-canonizaţi. Pocăința noastră adâncă, 
dimpreună cu milostivirea față de aproapele aflat 
în suferință vor lucra hotărâtor pentru scăparea 
din „pedeapsa” noastră cea amară. Nimeni să nu 
creadă că este exclus de la cele spuse mai sus. 

Dacă am fi trăit urmând viaţa și cugetul 
vameșului și al fiului risipitor din Evanghelie 
sau al tâlharului celui bun de pe Cruce, nu am 
fi acum lipsiţi de Dumnezeiasca Euharistie. 
Dacă însă suntem acum opriţi înseamnă că nu 
mai suntem vrednici să luăm parte la ea. Şi, 
în esență, Hristos a îngăduit această încercare 
dureroasă drept „canon de pocăință”, căci cu 
nevrednicie ne împărtășeam cu toţii. 

Pentru pricinile de mai sus, noi așteptăm de 
la arhiereii și preoţii noștri să mărturisească pu- 
blic şi smerit, ei cei dintâi, înstrăinarea lor de 
duhul și viaţa lui Hristos — lucru pe care unii 
l-au făcut deja — și să ceară atât pentru ei înșiși, 
cât şi pentru poporul lui Dumnezeu milă pen- 
tru „pedeapsa” cea venită cu dreptate asupra 
noastră. De altfel, și în Scriptură mărturisim 
Domnului că „Drept eşti în toate câte ai făcut 
nouă” Cânt tei dnei 15, dar și în timpul săvârșirii 
Dumnezeieştii Euharistii, slujitorii cer de la 
Hristos iertarea păcatelor lor și a celor din 
neştiință ale poporului lui Dumnezeu. 

Doar prin rugăciunea noastră fierbinte, 
prin cercetarea noastră de sine în Duhul 
Sfânt, prin diagnosticul pe care singuri tre- 
buie să ni-l punem prin descoperire de Sus și 
prin cunoașterea de sine autentică ce decurge 
din acesta, ne vom vedea propria „bârnă” din 
ochiul nostru duhovnicesc drept pricina cea 
dintâi și cea mai însemnată a „pedepsei” noas- 
tre comune. Numai prin pocăinţa noastră tră- 
ită profund ontologic și prin iertarea păcatelor 


„SUB ARIPILE LUI” 


„Numai prin pocăință vom cunoaşte comu- 
niunea cu Dumnezeu” (Prof. Tselenghidis) 


pe care o vom primi de la Hristos cel prezent în 
ea vom cunoaște în har comuniunea curată cu 
Dumnezeu în inima noastră. lar după ridicarea 
„pedepsei” vom trăi această comuniune tainic 
şi deplin în lăcașul lui Dumnezeu, în adunare 
şi în îmbrăţișare şi cu celelalte mădulare ale tru- 
pului lui Hristos. Până atunci, cu cea mai mare 
silință, vom ţine poruncile dumnezeiești, pen- 
tru a ne arăta astfel pocăinţa și iubirea noas- 
tră de Hristos, astfel încât să fie pusă în lucrare 
Împărăţia lui Dumnezeu din lăuntrul nostru. 
Prin zdrobirea îndurerată a inimii vom face 
lucrătoare prezența Sfântului Duh înlăuntrul 
nostru şi vom deveni vase ale prezenţei Sale 
lucrătoare. El ne va mângâia, ca Mângâietor, 
dându-ne rodul cel „cu multe vitamine” al 
prezenţei Sale deja lucrătoare, adică „iubi- 
rea, bucuria, pacea”, pe care le vom trăi înlă- 


untrul nostru „întru toată priceperea” Hipeni 19, 

Această gustare constituie și criteriul de ne- 
tăgăduit al autenticităţii pocăinţei noastre. 
Dimpotrivă, dacă nu trăim înlăuntrul nostru 
roadele Duhului, înseamnă că păcatul = și, mai 
ales, pricina lui, adică pofta cea rea a libertăţii 
noastre — rămân nepocăite și nemărturisite în 
noi, desfătându-ne încă de ele cu voluptate. 

Să răsune neliniștitor în urechile noastre cu- 
vintele lui Dumnezeu prin gura Prorocului și 
Împăratului David: „Dumnezeu din cer a privit 
peste fiii oamenilor, să vadă de este cel ce înţelege 
sau cel ce-L caută pe Dumnezeu. Toţi s-au abă- 
tut, împreună netrebnici s-au făcut, nu este cel 
ce face bine, nu este până la unul” Pinul 5254, 

Încheiem realist, cu optimism, amintindu-ne 
de izbăvirea Ninivei, după răspunsul tuturor 
locuitorilor ei, de la rege și demnitari și până 
la animale, la predica de pocăință a Prorocului 
lona: „Şi a văzut Dumnezeu faptele lor, că 
s-au întors din căile lor cele rele. Și S-a căit 
Dumnezeu de răutatea pe care a spus că le-o 
va face și nu a făcut-o” 1***10. Jar Sfântul loan 
Gură de Aur, admirând pocăinţa ninivitenilor, 
exclamă: „L-am văzut pe Dumnezeu Care Se 
dezminte pentru iubirea de oameni. S-au căit 
ninivitenii și S-a căit Dumnezeu. Pocăinţa faţă 
de nimicire a frânt porunca. O, puternică este 
pururi pocăinţa! Pe pământ se săvârşeşte și pe 
cele din ceruri le răstoarnă”. BI 


Grupaj realizat de 
Tatiana Petrache 


! htrps://www.imml.gr/index.php?option=com_contentă&view=a 
rticlerid=2397:egkyklios-1548rcatid=8:egkyklioi&Itemid=938. 
"Traducere de Tatiana Petrache. 

2 www.cuvantul-ortodox.ro/mitropolitul-atanasie-de-limasol-cipru- 
ucenic-al-sfantului-paisie-aghioritul-despre-abordarea-duhovniceasca- 
a-pandemiei-coronavirusului-acestei-crize-ii-vom-putea-tine-piept- 
doar-prin-rugaciune/ 

* Novnăkrov 'lepo6eos: T5 6voua 105 Xp1or05 (video), http:/pa- 
rembasis.gr/index.php/el/6152-2020-03-23. Traducere de Mănăstirea 
Diaconești. 

4 https://www.pemptousia.gr/2020/03/logos-parigoritikos-gia-tin- 
pandimia/. Traducere de Radu Hagiu. 

> hrrp://aktines.blogspot.com/2020/03/blog-post_221.html. Traduce- 


re de Prof. lon Marian Croitoru. 


Voarte 
și Inviele 


Când un Părinte sfânt i-a vorbit despre 
Rugăciunea inimii, nu avea cum să-și închi- 
puie ce schimbare va produce în viaţa ei. Şi 
nu doar în viața duhovnicească, ci și în viaţa 
cea mai obișnuită, în târâș-grăpișul ce o zorea 
din zori şi până seara. Căci Părintele acesta 
nu s-a mărginit doar la a-i vorbi, ci a luat-o 
şi de mână - în chip nevăzut, desigur — fă- 
când cu ea primii pași sau, mai bine-zis, cule- 
gându-i oasele frânte din căderi și punându-i- 
le la loc, de fiecare dată, cu mână sigură. 
Încet, mult prea încet, cu răbdare (răb- 
dând în locul ei), cu nădejde (a lui, iar nu a 
ci) şi cu dragoste uriașă, i-a îndreptat „genun- 
Chii cei slăbănogiţi” Ei 1212 către „mărgări- 
tarul cel de mare preț” Mii 135, bine ascuns, 
atât de aproape, în ca și totuși la mii de ani- 
lumină. Şi-a încălzit mâinile rebegite la focul 


lui cel blând, dezvoltând subit neliniștea de a 
nu-l lăsa să se stingă. Pe măsură ce se hrănea 
la flacăra dinlăuntru, atenţia ci se aduna din 
cele de afară, care deveniseră brusc neimpor- 
tante. Se adăpa cu foc, precum calul lui Făr- 
Frumos, scuturând de pe ea pielea răpciu- 
goasă, și simţea că, până atunci, viaţa-i fusese 
fadă, plată, fără gust. De altfel, nici nu fusese 
viață. Căci, asemenea unui cadavru în venele 
căruia sângele nu mai curge, la fel simțea și ea 


când în venele „omului celui ascuns al inimii”! 


te 54 nu curgea focul cel duhovnicesc. 

Aşa a început să lupte pentru flacăra 
dinlăuntru mai abitir decât înecatul pentru 
aer. În jurul ei se întâmplau, desigur, multe. 
Ridicări şi prăbuşiri politice, sociale, acade- 
mice, boli și morţi veneau tăvălug peste cei de 
aproape şi cei de departe; ea însă, cu degete 


Foto: Benedict Both 

noetice, torcea un fir nevăzut 
dintr-un caier bogat, preaplin 
şi fără de sfârşit. Când firul se 
rupea, își zdrobea mâinile să-l 
înnoade la loc, cu respiraţia 
tăiată. Era mai important ca 
lumea toată, mai urgent ca 
Judecata de Apoi. Din când 
în când privea în jur și nu pri- 
cepea încotro merge lumea — 
căci şi lumea toată se grăbea 
către un scop al ci, pe care ea 
însă nu-l deslușea prea bine. 
Aşa că se cuibărea la loc, lângă 
tăciunele ce ardea mocnit și-i 
încălzea zilele, neştiut de ni- 
meni, aspru tăinuit. 

Putea cineva să trăiască ast- 
fel, în lume fiind? Putea să-și 
vadă de familie şi copii, tor- 
când la firul nevăzut? Putea 
merge la serviciu suflând si- 


multan în cărbunii inimii, să 
nu se stingă? Dar cum ar fi pu- 
tut altfel? Ochiul se învățase a 
se deschide înăuntru, mâinile să caute căldura 
Duhului, gura să respire aerul veșniciei. Când 
cei apropiaţi ai ei au început să se ducă, pe 
rând, la Domnul, ea nu s-a temut. A pipăit, 
cu degete prelungi, și a simţit că Izvorul Vieţii 
nu încetase să curgă în ei, ci mai bogat să salte, 
așa că nu erau morţi, ci mai vii decât viii cu 
inimi moarte. Atunci a înţeles că Rugăciunea 
o mutase cu totul în cele dinlăuntru, că ceea 
ce vedea ea le era altora nevăzut, că înțelesurile 
care o adăpau nu-i puteau hrăni pe ceilalți, 
care își căutau „pâinea cea de toate zilele” în 
cele exterioare. 

„Cum oare, și creștinii suferă de această 
orbire?”, mi-a spus, îndurerată, în urmă cu 
câteva zile. Nu putea înţelege nebunia care iz- 
bucnise odată cu noua pandemie. Toţi, chiar 
şi creştinii, nu erau preocupaţi decât de noul 

virus: sunt sau nu reale știrile? Suntem sau 
nu manipulaţi? Murim sau nu murim? Ne 
închid sau nu bisericile? Ne mai împărtășim 
sau se duce totul de râpă? Nu cumva a fost 
totul numai pentru a-i prigoni pe creştini și a 
desființa, în sfârșit, Biserica? 

„A muri sau a trăi ţine doar de noi, de 
cum păstrăm Rugăciunea. Noi înșine prigo- 
nim creștinismul atâta vreme cât nu ţinem 
aprinsă flacăra Duhului, pe care Domnul atât 
de mult Îşi dorea s-o vadă arzând € 12 12%, 
Noi suntem — sau nu — Biserica, atâta vreme 
cât suntem uniţi cu Hristos, ca mădulare ale 
Trupului Său Corinteni 1227, Nimeni altcineva 
nu ne poate lua nimic, atâta vreme cât noi 
rămânem mlădiţe vii, nu vrejuri uscate < le 
152, Împărtăşania crezi că ne-o pot lua dacă 
ne opresc de la a merge la slujbe? Dar Maria 
Egipteanca nu s-a hrănit patruzeci de ani în 
deșert dintr-o singură Împărtășanie, pe care 
însă a păstrat-o nefurată? Voi păstra și cu 
împărtășania de la ultima Liturghie...” mi-a 
spus ea, când tocmai aflasem știrea despre în- 
chiderea bisericilor. 

O priveam și nu pricepeam cum poate să 
rămână netulburată. Atenţia ci era adunată 
înăuntru. Lupta ei pentru a nu stinge Duhul 
era, de fapt, nu o luptă pentru ea însăși, ci 
pentru Biserică. Prin smerita ei rugăciune 
făcea mai mult decât toţi așa-zișii luptători 
ortodocşi, pentru că ea împlinea Evanghelia. 
„Împărăţia Mea nu e din lumea aceasta” 
loan 1856 şi „Căutaţi mai întâi Împărăţia lui 


Dumnezeu” Matei 6:33 


— ea le împlinea firesc, 
răspândind în jurul ei pace mai mult decât 
răspândeau alții viruși. 

Prezenţa ci îmi făcea bine, și totuși am 
simţit nevoia să o provoc. „Şi dacă vom muri 
cu toţii?”, i-am spus, zâmbind. „Moartea nu 
există”, mi-a răspuns, întorcându-mi zâmbe- 
tul. „Roagă-te și vei vedea”. BI 


N.A. 

CUVÂNTUL DUHOVNICULUI 


DE VORBĂ CU IEROM. DIONISIE IGNAT 
DE LA MANASTIREA „SFANTUL ILIE” DIN ALBAC 


„Credinţa în Învierea 
lui Hristos este temelia 
învierii noastre” 


Să ne vedem păcatele, să ne judecăm singuri în fața duhovnicului ca 
în faţa lui Hristos, să ne smerim și să ne pocăim, asumând-ne Crucea 
pentru a ajunge la Înviere. Interviul cu Părintele Dionisie Ignat, început 
înaintea nebuniei iscate de pandemica panică, ne învaţă, de fapt, 
cum să depășim aceste momente grele cu nădejdea Învierii. Și, până 
la urmă, această criză, această stare de urgenţă nu poate fi socotită 
oare un semn al Domnului, Care dinainte ne anunţă să ne pocăim, 
căci marea descoperire a păcatelor tuturor se apropie, tocmai pentru 
înmulţirea păcatului. Să ne pregătim, aşadar, că nu ştim când vine 
Mirele - acesta este mesajul vremurilor pe care le trăim. (G.F.) 


— Părinte Dionisie, suntem în Postul Paștelui şi 
Îi cerem Domnului: „Dă-mi să-mi văd păcatele 
mele...” Cum să Jacem să ne vedem păcatele? 

— Păcatele nu se pot vedea cu ochii fizici. 
Păcatele se pot vedea cu ochii duhovnicești. Și, 
ca să putem să ne vedem păcatele, în primul 
rând avem nevoie de harul lui Dumnezeu. 
Chiar și fiul risipitor, până nu s-a gândit la ta- 
tăl, nu şi-a văzut starea în care era. Asta în- 
seamnă că nu putem să ne vedem păcatele fără 
harul lui Dumnezeu. Şi harul lui Dumnezeu 
nu vine fără smerenie, căci spune Sfântul 
Apostol Petru: Dumnezeu „celor smeriţi le dă 
har” 1! 55. Şi atunci, vederea păcatelor ţine 
de smerenia minţii — că de la minte se pleacă: 
omul mândru nu are cum să-și vadă păcatele, 
pentru că el „știe tot”. Şi atunci este nevoie de 


smerenia minţii, după aceea vine și smerenia 
inimii, care aduce venirea harului, iar venirea 
harului aduce vederea păcatelor. 

— Jotuși mai rămân și păcate pe care nu reuşim 
să le vedem... 

— Pentru că sunt și păcate mai mari, dar sunt 
şi păcate mai mici. Spunea cineva că păcatele 
sunt ca foile de ceapă: s-au suprapus, în timp, 
unele peste altele, iar noi vedem doar ceea ce este 
mai la suprafaţă. Inima noastră este ca o cămară 
în care ne gândim să intrăm și să facem cură- 
ţenie. Unii, când deschid ușa, se sperie de ce-i 
acolo şi o trântesc la loc: „Nu, nu! Las pe altă 
dată!”. Mare greșeală! Alţii, mai curajoși, deschid 
ușa, intră în cămară şi: „No, de ce să mă apuc 
acuma?” — ca românul, care se scarpină în cap: 
„Ce să fac mai întâi?”. 

Ce vezi prima dată? Păi, vezi lucrurile mai 
mari, care te deranjează în cămara respectivă și le 
scoţi. După aceea, începi să umbli prin colțuri: 
„Asta îmi trebuie, asta nu-mi mai trebuie... Stai, 
că asta e o amintire frumoasă, hai s-o mai las 
aici!”. La fel şi cu păcatele: sunt unele de care ne- 
am îngrețoșat şi vrem să scăpăm de ele, dar sunt 
şi unele cu care mai cochetăm, și atunci le mai 
ţinem. De aceea ne rugăm: „Doamne, dă-mi să- 
mi văd păcatele mele!”. Până la urmă, vedem cât 
vrem să vedem. Dar mai este și o iconomie a lui 
Dumnezeu, din dragoste pentru noi: vedem cât 
putem să ducem. Probabil că omul, dacă și-ar 
vedea dintr-odată grozăvia păcatelor, nu ar re- 
zista și ar abandona lupta, căzând în deznădejde. 
E şi aceasta o mare ispită, să vrei să-ţi vezi toate 
păcatele. Nu! Doamne, dă-mi Tu cât ştii că pot 
să duc și pot să curăț acum. 


„MĂ JUDEC PE MINE _ 
ÎNAINTE DE JUDECATĂ” 


— După ce ne vedem păcatele, mergem la spovedit. 
Dar foarte mulți ne confruntăm acolo cu altă pro- 
blemă: cu ruşinea care apare la spovedanie. Cum 
putem să înfrângem această ruşine? 

— Rușinea vine de la mândrie și de la vrăjmaș. 
Adam și Eva erau goi și nu se rușinau. Rușinea a 
intervenit după ce păcatul a intrat în viața oame- 
nilor. Este o istorioară frumoasă, care spune că, 
odată, când oamenii erau îngenunchiaţi la mo- 
litve, un Părinte a văzut un diavol care venea și 
punea mâna pe capetele oamenilor. Şi l-a între- 
bat Părinsele: „Dar tu cine ești? Ce faci aici?”. Și 
zice: „Eu am venit să le dau oamenilor înapoi ce 
le-am luat înainte de-a face păcatul”. „Şi ce le- 
ai luat?” „Păi, înainte să facă păcatele le-am luat 
rușinea, și acuma, când vor să se spovedească, le 
dau rușinea înapoi, ca să nu le spună”. 

În primul rând, a te duce la spovedanie 
înseamnă un act de curaj. În al doilea rând, a te 
duce la spovedanie înseamnă un act de smerenie. 
Şi noi ştim că vrăjmașul diavol nu se poate 
smeri — de asta dracul nu poate să vină cu noi la 

„Înviem pentru Cer, nu pentru o altă 
lume pământească” (lerom. Dionisie) 


spovedanie! Spovedania, cum zice şi Sfântul loan 
Scărarul, este scaun de judecată: mă judec eu pe 
mine înainte de Judecată. Atunci bineînțeles că 
vrăjmașul nu vrea să vină acolo, fiindcă el va fi 
principalul osândit. Dar lucrul cel mai important 
e că spovedania este un act de smerenie, și atunci 
vrăjmașul, cum nu poate să se smerească, nici 
nu poate să vină la spovedanie — dar caută să ne 
împiedice pe noi, dându-ne rușinea. Iar rușinea, 
cum am zis, vine din mândrie: „Ce-o să creadă 
preotul de mine acum? O să-mi stric imaginea!”. 
Însă, dacă ai curaj, du-te şi spune-i preotului: 
„Părinte, parcă mi-e rușine de mine că sunt așa, 
dar vreau să mă îndrept, vreau să mă schimb...”. 
Şi atunci dispare rușinea asta. Pentru că unde in- 
tervine smerenia, dracul nu mai are putere. 

— Și cum să dobândim şi noi puţină smerenie? 

— Începând de la lucrurile mici. Cât putem, 
să tăcem în faţa celuilalt, care poate ne ocărăște; 
în familie, la fel, foarte multe certuri pleacă de la 
faptul că oamenii nu se pot smeri — fie soţia în 

faţa soţului, fie soţul în faţa soției, fie copiii în 
faţa părinţilor, fie părinţii în faţa copiilor. În so- 
cietate, la serviciu: „Dar cum? Mie să-mi spună 
așa?”. Uite, smerenia poate să înceapă de la cele 
mai mici gesturi: când ești în faţa unei uși, lasă-l 
pe celălalt să intre înaintea ta — poţi să faci lucrul 
ăsta, și e un act de smerenie! Nu trebuie să facem 
cine ştie ce gesturi măreţe. 

Ca să dobândești smerenia, încearcă să faci 
ceva pentru celălalt. Adică să te pui pe tine al doi- 
lea și să-l lași pe celălalt primul. Să te gândești de 
dimineață: „Doamne, astăzi vreau să mă smeresc, 
ajută-mă să mă smeresc!”. Și imediat îţi oferă 
Dumnezeu prilejul. Uite, o pildă de smerenie în 
trafic: lasă-l pe celălalt să se ducă! Nu te ambiţi- 
ona să zici: „De ce se bagă în fața mea? Ia să-i dau 
cu un claxon!”. Smerește-te în lucruri foarte mici 
— nu mai claxona! — și, după aceea, în măsura în 
care ne smerim, va veni și harul în noi şi Domnul 
ne va da să ne smerim și în lucrurile mai mari. 

— În pregătirea noastră pentru spovedanie, cum 
să ne dăm seama care sunt patimile care ne vatămă 
cel mai mult sufletul? 

— Trebuie să fim atenţi la ce fel de gânduri ni 
se ridică mai des în minte — aceea e patima care 
ne luptă cel mai tare! Gândiţi-vă la un dig care e 
spart şi are mai multe fisuri, una mai mare, alta 
mai mică, și intră apă prin ele — pe care o astupăm 
prima dată? Pe aceea prin care intră mai mult. 
De aceea, Părinţii ne învaţă să fim atenţi la min- 
tea noastră în permanenţă, deci să avem o stare 
de trezvie. Trezvia este primul lucru pe care-l ce- 
rem în viața noastră după împărtășirea cu Sfintele 
Taine. După prefacerea Sfintelor Daruri, preotul 
spune în taină: „Pentru ca să fie celor ce se vor 
împărtăși spre trezvia sufletului...”. Irezvia este o 
atenţie foarte, foarte adâncă la tot ceea ce se în- 
tâmplă în jurul nostru, și mai ales la mintea noas- 
uă, la gândurile noastre. Şi atunci, dacă ești atent 
la ce gânduri se ridică în inima ta mai des, atunci 
ştii: asta e patima care mă luptă mai mult! 

Bineînţeles că nu putem scăpa de toate 
patimile dintr-odată. Așa că astupăm fisura 

cea mai mare, luptăm cu patima care ne 
stăpâneşte cel mai mult, și apoi, încet-încet, 
se astupă și celelalte. 

— Care este semnul că am Jăcut o spovedanie 
adevărată? 

— Uşurarea sufletului, simţirea în suflet a 
unei păci, a unei încredinţări că Dumnezeu 
m-a primit și Dumnezeu mă iartă. Dacă însă 
pleci de la spovedanie tot așa de neliniștit și 
fără credința că Dumnezeu te-a iertat și te-a 
primit din nou, ca pe fiul risipitor, înseamnă 
că ceva n-a fost în regulă acolo. 


„CEEA CE ESTE ASUMAT 
ESTE VINDECAT” 


— Evanghelia începe şi se sfârsește cu propovăduirea 
pocăinţei. De ce? 
— Pentru că Hristos a venit să vindece firea umană 
stricată prin păcat. Dar ea s-a stricat prin ce? Nu 
neapărat că Adam a mâncat din pomul acela din 
care i-a spus Dumnezeu să nu mănânce, ci prin 
faptul că nu şi-a asumat ceea ce a făcut. Or, po- 
căința tocmai asta este: asumarea faptelor noastre 
celor rele — și atunci, ceea ce este asumat este vin- 
decat. lot ceea ce nu se asumă nu se poate vin- 
deca. De aceea Evanghelia începe şi se termină cu 
pocăinţa, pentru că este cel mai important lucru 
pe care trebuie să-l facem în viaţă. Dar pocăința 
nu înseamnă neapărat, ştiu eu, a sta cu nasul în 
batistă și a plânge tot timpul pentru ce am făcut. 
Spunea Părintele Rafail că smerenia este „realism 
duhovnicesc”. Adică: „Părinte, ăsta sunt!” — dar 
o spun cu toată durerea inimii mele şi cu toată 
convingerea că mă văd așa cum sunt. Şi atunci 
când omul își asumă lucrul acesta, bineînţeles că 
începe şi procesul de curăţire. 

lar pocăinţa, care este asumarea păcatelor, nu 
înseamnă numai asumarea strictă a păcatelor mele, 
ci și a consecinţelor păcatelor mele — și, mai mult, 
a consecințelor păcatelor moșilor și strămoșilor 
noștri, până la măsura la care au ajuns marii Sfinţi 
ai Bisericii noastre, care simțeau păcatul fiecărui 
om ca pe propriul păcat. Şi, până la urmă, în asta 

constă unitatea oamenilor: nu este vorba numai 
de unitatea aceca în iubire a duhului, ci şi în pocă- 
ința pe care o face unul pentru toți. 

De fapt, pocăinţa o face Hristos, iar noi, 
când ne pocăim pentru faptele noastre, intrăm 
în pocăinţa pe care a făcut-o Hristos pentru pă- 
catul nostru. Asta au făcut toţi Sfinții. 

— Și cum să ne asumăm păcatele moşilor şi 
strămoşilor noştri? 

— Nu se poate decât în iubire, a simţi că „Da, 
şi eu fac parte din neamul acesta”. Neamul e ca 
un copac — gândiţi-vă că vorbim de un „arbore 
genealogic” — și atunci, dacă la rădăcina pomu- 
lui este un viermișor, până şi floarea din vârful 
lui simte lucrul acesta! Asta înseamnă a simţi și 
a-ţi asuma păcatele tuturor. Asta înseamnă a în- 
ainta în iubirea lui Hristos. Cu cât ÎI iubeşti mai 
mult pe Dumnezeu, cu atât, în iubirea aceasta 
pentru Dumnezeu, începi să-i cuprinzi pe toți 
cei din neamul tău, şi pe tot neamul omenesc. 

— Ne puteți da câteva exemple de oameni care 
v-au impresionat prin pocăința lor? 

— Da. Aş începe cu o femeie extraordinară, 
mama celui ce este ctitor aici la noi, la mănăstire, 
doamna Maria Todea. A dat naștere la zece copii. 
De câte ori venea, îmi spunea: „Părinte, cum să 
mă rog?” „Păi, mata roagă-te cum scrie în carte” 
„Păi, mă rog și așa, da cum să mă mai rog?” „la 
spune-mi, cum te rogi dumneata?”. Şi femeia 
îmi spune așa: „Părinte, eu, când intru în bise- 
rică, îmi fac o cruce și zic: Doamne, primește-mă 
în casa Ia şi în grădina Ta așa cum sunt!”. Zic: 
„Măi, femeie, e foarte adâncă rugăciunea asta! E 
o rugăciune de pocăință”. Adică femeia, când 
spunea: „Primește-mă așa cum sunt!”, arăta, de 
fapt, că are conștiința păcatelor ci. 

Apoi, am mai întâlnit și alți oameni. Era un 
bătrân pe patul de moarte, bolnav, și avea și o es- 
cară foarte urâtă. Avea vreo 86 de ani, fusese prin 
război... Și l-am întrebat: „Bade, nu ţi-e greu?”. 
Zice: „Pentru păcatele mele pătimesc așa. Dar 
mă rog la Dumnezeu și-l spun: Doamne, atunci 
să mă iei, când ceilalți n-or mai avea răbdare cu 

mine!”. Cumva, el nu se mai gândea la el, ci se 
gândea la toţi ceilalți: „Când ceilalți fac păcate 
îngrijindu-mă pe mine, atunci să mă iei, să nu 
mă mai ţii în viața asta!”. 

Ei, apoi au fost și alții... L-am cunoscut pe 
Părintele Teofil Părăian, și chiar zilele trecute am 
ascultat la radio ultimul lui interviu. L-au între- 
bat acolo: „Părinte Teofil, toată viaţa aţi fost ne- 
văzător. Ce-o să faceţi dacă o să mergeţi în Rai 
şi-o să vă zică Hristos: «Uite, toată viaţa ai fost 
nevăzător. Nici aici, în Rai, n-o să vezi”. Eu, 
care ascultam, m-am cutremurat și instantaneu 
mi-au dat lacrimile. Şi Părintele Teofil zice, cu o 
voce așa, foarte stinsă: „«Mărire Ţie Doamne!» 
— asta am să-l spun lui Hristos. «Doamne, dacă 
asta-i voia Ta, mărire ie, Doamne, mărire 
Ţiel»”. Gândiţi-vă ce pocăință puternică să fi 
avut omul ăsta, încât, dacă Hristos i-ar fi spus: 
„Iu vei fi orb şi aici”, când toată lumea spune 
că în Rai o să-L vedem pe Hristos... „Nu, dacă 
Hristos așa vrea, fie voia Lui!”. 


„UN CRESTIN TRIST 
ESTE UN TRIST CREȘTIN” 

u: a 
— Ne apropiem cu paşi repezi de praznicul Învierii. 
Cum vedeți Sfintia voastră legătura dintre Cruce 
și Înviere? 
— Mă iertaţi că spun o expresie care-mi vine 
acum în minte. E ca și cum ai vrea să te sui în 
pod fără scară. N-ai cum, mă înţelegeţi? N-ai 
cum! N-ai cum să te bucuri de Înviere dacă nu ai 
trecut prin Cruce. Crucea este o scară prin care 
şi Hristos, Dumnezeu-Omul, S-a coborât la 
iad, ca să-i scoată pe toţi de acolo, și după aceea 
Crucea s-a făcut scară până la Cer, prin care să 
ne urcăm cu toții acolo. 

Ce este Crucea? Crucea nu este altceva 
decât dragostea dusă până la capăt! Noi nu 
cinstim Învierea fără să ne gândim la Cruce. 
Întâi este Crucea şi după aceea este Învierea. 
Vedem că la catolici e mai importantă Crucea 
decât Învierea. Nu, noi nu ne oprim la Cruce: 
pentru noi Crucea este scara care ne duce la 

Preasfântă Născătoare de Dumnezeu, 
mântuiește-ne! 


Înviere. De aceea cântăm: „Căci prin Cruce a 
venit bucurie la toată lumea”. Crucea nu este 
instrument de tortură; Crucea este „instru- 
ment de bucurie”! La fel cum nici bisturiul 
doctorului nu este instrument de chin, ci in- 
strument de vindecare. Fără bisturiu, medicul 
nu poate să scoată tumoarea. 

— Și cum să purtăm Crucea Japtului că nu ne 
mai putem bucura de sfintele slujbe? 

— Spunea cineva: „Cine și-a înţeles meni- 
rea, Crucea îl poartă pe cl. Cine nu și-a înțeles 
menirea, el îşi poartă Crucea”. Cine ne împie- 
dică, acolo, în casa noastră, să stăm ca în biserică? 
Înainte poate că stăteam în biserică așa cum stăm 
în casa noastră — cu trupul numai, iar cu mintea 
pe aiurea. Acum Dumnezeu ne dă posibilitatea să 
stăm în casa noastră așa cum ar trebui să stăm în 
biserică — adică cu duhul. Dacă ţi-ai înţeles meni- 
rca, îţi este ușor, căci te duce Crucea; dacă nu ţi-ai 
înțeles menirea, comentezi revoltat, tulburat și tul- 
burându-i și pe ceilalți, și te prăbușeşti sub Cruce. 

Bucuria pe care o căutăm nu este nici tru- 
pească, nici sufletească, ci este una duhovni- 
cească. Hristos spune: „Împărăţia lui Dumnezeu 
este înlăuntrul vostru” “21721, jar Sfântul Apostol 
Pavel spune: „Împărăţia lui Dumnezeu nu este 
mâncare şi băutură, ci dreptate și pace și bucurie 
în Duhul Sfânr” Remi :*7. Duhul lui Dumnezeu 
este aducător de nădejde, de bucurie. „Un creștin 
trist este un trist creștin”, spunea cineva. 

— Cum să avem nădejde că şi noi vom învia cu 
Hristos şi vom fi împreună cu EI în viața veşnică? 

— Prin credinţă. Dacă-L iubeşti pe Hristos, 
ai şi credinţă, și nădejde. Dar cum să avem nă- 
dejde? În primul rând, ca să ai nădejde trebuie 
să crezi ce scrie Sfânta Scriptură. Dacă nu crezi 
ce scrie Sfânta Scriptură, nu ai nici nădejde. 
Cum zice Apostolul Pavel: „Dacă nu crezi că 
Hristos a înviat, zadarnică e propovăduirea 
noastră”, zadarnic e cuvântul nostru, zadar- 
nic e interviul nostru; „sunteţi încă în păcatele 
voastre”. Deci „să mâncăm, să bem, că mâine 
vom muri” cf. 1 Corinteni 15:14,17,82, 

Şi uite cum, în zilele acestea, se vede care este 
nădejdea oamenilor: își pun nădejdea într-un 
vaccin, într-un medicament. În asta se vede cât 
suntem noi de pregătiți — nu atât pentru moarte, 
ci cât suntem de pregătiţi pentru înviere! Căci 
după moarte vine învierea, nu? Și atunci, în ce-mi 
pun eu nădejdea? Într-o mască? Sau în ce-mi pun 
cu nădejdea? Nădejdea mea este în Hristos, pentru 
că ştiu că Hristos a înviat, iar credința în Învierea 
lui Hristos este temelia învierii noastre. 

— Și cum să ne pregătim pentru învierea 
noastră? 

— Gândindu-ne mereu la moarte şi gân- 
dindu-ne mereu la înviere. Pentru ce înviem? 
Pentru o altă lume pământească? Nu! Înviem 
pentru Cer! Și atunci, cum mă pregătesc pen- 
tru înviere? Mă pregătesc gândindu-mă că o să 
vină timpul să plec: „Ce să-mi pun în bagaj? Ce 
să mai iau?”. Şi atunci, cum spune Evanghelia: 
caută să faci în fiecare zi un bine cuiva, și te-ai 
pregătit pentru înviere. 


LEI A 


„Gătit-ai masă înaintea mea, împotriva celor ce mă necăjesc; uns-ai 


b// 


cu untdelemn capul meu şi paharul Tău este adăpându-mă ca un puternic” 


Că poţi să-ţi pregătești loc și-n Cer, dacă- 
i vorba, nu? Spunea cineva: „Părinte, eu am 
început să-mi fac o casă în Cer”. Zic: „Serios? 
Cum așa?” „Păi, mai întâi m-am interesat să 
vedem cam cât ar costa un proiect de casă. Și 
am dat atâţia bani de pomană cuiva care a vrut 
să-și facă casă: «Uite, omule, proiectul ţi-l plă- 
tesc eu». După aceea, m-am interesat cât costă 
săpăturile, fundaţia și fierul-beton. Şi am găsit 
un om sărac căruia îi arsese casa, iar primăria 
solicitase ajutorul mai multor persoane. Şi am 
zis: «Uite, omule, îţi plătesc fundaţia, până la 
placă». După aceea, altă dată, la alt om, căruia 
i-a luat foc acoperișul, i-am zis: «Uite, îţi plă- 
tesc eu acoperișuly...”. Şi omul acesta, încet, 
încet, luând așa, o comparaţie strict materială: 
cât costă cărămida, cât costă fundaţia, și-a fă- 
cut o casă în Cer! 


— Părinte, cum să nu ne pierdem cu firea în aceste 
vremuri de mare tulburare, ci să rămânem în co- 
muniune cu Mântuitorul? 
— Sfinţii Părinţi compară adesea viața noastră 
cu o mare, uneori liniștită, alteori tulburată. 
Şi orice furtună care vine pe marea aceasta 
scoate din adâncuri mizeriile și le aduce la 
mal. Deci să nu ne fie frică de furtună, căci 
Hristos, potolind furtuna, ne spune şi nouă: 
„Nu vă temeţi!” « Mai 826. Jar în comuniune 
cu Hristos rămânem în cel puţin trei moduri: 
prin Sfânta Liturghie, prin Evanghelie și prin 
chemarea Numelui lui Iisus. 

Mai întâi prin Jertfa cea de-a pururi, 
Sfânta şi Dumnezeiasca Liturghie, unde ne 
împărtășim cu Trupul și Sângele Domnului, 

după porunca Lui: „Eu sunt Pâinea cea vie, 
Care S-a coborât din Cer. Cine mănâncă din 
Pâinea aceasta viu va fi în veci. lar Pâinea pe 
care Eu o voi da pentru viaţa lumii este Trupul 
Mew” Is $5!. Aceasta o întărește Prorocul 
David în psalmul pe care îl citim când ne pre- 
gătim pentru împărtășirea cu Sfintele Taine: 
„Gătit-ai masă înaintea mea, împotriva celor 
ce mă necăjesc; uns-ai cu untdelemn capul 
meu și paharul Tău este adăpându-mă ca un 
puternic” Pin 226, Dar să nu uităm că Sfânta 
Liturghie deranjează foarte mult, pentru că 
Dumnezeiasca Taină, spun tot Sfinţii Părinţi, 
este cea care ţine lumea și de care se teme cel 
mai mult potrivnicul. La fel spune și Sfântul 
Apostol Pavel, că este ceva și cineva care îl 
impiedică pe antihrist să se arate, decât la 
vremea lui 1 Isaloniceni 2:6. Jar Liturghia, la un 
momendat dat în istorie, va înceta pentru un 
timp, cum spune Sfântul Proroc Daniel: „La 
mijlocul săptămânii va înceta jertfa şi pri- 
nosul, și în templu va fi urâciunea pustiirii, 
până când pedeapsa nimicirii cea hotărâtă se 
va vărsa peste locul pustiirii” Panic 9:77, 

Un alt mod de a fi în comuniune cu 
Hristos este prin cuvântul Lui, care este Sfânta 
Evanghelie. Hristos ne spune că „Nu numai cu 
pâine va trăi omul, ci cu tot cuvântul care iese 
din gura lui Dumnezeu” Msi“, Jar cel de-al trei- 
lea mod de a intra în comuniune este Numele 
lui Iisus, despre care Domnul Însuşi spune că 
„Unde sunt doi sau trei adunaţi în Numele 
Meu, acolo sunt și Eu în mijlocul lor” Mac 182, 
Am citit și o notă a Părintelui Stăniloae la una 
din Filocalii, unde spune că, pronunțând nu- 
mele cuiva, faci ca prezenţa acelei persoane să fie 
reală. Mai ştim că în Numele lui isus primim 


cf. Fapte 10:43 


iertarea păcatelor , iar toți cei ce cheamă 


asupra lor Numele Domnului sunt o Biserică și 


1 Corinteni 1:2 


primesc harul oriunde s-ar găsi „pentru 
că numai în Numele Lui avem viaţă, cum zice 
Sfântul Evanghelist loan: „și crezând, să aveţi 


2 loan 20:31 


viaţă în Numele Lui 

Iată, pentru o vreme nu ne vom mai putea 
spovedi şi împărtăși din „masa gătită nouă” 
sk Bala: 226 dar ne-au tămas celelalte două 
căi. Harul este același, puterea de sfințire 
aceeași, și avem ca exemplu pe Sfânta Maria 
Egipteanca și pe mulți alţii ca ea, care au trăit 
ani de zile în pustie fără a se putea împărtăși, 
dar lucrându-și mântuirea lor. 

— Și ce vom face dacă nu ni se va permite să 
participăm la slujba Învierii? 

— Vă voi da un exemplu din viaţa mea, care 
îmi vine în minte acum. Pe când eram în lume, 
lucram ca lăcătuș-mecanic într-o filatură de 
bumbac. Şi, într-un an, vine șeful şi-mi spune: 
„Copile, nu am ce să-ţi fac, trebuie să vii de Paști 
la lucru!” EI ştia că mai merg pe la mănăstiri și 
cânt în strană. Când am auzit, prima mea reacţie 
a fost un gând de împotrivire. La care el mi-a 
răspuns: „Măi, nu am pe cine să pun să curețe 
filtrele...” — că erau niște filtre imense, care nu 
se puteau curăța decât o dată sau de două ori pe 
an, când se oprea fabrica. Atunci m-am gândit 
la toţi colegii mei care aveau familii și am zis în 
sinea mea: „N-oi muri eu din asta! O să mă rog 
acolo, că doar Dumnezeu e pretutindeni și ştie 
de ce nu merg la biserică!”. Așa că m-am dus 
la serviciu și, când am văzut că s-a făcut ora de 
începere a Liturghiei, am început să cânt și eu 
cât puteam de tare: „Hristos a înviat!”. Eram 
singur în hala aceea mare. În acel moment am 
simţit la propriu cum intră o putere în mine și 
am început să plâng, apoi o bucurie de nedescris 
mi-a inundat toată ființa. Sunt preot de 28 de 
ani, dar așa o bucurie nu am mai simţit. 

Vă îndemn să vă gândiţi la Sfinţii închisori- 
lor: de ce slujbe aveau ei parte acolo? Și totuși se 
bucurau, simțeau cu duhul lor prezenţa Duhului 
Sfânt în inimi! Așa și noi, în aceste condiţii în 
care suntem acum, să ne bucurăm în duh, căci 
„Duh este Dumnezeu” 120424 pa 


Interviu realizat 
de loana Maxim 

TEOLOGICA 


SFÂNTUL IOAN DE SHANGHAI ȘI SAN FRANCISCO 


„Atunci tămăduirea ta 
seva grăbi” Isaia 58:8 


În aceste vremuri de mare negură chiar şi pentru noi, cei ce ne 
numim creştini, avem nevoie de cuvintele unui proroc care să 

ne arate calea. Să ne aducă aminte că,nu e nimic nou sub soare” 
Eclesiastul 1:9, că astfel de vremuri au mai fost şi vor mai fi, dar ceea 
ce ne va face să stăm drepţi în această furtună sau, dimpotrivă, 
să ne adunăm oasele de pe pământ este doar temelia pe care ne 


sprijinim: Hristos sau lumea? 


Şi iată cuvintele prorocului mult-dorit, spre pocăinţa și 


tămăduirea sufletelor noastre. (A.S.) 


„Unde mă voi duce de la Duhul Tău şi de la 
fața Ta unde voi fugi? De mă voi sui în cer, Lu 
acolo eşti. De mă voi cobori în iad, de față ești. 
De voi lua aripile mele de dimineaţă și de mă 
voi așeza la marginile mării, și acolo mâna Ta 
mă va povăţui, și mă va ţine dreapta Ta” Psalmul 
1587-10, Ar trebui să păstrăm aceste cuvinte ale 
psalmistului David, însuflate de Duhul Sfânt, 
în gândurile noastre în aceste zile, când lite- 
ralmente întreaga lume se cutremură și din 
toate părţile ne vin veşti despre tot felul de pri- 
mejdii, nenorociri şi calamităţi. Nici nu apuci 
bine să înţelegi ce se întâmplă într-un loc, că 
afli de întâmplări şi mai grozave care au loc pe 
neașteptate în altă parte. Și, mai înainte de a le 
putea înţelege pe acelea, iarăși alte vești dintr- 
un alt loc te fac să pierzi şirul celor de mai îna- 
inte, chiar dacă nu ai ajuns să le înţelegi pe de- 
plin. În zadar se sfătuiesc mai-marii neamurilor 
pentru a afla o scăpare din nenorocirea ce a 
cuprins totul. Ei se îmbărbătează unii pe alții, 


zicând: „„«Pace, păce» şi pace nu este” ema Bi, 
Nenorocirile nu se mai sfârșesc, când deodată 
încep altele noi, în locuri de care până atunci 
se spunea că sunt sigure și liniștite. 

Cei care fug de necazurile dintr-un loc se găsesc 
în mijlocul strâmtorărilor în altă parte — strâmto- 
rări şi mai grozave. „Veţi fi ca un om care fuge din 
faţa leului și dă peste un urs, și ca unul care intră 
în casă şi se reazemă cu mâna de un perete și îl 
mușcă șarpele” A**%*19. Sau, cum spune alt proroc: 
„Cel care va fugi de groază va cădea în groapă, cel 
care va scăpa din mijlocul gropii se va prinde în laţ! 
Zăgazurile cele de sus se vor deschide și temeliile 
pământului se vor clătina” 2215, 

Asta vedem că se întâmplă în zilele noastre. 
Un om își trăiește liniștit viața de zi cu zi, şi dintr- 
odată se găsește în mijlocul războiului, care a iz- 
bucnit într-un loc unde nimeni nu se aștepta. Un 
altul, care scapă de pericolul războiului, se află în 
mijlocul grozăviilor dezastrelor naturii, ale unui 
cutremur sau taifun. Mulţi își găsesc moartea 


DR 


„Pentru cel a cărui viaţă este Hristos, moartea este câștig!” 

(Sfântul loan Maximovici în anul 1949) 


acolo unde alții au scăpat de ea, în timp ce alții 
își doresc mai bine să-și riște viața, decât să lân- 
cezească în locuri considerate sigure, deoarece se 
aşteaptă la alte nenorociri care s-ar putea abate și 
asupra acelor locuri. S-ar părea că nu mai există 
loc pe pământ în vremurile noastre care să ră- 
mână liniștit şi neatins de necazuri. Totul a de- 
venit complicat: politic, economic, social. „În 
primejdii de râuri, în primejdii de la tâlhari, în 
primejdii de la neamul meu, în primejdii de la 
păgâni; în primejdii în cetăți, în primejdii în pus- 
tic, în primejdii pe mare, în primejdii între frații 
cei mincinoși”, după cum scria Apostolul Pavel” 
Corinteni 1126, Şi, Ja aceste primejdii din zilele noastre, 
trebuie să adăugăm și „primejdii în văzduh și pri- 
mejdii din cer”, nespus de înfricoșătoare. 

Dar toate aceste primejdii pomenite de 
Sfântul Pavel au fost îndurate de acest slăvit 
Apostol ca o mare mângâiere. Știa că pătimeşte 
pentru Hristos şi că Hristos îl va răsplăti pentru 
aceste pătimiri: „că ştiu în Cine am crezut și sunt 


încredinţat că puternic este să păzească comoara 
ce mi-a încredințat, până în ziua aceea” 1 limorsi 1:12, 
EI ştia că Domnul îi va da tăria de care va avea 
nevoie pentru a îndura necazuri și mai mari, și 
pentru aceasta spune cu îndrăzneală: „ Loate le pot 


întru Hristos, Cel care mă întărește” Filipeni 4:15, 


„CINE NE VA DESPĂRŢI PE NOI 
DE DRAGOSTEA LUI HRISTOS?” 


Aceste nenorociri sunt atât de grozave pen- 
tru noi, fiindcă au venit asupra noastră pentru 
puţinătatea credinţei noastre și pentru că nu le 
îndurăm de dragul lui Hristos. Din acest mo- 
tiv, nu avem nici o nădejde să primim cununi 
pentru ele. Şi ceea ce este și mai rău și ne face 
cu totul neputincioşi în strădaniile noastre de-a 
le ţine piept este că nu ne întărim cu puterea lui 
Hristos. Nu ne punem nădejdea în Dumnezeu, 
ci în puterile și mijloacele omenești. Uităm cu- 
vintele Sfintelor Scripturi: „Nu vă încredeţi în 
cei puternici, în fiii oamenilor, în care nu este 

izbăvire. Fericit cel ce are ajutor pe Dumnezeul 
lui Iacob, nădejdea lui, în Domnul Dumnezeul 
luai” Paul 14545, Şi iarăși: „De n-ar zidi Domnul 
casa, în zadar s-ar osteni cei ce o zidesc; de n-ar 
păzi Domnul cetatea, în zadar ar priveghea cel ce 
[Ș) păzeşte” Psalmul PG: 

Căutăm o altă temelie tare în afara lui 
Dumnezeu. Şi astfel primim ceea ce a fost 
spus mai înainte de Prorocul: „lată cum va 
fi păcatul vostru, ca o spărtură într-un zid 
înalt, care dintr-odată și pe neașteptate se 
prăbușește” Isi: 30:15. Vai de cei care se spri- 
jină de acei pereţi! Așa cum un zid prăbușit 
îi zdrobeşte pe cei care se sprijină de el, la fel, 
odată cu nimicirea speranţelor deșarte, toţi 
cei care şi-au pus încrederea în ele vor pieri. 
Nădejdea lor va fi ca un „toiag de trestie” 
lezechiel 296. „Când ei te prindeau, tu te sfărâmai 
în mâinile lor şi tu le sfâșiai toată mâna; iar 
când ei se sprijineau de tine, tu te rupeai și le 
zdruncinai coapsele” Iezechicl 297, 

Nu așa se întâmplă cu cei ce caută ajutorul lui 
Dumnezeu. „Dumnezeu este scăparea și puterea 
noastră, ajutor întru necazurile ce ne împresoară. 
Pentru aceasta nu ne vom teme când se va cutre- 
mura pământul și se vor muta munţii în inima 
mărilor” Wimu 4:23, Nimic nu este înfricoșător 
pentru omul a cărui nădejde este în Dumnezeu. 
El nu se teme de oamenii care lucrează răul. 
„Domnul este luminarea mea și mântuirea mea, 
de cine mă voi teme? Domnul este apărătorul 
vieţii mele, de cine mă voi înfricoșa?” Palmul 26:1-2, 
Grozăviile războiului nu-l înspăimântă. „De s-ar 
rândui împotriva mea oştire, nu se va înfricoșa 
inima mea. De s-ar ridica împotriva mea răz- 
boi, eu în El nădăjduiesc” Pinul 2556, E] stă fără 
grijă în casa sa: „Cel ce locuiește în ajutorul Celui 
Preaînalt, întru acoperământul Dumnezeului ce- 
rului se va sălășlui” P*Im1%:1, Sau este gata să stră- 
bată mările: „În mare este calea Ta și cărările Tale 
în ape multe” Pilmu 7615, Cu îndrăznire, zboară 
prin cer spre ţinuturi îndepărtate, spunând: 
„Şi acolo mâna “Ta mă va povăţui și mă va ţine 

dreapta Ta” Pimu 13810, E] ştie că, dacă Dumnezeu 
voiește să-ți păzească viaţa, „cădea-vor dinspre la- 
tura ta o mie și zece mii de-a dreapta ta, dar de 
tine nu se vor apropia” Plmul 907, 

Nici moartea nu este înfricoșătoare pentru 
el, fiindcă pentru cel a cărui viață este Hristos, 
moartea este câștig, Filipeni 121, „Cine ne va des- 
părţi pe noi de dragostea lui Hristos? Necazul, 
sau strâmtorarea, sau prigoana, sau foametea, 
sau lipsa de îmbrăcăminte, sau primejdia, sau 
sabia? Precum este scris, «Pentru Tine suntem 
omorâţi toată ziua, socotiți am fost ca niște oi 
de junghiere». Dar în toate acestea suntem mai 
mult decât biruitori, prin Acela Care ne-a iu- 
bit. Căci sunt încredinţat că nici moartea, nici 
viaţa, nici îngerii, nici stăpânirile, nici cele de 
acum, nici cele ce vor fi, nici puterile, nici înăl- 
țimea, nici adâncul și nici o altă făptură nu va 
putea să ne despartă pe noi de dragostea lui 
Dumnezeu, cea întru Hristos lisus, Domnul 
nostru” Romani 83539, „Având deci aceste făgădu- 
inţe, iubiţilor, să ne curăţim pe noi de toată în- 
tinarea trupului și a duhului, desăvârșind sfin- 
jeniia în frica lui Duinnezeui” Ienei Al, 

lată ce spune Domnul: „Rupeţi lanţurile 
nedreptăţii, dezlegați legăturile jugului, daţi 
drumul celor asupriţi și sfărâmaţi jugul lor. 
Împarte pâinea ta cu cel flămând, adăpostește 
în casă pe cel sărman, pe cel gol îmbracă-l și nu 
te ascunde de cel de un neam cu tine. Atunci 
lumina ta va răsări ca zorile și tămăduirea ta 
se va grăbi. Dreptatea ta va merge înaintea ta, 
iar în urma ta, slava lui Dumnezeu. Atunci vei 
striga și Domnul te va auzi; la strigătul tău EI 
va'zice: lată-imăl” Ia38:6%, 

Doamne, învaţă-mă să fac voia Ia și auzi-mă 
în ziua în care Le voi chema! BI 


Din „Predici şi îndrumări 
duhovnicesti” (Ed. Sophia, 2016) 


Traducere de 
Elena Dulgheru 

LACRIMILE DESFRÂNATEI ȘI POCĂINŢA TÂLHARULUI 


„Fericiţi cei ce plâng, 
căci aceia se vor 
mângâia” Matei 4:4 (1) 


Ne spălăm și ne dezinfectăm, mirosim a spirt şi a clor şi se 
cheamă că suntem „curaţi”. Parcă niciodată nu au fost mai 
actuale cuvintele lui Hristos: „Fariseule orb! Curăţă întâi 
partea dinăuntru a paharului, ca să fie curată și cea din afară” 
Matei 23:26, Și dacă, am spune noi, chiar aceasta este soluţia crizei 
prin care trecem? Baricadaţi în case, de un lucru nu putem 
scăpa: de noi înşine şi de viruşii personali: ai deznădejdii, 
panicii, akediei, lăcomiei, judecății și urii. 

Fie ca interviul de mai jos să ne fie o bună „soluţie” de 
„Curăţire”! (A.S.) 


— Domnule Alexandru, după ce am ascultat po- 
vestea întoarcerii la Dumnezeu a soției, vă ru- 
găm să ne spuneti și povestea întâlnirii dumnea- 
voastră cu Dumnezeu. 

— Eu de mic — și pentru asta trebuie să-i mul- 
țumesc mamei mele — de mic mergeam la bi- 


serică. Ţin minte că, din fragedă copilărie, ne du- 
ceam foarte des la Părintele Justin, la Petru Vodă. 
Mergeam la privegheri de noapte și rămâneam acolo 
la sfârșit de săptămână, și cred că lucrul acesta a ajutat 
foarte mult la întoarcerea mea de mai târziu. Am avut 
sădită o sămânță de credinţă în mine și Dumnezeu 
a rămas în inima mea. 

Am ştiut de existenţa lui Dumnezeu ori- 
unde am fost pe lume, chiar și în Marea 
Britanie, unde am făcut facultatea, sau 
ulterior, când am locuit în mai multe 
ţări, am fost tot timpul conștient de pre- 
zența lui Dumnezeu, cu toate că am avut și 

momente de rătăcire. Din pricina anturajului, 
dar şi din pricina curiozităţii mele, am ajuns 
să experimentez tot felul de droguri. Asta s-a 
întâmplat prin 2009-2010, când eram stu- 
dent în Marea Britanie și căutam lucruri ieșite 
din comun, diferite de ceea ce făcusem până 
atunci în România. Erau, desigur, şi momente 
de teribilism. Mergeam pe la diferite petre- 
ceri studențești, fumam canabis, luam ecstasy 
— aşa-numite droguri „ușoare”, dar care pot să 
distrugă vieţi, dacă pierzi controlul. 

— Conştientizaţi că vă fac rău? 

— Nu, nu conștientizam. Eu credeam că am 
totul sub control. Şi-mi spuneam mie însumi 
Că, în orice moment voi vrea să nu le mai con- 
sum, nu le voi mai consuma. Dar erau anu- 
mite conjuncturi, mă întâlneam cu anumiţi 
cunoscuţi sau eram într-un anumit anturaj 
unde toată lumea făcea chestia asta și așa ajun- 
geam să fac și eu. Slavă Domnului, nu am avut 
o dependenţă cronică, ci una mai ușoară, aș 
putea să spun. 

Chiar şi așa, m-a afectat destul de mult, 
pentru că, la facultate fiind, dădeam timpul 
preţios, pe care aș fi putut să-l petrec studiind, 
pe consumul de droguri. Mergeam mai des la 
petreceri, în loc să-mi văd mai mult de școală, 
iar, în timp, am început să rămân în urmă cu 
materia. Ulterior, am fost nevoit să renunţ la 
facultate din motive financiare = studiile erau 
destul de scumpe acolo, iar părinţii mei nu au 
mai putut să mă ajute financiar. Poate că, dacă 
nu aș fi consumat droguri, aș fi petrecut mai 
mult timp studiind, aș fi obţinut o bursă și aș 
fi putut continua. Acum, nu ştiu, Dumnezeu 
are multe căi... şi poate că a trebuit să cad ca 
să învăţ ceva din greșelile mele. Dacă aș fi ter- 
minat facultatea, aș fi continuat aceeași viață, 
crezând că nu e nici o problemă. 

— Ce i-ați spune unui tânăr dependent de 
droguri care se luptă cu această patimă? 

— Ce să-i spun? I-aș spune să se roage la 
Dumnezeu, la Maica Domnului, pentru că pe 

„Pomeneşte-mă, Doamne, 
când vei veni în Împărăţia Ta!” 


mine m-a ajutat foarte mult rugăciunea. Şi să 
le lase, fără să se mai gândească! Pur și simplu, 
din momentul următor, să nu mai consume 
absolut nimic. 


„DOAMNE, AJUTĂ-MĂ 
SĂ GĂSESC CALEA 


— Cum a fost Întoarcerea dumneavoastră la EHristos? 
— Întoarcerea mea a fost interesantă... Era în anul 
2016, locuiam în Italia și venisem în concediu în 
România. Am mers atunci pentru prima dată în 
Delta Dunării, cu niște rude mai în vârstă. Acolo 
am întâlnit un doctor care avea o barcă și l-am 
rugat să mă ia cu el la pescuit. Era o zi foarte fru- 
moasă, însorită, și în jurul meu vedeam toate mi- 
nunăţiile pe care le-a creat Dumnezeu. Totul era 
uluitor de frumos! Şi, stând așa și reflectând, am 
avut o revelaţie. Nu ştiu dacă a fost ceva dumne- 
zeiesc, dar în momentul acela am început să mă 

gândesc că Dumnezeu a creat atâtea lucruri fru- 
moase, iar noi — eu, mai ales, nu Îi mulțumesc. 
Am simţit că viața mea nu coincide cu ceea ce 
Dumnezeu dorește de la mine. Şi, din momentul 
acela, a început cumva să se aprindă în mine o fla- 
cără, o dorinţă de-a mă întoarce la credință, de-a 
afla mai multe, de-a mă schimba. 

După ce m-am întors din Deltă, m-am dus 
în orașul meu natal. Încă eram în concediu și 
între timp vorbisem și cu soţia mea — nu eram 
căsătoriţi pe atunci, dar ne cunoșteam de mult 
timp, din liceu. Am început să vorbim la tele- 
fon, să ne scriem (pe vremea aceea foloseam rețe- 
lele de socializare) și ne-am gândit să ne întâlnim. 
Întâmplarea a făcut ca în perioada aceea să fim 
invitaţi la o nuntă = pur și simplu, eram amândoi 
invitați, dar nu împreună. Eu eram prieten foarte 
bun cu mirele, iar ea, cu mireasa. Parcă toate se 
așezau ca piesele într-un puzzle... 

— Vraţi rugat lui Dumnezeu să vă arate calea 
prin care să-L cunoaşteţi? 

— M-am rugat, dar cu cuvintele mele. 
După ce am avut acea revelație, am avut 
cumva un dialog personal cu Dumnezeu. Pe 
vremea aceea nu aveam cărți de rugăciune, dar 
în camera unde eram cazat aveam icoane. Şi 
am avut un dialog personal, alcătuit de mine. 
Sincer să vă spun, nu mai știu ce am spus în 
momentele acelea, dar ţin minte că mi-am ce- 
rut iertare, așa, cu cuvintele mele, pentru toate 
păcatele pe care le-am făcut. Și Îi spuneam: 
„Doamne, ştiu că Le-am supărat, şi chiar dacă 
în viaţa mea nu am făcut ce trebuia, ajută-mă 
să găsesc calea cea bună”. 

Simţeam o bucurie foarte mare în mo- 
mentele acelea când mă rugam, simţeam că 
Dumnezeu chiar mă ascultă şi-mi răspunde! 
Cu fiecare zi ce trecea, primeam tot mai multe 
răspunsuri. 

— Cum a fost prima spovedanie după întoar- 
cerea la Dumnezeu? 

— Prima spovedanie a fost eliberatoare. Dar 
să vă spun mai întâi cum m-am întâlnit cu 

actualul nostru duhovnic. Slavă lui Dumnezeu 
că mi-a ieșit în cale și m-a ajutat foarte mult, 
de atunci și până acum! Soţia mea îl cunoștea 
pe Părinte, era un duhovnic de nădejde și, 
chiar dacă nu se spovedea la dânsul, adeseori 
îi cerea sfatul. 

În perioada aceea în care ne-am revăzut, am 
mers împreună la o vecernie. În timpul slujbei, 
Părintele a ieșit să cădească și s-a oprit în drep- 
tul meu, m-a fixat, apoi a trecut mai departe — 
el nu mă cunoștea încă, nu știa cine sunt. După 
slujbă, soţia mea a alergat după dânsul și i-a 
spus: „Părinte, Părinte, aş vrea să cunoaşteţi pe 
cineva! Uitaţi, băiatul ăsta ar vrea să se spove- 
dească!”. Atunci Părintele s-a uitat lung la mine 
şi a spus: „Da, bine, să meargă la pangar, să ia 
îndreptarul pentru spovedanie al Părintelui 
Cleopa şi luni îl aştept la biserică”. 

Noi eram atunci într-o zi de joi. Pentru 
mine, era o lume nouă, chiar dacă avusesem 
contact cu biserica și în trecut, dar acum re- 
descopeream totul. Ţin minte că am luat în- 
dreptarul, am mers acasă, am început să-l răs- 
foiesc și, bineînţeles, cu fiecare cuvânt pe care 
îl citeam, îmi dădeam seama de tot mai multe 
lucruri pe care le făcusem. Nu mai citisem 
niciodată un îndreptar atât de amănunţit, fi- 
ind obișnuit să mă spovedesc din conștiință. 
Dar de multe ori conştiinţa, chiar dacă vrea 
să spună tot, parcă nu te lasă să mergi până la 
capăt. Intervine cumva și rușinea, care e inspi- 
rată de obicei de diavol. Însă când ai anumite 
păcate scrise negru pe alb, nu prea mai poţi să 
dai în spate. Am făcut, trebuie să scriu! Așa că 
le-am notat pe toate. Am umplut câteva pa- 
gini cu tot ce credeam eu că am făcut. Cred 
că am acoperit tot ce greşisem până atunci. Pe 
lângă asta, mai erau şi alte lucruri pe care nu 
le găsisem scrise acolo, sau nu erau sub forma 
în care le aveam eu pe conștiință, și le-am no- 
tat și pe acelea. Și am așteptat ziua de luni. Era 
o aşteptare grea, chiar dacă de joi și până luni 
erau doar câteva zile. Mă gândeam: „Ce-o să 

zică Părintele? O să intru în pământ, că uite 
câte am aici, am umplut paginile astea!”. 


„NREI SĂ FII SOȚIA MEA?” 


Între timp, după ziua aceea de joi în care am 
fost la Vecernie, ştiu că Părintele i-a dat un me- 
saj soției mele și a întrebat-o: „Unde l-ai cunos- 
cut pe băiatul ăsta?”. Ea cumva i-a relatat așa, 
pe scurt, că ne cunoaștem de mai mult timp, 
iar acum întâmplarea face să mergem la aceeași 
nuntă. Şi Părintele i-a zis, scurt: „E un băiat 
care-L caută pe Dumnezeu!”. Şi asta doar din 
faptul că m-a văzut câteva secunde, atunci când 
mi-a spus când să vin la spovedit. 

Apoi a venit ziua de sâmbătă, când am 
mers la nuntă. Atunci, în seara aceea, s-au în- 
tâmplat multe. Din nou am simţit lucrarea 
lui Dumnezeu şi, la un moment dat, ceva m-a 
inspirat şi am simţit că trebuie să fac ceva. 
Atunci am cerut-o de soţie pe loana, în seara 
respectivă, chiar la nunta aceea! Am făurit un 
inel dintr-o sfoară, m-am pus în genunchi și 
i-am spus: „Vrei să fii soţia mea?”. Ea iniţial 
a crezut că glumesc, și mi-a zis: „Poftim?”. 
Și am spus încă o dată. În momentul acela, 
toate privirile de la mesele alăturate s-au 
oprit asupra mea. Dar mie nu-mi păsa. Eu 
pluteam... Am repetat, iar ea a spus: „Da!”. 
l-am pus inelul pe deget — așa-zisul inel, pe 
care însă ea l-a purtat până la căsătorie, apoi 
l-a schimbat cu verigheta. 

A venit apoi și ziua de luni, când am mers 
la spovedit. Atunci, prima spovedanie a fost 
una din cele mai sincere spovedanii pe care 
le-am făcut vreodată. Poate chiar cea mai sin- 
ceră. Şi acum, în momentul de faţă, mai am 
uneori reţineri, mă mai sfiesc să spun unele 
lucruri, dar le spun până la urmă. Însă atunci 
pur şi simplu m-am dezvăluit, am dat tot ce- 
am avut și a fost o eliberare foarte mare. Am 
ieșit de acolo plutind. Chiar așa mă simţeam! 
Abia aşteptam să ajung, acasă, să-mi fac cano- 
nul. A fost ceva greu de descris în cuvinte... 

Îmi doream, din toţi rărunchii îmi doream 
să mă schimb, să schimb totul la mine! 
Descoperisem adevărul,  descoperisem că 
Dumnezeu este adevărul. Și eu asta îmi do- 
ream: adevărul, calea cea dreaptă. 

— Avem în „Vieţile Sfinților” multe exemple 
de pocăință. Care v-au marcat cel mai mult? 

— Sunt multe, într-adevăr. Eu cel mai mult 
am fost influenţat de scrierile Sfântului Siluan 
Athonitul. A fost și prima carte pe care am ci- 
tit-o după întoarcerea mea la credinţă. M-am 
regăsit în cartea aceea, erau câteva elemente 
care coincideau cu viaţa mea. Sfântul Siluan, 
dacă ştiţi, la 27 de ani a început să se întoarcă 
la Dumnezeu. Întâmplarea făcea că şi eu aveam 
tot 27 de ani în momentul acela. Bineînţeles, 
Sfântul nu avusese viaţa mea, fiecare cu păca- 
tele lui, dar m-am regăsit foarte mult în ceea ce 
scria. Îndemnul acesta, „Ţine-ţi mintea în iad 
şi nu deznădăjdui!”, mi-a fost reper atunci, și 
încerc să-l păstrez și acum, dar — există un dar! 
— în momentele de la început, trăiam mult 
mai intens rugăciunea. În fiecare moment era 
o redescoperire. 

Timpul a trecut și, din când în când, ne 
mai culcăm pe-o ureche. Știţi cum e: când 
dai de bine, uiţi să mai faci o rugăciune, nu te 
mai gândeşti atât de mult la Dumnezeu... Îţi 
dai seama poate a doua zi, dar în momentele 
acelea de început chiar trăiam fiecare clipă. 
Cred că Sfântul Duh a avut o lucrare foarte 
intensă cu mine în acea perioadă. Eram ca o 
bucată de lut în mâinile olarului și trebuia să 
mă aducă la o formă. 


„PLÂNSULE CEL MAI MARE DAR” 


— Ce le-ati spune unora care gândesc: „Wlerg de 
mult timp la biserică și spovedesc mereu același 
lucru. Ce folos?"? 

Alex: Să caute mai adânc în sufletul lor. Să ca- 
ute mai adânc în „peşteră”, acolo, în „subso- 
lul” sufletului. Pentru că noi toţi avem multe 
lucruri ascunse. Şi cred că e nevoie să săpăm 


CU NOI ESTE DUMNEZEU 


Sfânta Maria Egipteanca 
(T1 aprilie) 


mai adânc — mai ales dacă spovedania a deve- 
nit ceva formal. 
Ioana: Același lucru mi se întâmplă și mie, dar, 
cum spune Părintele: „Cine este fără de păcat”. 
Şi, chiar dacă sunt aceleași păcate, Dumnezeu 
este mereu acolo. Chiar dacă sunt mai mici sau 
mai mari, chiar dacă se repetă, Dumnezeu tot ne 
aşteaptă. Nici nu este o pierdere de timp și nici nu 
trebuie să renunțăm — dimpotrivă, cu cât spove- 
dim mai des păcatul respectiv, cu atât mai mult 
Dumnezeu ne va ajuta să scăpăm de el. Eu însămi 
sunt mărturie pentru lucrul acesta. Sunt poate lu- 
cruri mici, de care am scăpat tocmai pentru că le- 
am spovedit foarte des. Sau gândurile, la fel. ot 
timpul merg, cu aceleași lucruri, dar, cu fiecare 
spovedanie, simt cumva că mă ușurez și că urmă- 
toarea dată, chiar dacă e același păcat, parcă nu 
mai € la același nivel. 

Dumnezeu, într-o zi, o să ne ajute să-l bi- 
ruim, dacă ne spovedim cu adevărată pocăință 

şi ne dorim să ne despărțim de păcatul acela — 
pentru că mie mi s-a întâmplat: bine, mă spo- 
vedesc, dar în același timp parcă-mi doream să 
mai rămân şi cu păcatul respectiv. Irebuie să 
fim hotărâți: gata, până aici! Să nu ne lăsăm, 
cred că asta e cel mai important. 

— Ca în orice familie, mai apar între voi discu- 
zii, certuri, disensiuni. oana, voi cum le depăşiţi? 

— Cu ajutorul Părintelui. Dacă nu l-am 
avea pe Părintele, probabil că noi, ca familie, 
nu am mai fi, pentru că ispitele sunt foarte 
mari. Dar prin Părintele lucrează Dumnezeu, 
iar sfaturile pe care le primim de la dânsul 
sunt ca de la Dumnezeu. Unul din sfaturi 
este ca, înainte de culcare, să ne cerem ier- 
tare unul de la altul. Și, atunci când ne cerem 
iertare, indiferent ce s-a întâmplat în ziua re- 
spectivă, toate se duc. 

Părintele duhovnicesc are la noi în familie 
un rol foarte important, poate şi prin prisma 
vieţii pe care am dus-o noi înainte. Dacă nu 
l-am avea pe cl, ne-am clătina foarte tare. Acum, 
cred că fiecare familie are rețeta ei. La noi asta 
funcţionează, pentru că cele mai multe vin pe 
partea aceasta duhovnicească, și atunci auto- 
mat avem nevoie de cineva duhovnicesc care 
să ne ajute. Că e greu. Nu ştiu dacă e din cauză 
că încercăm să stăm aproape de Dumnezeu sau 
poate așa € la toată lumea. 

— Cum înţelegeți, prin prisma experienței voas- 
tre de viață, cuvintele: „Kericiţi cei ce plâng”? 

— Cred că plânsul e cel mai mare dar, sincer! 
Acum, dacă stau şi mă gândesc, e cea mai mare 
fericire, pentru că atunci când plângem, când 
avem pocăinţa cea mai adevărată, cea mai in- 
tensă, plânsul acesta se transformă într-o ade- 
vărată bucurie, pe care nu o găsim în nici un 
alt lucru, fie că e material sau sufletesc. Plânsul 
acesta de bucurie și de pocăință e cel mai mare 
dar, şi o cred cu cea mai mare tărie! BI 


Interviu realizat 
de loana Maxim 

MINUNI DIN ZILELE NOASTRE LEGATE 


DE DUMNEZEIASCA ÎMPĂRTĂȘANIE 


„Nu am oprit Împărtășania 


MINUNI 


| LA 
e 


Theologos Papadopoulos, cercetător în Biologie moleculară al 
Universităţii Aristoteliene din Tesalonic, co-fondator al Centrului 
Experimental de Diagnoză moleculară și biotehnologie din 
Tesalonic, consternat în faţa măsurilor foarte restrictive de 
prevenire a coronavirusului - care în Grecia au inclus închiderea 
bisericilor şi încetarea sfintelor slujbe -, a dat publicităţii un articol 
în care îşi mărturiseşte simplu crezul său în puterea dumnezeiască 


a Sfintei Împărtăşanii. (T.P.) 


„Încă din anii studenţiei încerc să nu amestec 
subiectele credinţei cu cele ale științei, să nu 
analizez subiectele teologice, încercând să de- 
monstrez ceea ce nu se poate demonstra, nici 
să le argumentez prin practici științifice. Este 
şi nefolositor, și eronat, pentru că rațiunea 
mai presus de rațiune a credinței nu intră în 
cadrele înguste ale raţiunii experimentului. 
De alfel, mărturia credinţei se descoperă mai 
ales prin pilda și viaţa noastră, nu prin vor- 
bele noastre. 

Pentru creştinul ortodox, în Sfântul Potir 
este Viaţă — Trupul și Sângele lui Hristos. 
Pentru Stat este doar „pâine şi vin”, iar o pa- 
rohie nu este altceva decât „un spaţiu în care 
se adună niște oameni care se împărtășesc din 
același Potir şi cu aceeași linguriţă”. 

Să facem totuși o scurtă analiză. Un bolnav 
nediagnosticat, însă purtător de CoViD-19, 
care foloseşte mijloacele de transport la o oră 
de vârf, nu este un pericol public? Este. Deci, 


ar trebui să nu mai funcţioneze mijloacele de 
transport în comun. Un brutar bolnav de 
CoViD-19, care frământă și vinde pâine, nu 
este un pericol public? Este. Un barman care 
face cafele și le vinde la sute de oameni în fie- 
care zi, prin faptul că pune capacul pe pahar sau 
atinge paiul, nu este un pericol public? Este. Un 
casier de la supermarket? Este și el. 

Ce vreau să spun? Dacă ajungem să consi- 
derăm mersul la biserică un pericol pentru să- 
nătatea publică, atunci va trebui să închidem 
absolut totul. Atât pot spune, din puţinul pe 
care îl cunosc, că, dacă s-ar fi transmis bo- 
lile prin Dumnezeiasca Împărtășanie, noi, 
ortodocşii am fi dispărut de mult! Încă din 
primii ani ai Bisericii, creştinii erau cei care 
îi îngrijeau și, firește, îi împărtășeau pe cei 
grav bolnavi, chiar și pe cei pe care societăţile 
de atunci îi părăseau și îi marginalizau: 
tuberculoşii din sanatorii, în mijlocul cărora 
s-a aflat Sfântul Paisie, leproşii din Hios, pe 


Chea 
ci i 


| 72: 
„Luaţi, mâncaţi, acesta este Trupul Meu. Beţi dintru acesta toți, 
că acesta este Sângele Meu, care pentru mulți se varsă spre iertarea păcatelor” 


care îi împărtășea Sfântul Antim, sau cei și bolnavi de SIDA în Kenya, consumând de 
din Atena, pe care îi împărtășea Părintele fiecare dată Sfintele Taine. lată ce povestește, 


Evmenie Saridakis, și atâţia și atâţia bolnavi într-un interviu: 
necunoscuţi, purtători de SIDA (cine spune „Mii de oameni mureau de Ebola - și din 
că SIDA nu se transmite prin salivă, unul cauza bolii, dar și din cauza modului lor de 
ca acela nu poate şti dacă bolnavul nu are viaţă, care o favoriza. Purtam mănuși, ne dez- 
cumva o rană deschisă în gură), bolnavi de  infectam, ne dădeam cu mult clor, evitam să 
boli molipsitoare etc. ne atingem unul pe altul, întregul nostru mod 
Ultimul exemplu este cel al Părintelui de viață se schimbase. Așa, încet-încet, am aflat 
Themistoklis Adamopoulos din Sierra Leone, cum funcţionează Ebola și, cu grijă și cu multă 


care i-a împărtășit pe bolnavii de Ebola și rugăciune, am reușit să o evităm. Dar, în ceea 
SIDA. 'Irăiește, este viu și nevătămat!”!. ce priveşte Dumnezeiasca Împărtășanie, am 
continuat să ne împărtăşim. Nici noi, preoții, 


„AM IMPARTASIT BOLNAVI nu am oprit împărtășania, dar nici credincioșii 
DE EBOLA ȘI DE SIDA” nu au încetat să vină să se împărtășească. Şi ni- 


Cine este Părintele Themistoklis Adamopoulos  meni dintre noi nu s-a molipsit de Ebola — nici 
— sau „Father Themis Adams”, cum isespune? poporul, nici preoții! 

Un arhimandrit australian grec, fost rocker și Altă dată am slujit în Kenia, la parohia 
marxist ateu, care L-a cunoscut pe Hristos și „Sfântul loan”. Aici, o bună parte a credincioșilor 
I s-a dăruit deplin. Părintele Ihemistoklis a aveau SIDA. Eram singurul preot acolo și trebuia 
împărtăşit bolnavi de Ebola în Sierra Leone să consum Dumnezeiasca Împărtășanie şi nu 


„Sunt pregătit să aduc 
Sfintele Daruri!” 


În viaţa Sfântului loan de 

Kronstadt sunt consemnate multe 
minuni săvârşite prin lucrarea 
Dumnezeieştii Împărtăşanii. 

Una dintre ele este și vindecarea 
principesei Zinaida N. Yusupova, 
care se îmbolnăvise de scurgerea 
sângelui după o naștere prematură. 
După cum istoriseşte ea însăși, 
Sfântul loan de Kronstadt a vizitat-o 
şi s-a aşezat pe patul ei, spunându-i: 


„Dacă veţi trăi sau nu, aceasta va fi după 


voia lui Dumnezeu. Dumneavoastră 
însă trebuie să vă pregătiţi pentru 

o nouă viaţă, prin împărtășirea cu 
Preacuratele Taine”. 


„Eu, Părinte, mă pregătesc să mă 
împărtășesc înainte de Paști...” 
„Chiar dacă Paștele este aproape” a 
insistat atunci Sfântul, „nu trebuie 
să amânaţi. Sunt pregătit să aduc 
imediat Sfintele Daruri”. 


La insistența lui, a primit 
cuminecarea și, deși se împărtășise 
cu conştiinţă curată și bucurie, a 
adormit șase ore. Când s-a trezit era 
sănătoasă cu desăvârșire! 


Profesorul Botkin, cel care îi urmărea 
îndeaproape starea de sănătate, 
văzând asemenea schimbare, a 
rămas pentru mult timp tăcut. Două 
lacrimi au curs pe faţa lui. Mai apoi a 
murmurat, gânditor: „Noi, oamenii, 
nu am reușit să vindecăm această 
boală. Numai Domnul”. 


m-am îmbolnăvit de nimic. La fel şi cu Ebola, 
nimeni dintre credincioși sau preoți nu a păţit ni- 
mic. Noi credem că prin Împărtășanie primim 
ceva sfânt, dumnezeiesc. 

Ceea ce contează cu adevărat este să nu 
pierdem viaţa în Hristos, să nu-L pierdem 
pe Hristos, să nu pierdem 2000 de ani de 
Ortodoxie — acesta este lucrul cel mai preţios! 
Faptul că ne pierdem banii nu contează prea 
mult; de bine, de rău, vă descurcaţi, aveţi ce 
mânca, ce bea, aveţi o casă. Ştiţi că în Sierra 
Leone, o familie poate trăi o săptămână cu 
banii pe care voi îi daţi pe un cappuccino? 
Nu aveţi cele mai bune mașini? Nu aveţi pis- 
cine? Nu-i nimic! Toate acestea sunt zero ba- 
rat în faţa posibilității de a vă pierde credința! 
O criză economică sau politică se mai poate 
soluţiona cumva. Când însă lumea Îl pierde 
pe Hristos sau Îl alungă pe Hristos din viața 
ei, în numele unci ideologii, atunci ne-am 
abătut cu totul de la cale. 

Dezastrul adevărat este pierderea vieţii 
duhovnicești, pierderea lui Hristos în numele 
modernismului, al europenismului, în nu- 
mele faptului că aparţinem unei comunități 
așa-zis „iluminate”, care a depăşit ceea ce ea 
numește „miturile creștinismului” — care nu 
sunt deloc mituri, ci o realitate ce ne permite 
să pătrundem în viața veşnică, în Împărăţia 
Cerurilor. De aceea, pentru mine, cea mai 
mare neliniște nu este criza economică, care 
probabil va fi depășită în câţiva ani. Ceea ce 
mă preocupă este ca Grecia să nu cadă în 
capcana propagandei modernismului, care 
ne momește cu ideea că, dacă vom schimba 
condiţiile noastre de viață, tradiţiile noastre, 
vom deveni brusc „luminaţi”. Atunci însă ne 
vom pierde Lumina. 

Nădăjduiesc ca noi, creştinii, să stăm bine 
înaintea acestor valuri care vor veni peste noi 
ca să ne schimbe, să ne facă să credem că bi- 
nele este rău, și răul, bine. Domnul să fie cu 
noi, cu toţi!”?. 


MINUNI 


Părintele Marcu Manolis 
(+ 16 aprilie 2010) 


„A CONSUMAT ÎMPĂRTĂȘANIA 
ȘI A RĂMAS NEVĂTĂMAT” 


Tot despre lucrarea mai presus de fire a 
Dumnezeieştii Euharistii ne vorbeşte o mi- 
nune uluitoare trăită de un Părinte nevoitor și 
mărturisitor al zilelor noastre, Arhimandritul 
Marcu Manolis, contemporan și apropiat 
al marilor Sfinţi Porfirie, Paisie Aghioritul 
şi Amfilohie Makris. Mărturia este dată de 
Antonios Antoniou, președintele „Uniunii 
panelene a prietenilor familiilor cu mulți co- 
pii”, un apropiat al Părintelui Marcu. 
„Vrednicul de pomenire Gheronda Marcu s-a 
numărat printre membrii fondatori ai Uniunii 
noastre, întemeiată în 1969. Se dăruia pe sine cu 
totul, cu o dragoste de neînchipuit pentru aceste 
familii. A sprijinit organizația pe toate căile, până 
la ultima lui suflare. Multe mame cu mulți co- 
pii» care trăiau în lipsuri, au îndrăznit să mărtu- 
risească, știindu-mă de mulți ani în Uniune, că 
Părintele Marcu le dădea toți banii pe care îi avea, 

fără să-i numere. Asta s-a întâmplat până la ul- 
tima lui internare în spital. De aceea, consider 
că e de datoria mea, ca președinte al Uniunii de 
mai bine de 40 de ani, să dau cinstea cuvenită 
Arhimandritului Marcu. 

Despre Părintele Marcu voi aduce o mărturie 
care nu înseamnă mai mult decât un fir de praf în 
faţa măreției personalităţii sale, dar care este venită 
din experiența mea personală. Tatăl său, răposa- 
tul Constantinos Manolis, într-o vizită pe care 
mi-a făcut-o, printre multe alte întâmplări mi- 
nunate, mi-a povestit despre fiul său Haralambos 
[viitorul Părinte Marcu] următoarele: 

„ Tineam în cartier o lăptărie, iar fiul meu vin- 
dea laptele pe la casele oamenilor, transportându- 
| cu bicicleta. Odată, am golit laptele dintr-un re- 
cipient mare în două mai mici, iar la sfârșit am 
turnat puţină apă în recipientul mare și am scurs- 
o într-unul din cele două mici. Haralambos a 
urmărit cu discreţie ce am făcut. Eu i-am spus 
apoi să încarce laptele pe bicicletă și să meargă 
să-l dea pe la casele oamenilor. Haralambos, cu 
voce fermă și liniștită, mi-a spus: «Eu nu mă duc 
să vând la oameni un astfel de lapte. Dacă avem 
altul, îl duc; pe acesta, însă, nu». 

A fost o lecţie importantă pentru mine”, 
mi-a spus domnul Costas, „pe care am primit-o 
de la propriul meu copil”. 

Mai târziu, Haralambos a studiat Teologia și 
s-a făcut monah. Slujea deja de 20 de ani ca ie- 
rodiacon la Mănăstirea „Sfântul Panteleimon” 
din Penteli, alături de cuviosul Stareţ Simon 
Arvanitis. Gheronda Simon mi-a spus, printre al- 
tele, că „Părintele Marcu era o pildă desăvârșită de 
ascultare. Nimeni nu putea să-l întreacă”. Cunosc 
personal, din surse „de prima mână”, multe în- 
tâmplări uimitoare despre Gheronda Marcu. Una 
dintre ele o voi relata în continuare. 

Gheronda Simon, în ultimii săi ani de viață, 
orbise. Continua totuși să săvârșească sfintele 
slujbe, precum și Dumnezeiasca Liturghie, cu 
ajutorul unui monah. Însă, în timpul Liturghiei, 
ajutorul lui neadormit era ierodiaconul Marcu 


„În perioadele când apar boli şi 
epidemii, există voci care se ridică 
împotriva împărtășirii cu Trupul și 
Sângele lui Hristos. În prelungirea 
acestei logici, până şi adunarea în 
biserici e considerată periculoasă. 
Mulțimea venită la slujbe reprezintă o 
problemă pentru siguranţa sănătăţii 
publice. Așa gândeşte lumea. Din 
fericire, nu așa gândește Hristos. 
Zece leproşi s-au apropiat de EI, 

iar El nu a făcut nici un pas înapoi. 
Dimpotrivă, S-a aplecat asupra lor 

şi le-a redat sănătatea. Mai bine-zis, 
s-a aplecat asupra tuturor bolilor din 
vremea Sa fără teamă, însănătoșindu-i 
pe cei bolnavi. S-a aplecat asupra 
cadavrelor, chiar și asupra celor aflate 
în descompunere de patru zile, și le-a 
redat viaţa. Fără șovăire, fără să stea să 
negocieze. Cu îndrăzneală. Fără un al 
doilea gând. 

Sunt absurde afirmaţiile că 
Dumnezeiasca Împărtășanie poate 

fi pricină de îmbolnăvire. La biserică, 
boala se preschimbă în putere, iar 
lipsurile din sănătatea omului sunt 
plinite de harul lui Dumnezeu. Atâtea 
minuni mărturisesc acest lucru! Se 
poate ca Dumnezeu să fie, pe de o 
parte, Doctorul sufletelor și trupurilor, 
iar pe de altă parte, să fie considerat 
de unii fără de minte drept izvor de 
boală? Firește că nu! 

Și totuși, de la Sfântul Potir te 
molipseşti de ceva care te eliberează 
de temeri, de micime de suflet și de 
hule. Te molipsești de ceva care te 
face sfânt, puternic şi nemuritor după 
har. De la Sfântul Potir te molipsești 
de Dumnezeu”. 


Vasilios Grillas 


Manolis, care a rămas pe prima treaptă a pre- 
oţiei aproape 20 de ani. Cauza a fost faptul că 
a protestat în public împotriva modului în care 
Patriarhul Ecumenic Athenagora înţelegea să se 
raporteze la Papă și la romano-catolicism (prin 
împreună-slujiri și multe altele, fără ca Papa să 
renunţe la nici una din ereziile lui). 

La o Dumnezeiască Liturghie săvârșită la 
Mănăstirea „Sfântul Panteleimon” din Penteli, 
a slujit Gheronda Simon, de acum orb, ajutat 
de Părintele Marcu. După Împărtășanie, către 
sfârșit, din greșeală, Gheronda a ridicat sticluța 
pentru vinul liturgic și a lovit-o de Sfântul Potir, 
şi toată partea de jos a sticluței a căzut în Potir. 
Gheronda Simon nu şi-a dat seama ce s-a întâm- 
plat, pentru că a intervenit fulgerător Părintele 
Marcu, care a luat sticluța spartă din mâna lui 
Gheronda Simon, a luat și Sfântul Potir cu cio- 
burile în el, fără să-i spună nimic lui Gheronda, 
ca să nu-l tulbure. Apoi, făcându-și cruce, a sfă- 
râmat bucăţile mari de sticlă din Potir cu Sfânta 
Linguriţă şi, făcându-și din nou cruce, a consu- 
mat tot conţinutul, adică ce mai rămăsese din 
Dumnezeiasca Împărtășanie și cioburile. 

Monahul care vedea ce se întâmplă în altar 
s-a cutremurat, fără să poată spune nici un cu- 
vânt. L-a urmărit însă cu discreţie pe Părintele 
Marcu, așteptând martiriul său. Nu s-a întâm- 
plat însă nimic. S-a minunat de întâmplare fără 
să spună nimic ?. 

Cu aceeași încredințare totală în puterea și 
pronia lui Hristos a pășit Părintele Marcu în 
toată viaţa sa, povăţuind, tămăduind și renăs- 
când oameni, discret, tăcut, smerit, căci, așa 
cum spunea, „Viaţa duhovnicească înseamnă să 
pășești pe zăpadă și să nu lași urme”. BI 


Grupaj realizat de 
Tatiana Petrache 


1 hteps://www.romfea.gr/katigories/10-apopseis/35772-to-thauma-upirxe- 
uparxei-kai-tha-sunexisei-na-uparxei 

2 hteps://www.youtube.com/watch?v=XDVh5_xphXE 

* orthodoxostypos.gr 


CUVINTE VII 

„Inima mi-o 

fă să fie 
pe-altare 
limpede pahar” 
(lon Pillat) 


„Biserica de altădată” 


Marcellus Gallio ajunge la fortul Minoa, în apropierea cetăţii 
lerusalimului, chiar înaintea sărbătorilor pascale. Este uimit 

de mulţimea care curge din toate părțile către cetate. Însoțit 

de sclavul său, Demetrius, Marcellus este martorul unei scene 
ieşite din comun. Mulțimea aclamă un singur om, numit Mesia. 
Părerile sunt împărțite, însă cei mai mulţi Îl consideră împărat, 
Mântuitor. Evenimentele se derulează iute. lisus este judecat, 
bătut şi condamnat la moarte prin răstignire. În fruntea plutonului 
de execuţie se află chiar Marcellus, care, deși simte nevinovăția 
condamnatului, nu poate să nu respecte ordinele. Se uită la 
soldaţii care aruncă zaruri pentru cămașa lui Hristos şi intră şi el 
în joc, câştigând-o. Din acest moment, Marcellus nu mai poate fi 
acelaşi tânăr venit în fortul Minoa.' (S.C.) 


Fiecare are lupta sa interioară. Cu atât mai 
mult poetul, care vede-n sine patimi ce-l ţin- 
tuiesc într-o lume de lut. Vrea să se ridice? 
Desigur. Dar cum? Nu poate decât prin re- 
venire. E timpul revenirii, chiar acum, în 
noaptea aceasta de primăvară: „Biserică, în 
noaptea albă cu zarzării-mprejur în floare/ Şi 
cu poleiul lunii pline pe aripe de heruvim,/ 
Uitată-n fundul mahalălii — în liniștea-ţi 
mântuitoare/ Primeşte, din grădini de vară şi 
patimi, singur să revin'?. 


Biserica e zopos-ul vindecării. Fa e spital al 
duhului pentru străinul obosit de zgomotul lu- 
mii, de ispite, de căderi. Poetul se vede ajuns la 
hotarele lumii sale limitate, nedurabile, străju- 
ite de tărâmurile veșniciei. Simte nevoia să eva- 
deze, să traverseze, să iasă din mărginire întru 
necuprins. Și-atunci trece pragul bisericii. Nu-i 
un prag obișnuit, precum pare. E hotarul ne- 
văzut spre Viaţă, care, odată trecut, te schimbă 
fiinţial. Inima se curăţeşte, devenind străvezie. 
„Copil sfios mă lasă, lainic, să-ţi calc pe prag ca 


pe-un hotar./ Să piară dorul de femeie, viclean, 
sub sfânta zugrăveală/ Și inima mi-o fă să fie pe- 
altare limpede pahar”... 

VII 


Cum procedăm când sufletul ni-i bolnav? Ne 


ascundem. Așternem măști peste măști. Poetul 
e la marginea lumii, iar drumul său e un lung 
şir de măşti lepădate. Acum e în biserică, şi e cu 
sufletul „la vedere”. Bătrânul preot se roagă pen- 
tru acest suflet șovăitor din tindă. E nevoie de 
odihnă în acest refugiu, în această bolniţă a tu- 
turor celor osteniţi și împovăraţi. E de venit aici, 
în acest loc, pentru a respira pacea Duhului. Așa 
vine odihna — ca însănătoșire a făpturii lăuntrice. 
„Dar dacă sufletul din mine, bolnavul suflet, n-o 
să prindă/ Ca tencuiala ta curată un rai de proas- 
pete văpseli —/ Cu barba ninsă, bunul preot se 
roagă pentru el în tindă”. 

Prins de patimile vieţii, poetul nădăjduiește 
în acest zopos salvator al bisericii. E oare ultimul 


„Tâmplă de biserică” (fragment). Pictură de Horia Bernea 

refugiu? Negreşit. Nimeni nu-l poate mântui 
din acea goană a trecătoarelor și otrăvitelor 
iubiri. Nimeni nu poate opri „birjele” pati- 
milor care vântură nopţile — „negre bărci de 
voluptate”. Numai lucrarea harică a Tainelor 
lucrându-se în sufletul bolnav prin preotul ru- 
gător, ce-l are drept ajutor pe paracliserul „cu 
mâini tremurate”, ce stă „S-aprindă la icoane 
cerul: sfânt lângă sfânt, stea lângă stea”. 
Vindecarea e o cale. Poetul pornește pe ea în că- 
utarea propriei vieţi. Ca magii altădată. raversează 
„poieni aburite de 'noptări”, păduri cu zvon de 
vânt, ce umplu văzduhul de fântâni murmuitoare, 
intrând de-a dreptu-n amurgul care-și „scoate ste- 
lele din sân”. Nu e o poveste, ci însuși firul vie- 
ţii. Căutarea. „De păcură se lasă noapte grea.../ 
Nechiază-n ceruri caii speriaţi./ La focul stânii am 
atins o stea/ Și-n para flăcărilor, îmbrăcați// În aur 
şi-n argint scânteietor,/ Au cine suntem cerem în 
zadar,/ Şi 'naintăm cu-alaiul Magilor/ Purtând în 


mână raza ca un dar”. 


CUVINTE VII 


Poetul-călător are drum lung. Nu-i de- 
loc lesne a călători prin meandrele lăuntrice, 
unde peste tot sunt piedici, obstacole, pri- 
mejdii. Dar nu se descurajează. Înaintează 
tot timpul, cu grijă, călăuzit de clopotul unui 
schit vechi, de troițe, de mestecenii ce „bat 
mătănii” pe dealuri. Se află la crucea din ho- 
tar. De-aici începe tărâmul nevăzut, în care 
se păşește printr-o permanentă luptă de ridi- 
care de la simţirile de jos la cele duhovnicești. 
„De-acum e foşnet lung ce-a fost sclipiri de- 
undă,/ De-acum tu simţi adânc ce nu mai 
poţi să vezi”. lar schitul se înfăţişează uluitor 
— ca o „logodnă a cerului cu ţara”. 

Prefacerile lăuntrice sunt şi el tulburătoare, 
neașteptate. Poetul-călător se oprește-n buza văii. 
Vede unduirea colinară, absoarbe reverberaţiile 
circulare ale clopotului. Deschiderea e un semn 
de primire. „Şi valea ca o carte s-a deschis/ Şi-ntâia 
stea citi în ea prea bine,/ Şi ce-a fost trup de om 
s-a făcut vis/ Şi ce-a fost dor s-a împăcat cu sine.// 
Şi-n mine şi-n poiană și pe drum/ Deodată s-a în- 
tins atâta pace/ Că Dumnezeu plutea ca un par- 
fum/ De fân cosit, când claia se desface. ..”. 


ISIHIE 


Schitul e-n poiană. Dar schit e și-nlăuntru. 
Oriunde-ar fi, sunt pași care se-nscriu într-o 
istorie adevărată, cu evenimente de-o parte și 
de alta. Deocamdată, primul eveniment uriaș 
e tăcerea. „Lăcerea, stea cu stea, pe mănăstire 
pică”. În tăcere, poetul-călător se poate asculta 
pe sine vorbindu-I lui Dumnezeu. În tăcere, se 
distinge clar șoapta Duhului. Nu mai e zgomo- 
tul din afară, acele „birji” ale căror roți huruiau 
continuu pe caldarâmul gândului, provocând 
atâta neodihnă. Aici e tihna minţii aşezate pe 
pieptul lui lisus Hristos. Poetul-călător simte 
că repetă în sine istoria mântuirii neamului 
omenesc. Mai întâi, nașterea Fecioarei Maria. 
„Sta Ioachim şi-n sufletu-i se roagă/ Ca-ntr-un 
pustiu de piatră şi nisip/ Închină Domnului 
Viaţă dreaptă,/ Jertfeşte ce-a arat și ce-a sădit.// 

Cu furca-n brâu mergi, Ano, în livadă/ Să-ţi 
pască pomișorii albi din mâini/ Ca miei pri- 
ori născuţi în primăvară,/ Plângând că nu eşti 
mamă, să-i mângâi”. 

Iar binecuvântarea Domnului se pogoară în 
chipul unei petale de mălin scuturate prin nori 
de-argint în casa celor doi. E o taină adâncă — 
„taina cea din veac ascunsă”. „Cine să ghicească 
taina? Cin' să creadă/ Că-n fetiţa cu opinci şi 
cu opreg,/ Maica Domnului se va ivi odată.../ 
Nici părinţii ei, privind-o, nu-nţeleg”. Copilăria 
Mariei e bucolică. Zburdând alături de mici, 
bând „spuma laptelui din blid”, ascultând 
basme lângă vatră. Urmează „juruirea” într-un 
schit nou-nouţ, vestit din pământ: „Și cum se- 
nchina smerit la icoane,/ În cer suna buciume 
peste hotar./ Cum calcă fata cu frică-n altar,/ 
"Toţi îngerii Domnului cântă în strane”. 

Plaiul văzut e argeşean. În el se distinge 
Negoiul când urcă „pe zări de lumină”. Plaiul 
lăuntric e perpetuă isihie. Maria ţese cuminte 
borangicul la război, când observă venirea 
Arhanghelului. La început a crezut că-i luna 
intrândă pe poartă „Atât de alb venea. Dar 
nici o rază/ Nu calcă mai ușor pe tălpi de vis”. 
Cuvintele Arhanghelului sunt Buna-Vestire. 
Smerită, primește voia Celui Preaînalt, iar is- 
toria omenirii ia un alt curs. 

Se naște Prunc Mântuitor, iar steaua 
călăuzește către ieslea cea săracă. Păstorii se mi- 
nuncază de răsăritul ei. „Așa stea n-am pomenit 
eu pe tărie,/ Hăt! De când îmi paşte turma pe 
Bucegi...”. Steaua coboară „de-o poţi prinde-n 
palma mâinii”, iar Craii vin de departe cu daruri, 
bucurându-L pe Pruncul Sfânt. Dar și prigoni- 
torii sunt aproape. Fuga Pruncului nu e-n Egipt, 
ci în munţi, de teama turcilor păgâni care pârjo- 
lesc, omoară mamele și taie pruncii. „Ce greu, ce 
lung e drumul de bejenie!/ Vrea Domnul să le 
mântuie aleanul:/ Le-a hotărât ca o blagoslove- 
nie/ Nu ţara din Eghipet, ci Ardealul”. 

Timpul lăuntric e diferit de cronolo- 
gia obișnuită. Poetul-călător parcurge într-o 

clipă drum întins — copilărie, adolescenţă, ti- 
nereţe —, până-n sărbătoarea Floriilor. Cadrul 
e unul țărănesc. Sătenii vin să serbeze harmul 
cu ramuri de sălcii înverzite. Hristos trece 
măreț, călare pe mânz de asină, iar oamenii Îi 
strigă „Osana!”. Maica Sfântă e însă îngrijo- 
rată. „«Rândunică, soră mică,/ Rătăcită prin 
grădină,/ Unde-i Fiul meu iubit?»/ «Maică, 
neagră se ridică,/ Subţirică-n luna plină,/ 
Cruce grea de lemn cioplit/ Şi pe cruce, prins 
în cuie,/ Fără grai, fără suflare,/ Stă Iisus cu 
doi tâlhari...»”. Îndurerată, Maica Preacurată 
Îşi plânge Fiul. Bocetul ei e bocetul nostru 
popular din Muscel, tânguitul mamei ră- 
puse de dorul copilului: „Fiul meu, copilul 
meu,/ Mlada sufletului meu,/ Nici o moarte 
nu-i amară/ Ca moartea de primăvară./ Pe- 
nfrunzitul codrului,/ Pe cântatul cucului,/ Pe 
ieşitul plugului/ Când vin berze albe-n ţară/ 
Cu senin de primăvară/ Și când rândunele 
zboară.../ Scoală-te din somnul greu,/ Fiul 
meu, copilul meu!”. 


ÎNVIERE 


Niciodată nu poate lipsi Învierea. E moarte, dar 
e şi Înviere. Poetul-călător revine la „biserica de 
altădată” — și, odată cu el, și noi. Ne atrage mereu 
ceva, acea Înviere care cuprinde în ea suferinţă și 
moarte, acea nevoie de-a muri ca să putem învia. 
Hristos ne cheamă la Înviere. Dar ne cheamă și 
la Cruce. Rămâne doar ca noi să trecem pragul 
bisericii, depășind acea căutare sterilă, imposi- 
bil de finalizat într-o biată viaţă. Și așa ceva se 
schimbă înlăuntrul nostru. Definitiv. „Birjele” 
aleargă în continuare buimace în noapte, dar 
nu ne mai conţin. De când ne-am atins de 
„cămașa lui Hristos”, nu mai putem fi ai lumii. 
Privim peste tot cu ochii lui Marcellus și dorim 
a muri cu Domnul. Şi a învia cu El. Celelalte ne 
sunt prea sărace, prea neîmplinitoare, pe când 
Domnul este plinirea vieţii. 

Nu-i efemeră căutarea noastră. Fără de 
vicleșug am cercetat întregul univers pentru 


CUVINTE VII 


a găsi sensul deplin al vicţuirii noastre pe pă- 
mânt. lar Domnul ne-a văzut strădania şi a 
plecat îndată spre oaia rătăcită. De nu ne- 
ar fi căutat, am fi rămas niște jucători mă- 
runţi, aruncători de zaruri. Am fi relativizat 
la nesfârșit sensuri, relaţii, descoperiri. Nimic 
n-ar fi rămas întreg, căci le-am fi spart pe 
toate în bucăţi, dintr-o aprigă pornire de a 
deconstrui, de a fragmenta. Ne-am fi ocu- 
pat în continuare cu dezbinarea — meșteșugul 
nostru. Am fi dat cu zarul și-ar fi ieșit încă o 
demitizare, încă un silogism „interesant”. lar 
inima ni s-ar fi înăbușit, deznădăjduită, sub 
atâta amar de măşti. 

Dar atingerea „cămăşii lui Hristos” ne-a 
descoperit că suntem vii, că avem o inimă 
plină de dor nespus, însetată de dulceaţa 
lui lisus Hristos, gata de jertfă spre Înviere. 
Uimitor e că ne aflăm într-o stare nouă, în- 
credințaţi că repetăm calea pe care Domnul 
ne-a arătat-o. Cum? Nu ştiu cum, dar ceea 
ce Domnul a trăit ne dă și nouă a cunoaște 
în viaţa noastră, atunci când voim a-l urma. 
Nu-i simplu, nu-i o joacă, e Jertfă şi Înviere. 
Pentru aceasta e nevoie să trecem pragul bise- 
ricii. Dar cum să o facem, când biserica ne e 
închisă? Ne vom ruga afară, lângă tâmpla ei, 
şi vom plânge, pocăindu-ne. Nu ne vom de- 
părta de ea niciodată, ci o vom avea ca pe co- 
moara noastră, ascunsă adânc în inimă, pur- 
tând-o peste tot. Şi afară fiind, vom mărturisi 
prin prezenţa noastră sensul ei tămăduitor, 
încredințaţi că nimeni nu ne-o poate con- 
fisca, nimeni nu ne-o poate smulge din inima 
noastră — decât odată cu însăși inima. 3 


Sergiu Ciocârlan 


! Lloyd C. Douglas, Cămașa lui Hristos (Ed. Venus, 1991). 
2 lon Pillat, Biserica de altădată (EA. Cartea Românească, 1926). 

Cum vom trăi mai departe? 


Stau în faţa calculatorului şi privesc aproape cu teamă tastele 
peste care simt nevoia să răstorn toată fiinţa mea, tot iureșul 
inimii mele și... nu cutez. Este atât de mult de când nu am mai 
scris, încât îmi este străin până şi gândul de a scrie. Privesc şi 
mă privesc, și parcă un altul s-ar pregăti să se aşeze peste mine 
şi să scrie în locul meu. Nu-mi vine să cred că am, în sfârşit, timp 
să scriu. Mai că-mi trece prin minte că toată oprirea asta uriaşă 
s-a făcut ca să pot, în sfârşit, să-mi potolesc setea abia acum 


conştientizată de citit şi de scris. (A.M.) 


Sau să mă satur de apropierea cu copiii mei. 
Doamne, nici nu mi-am dat seama câtă nevoie 
aveam să-i strâng în braţe așa cum îi strâng acum! 
Îi strângeam şi până acum în braţe, doar că uneori 
era pe fugă și aproape automat, un gest din acela 
reflex; alteori îi ţineam la piept doar pentru că 


simțeam că au nevoie de asta, dar, în timp ce le 
împlineam nevoia lor, uitam de nevoia mea, de 
dorul meu de ei, de setea mea de ei, și mă gân- 
deam la miile de lucruri care mă îmboldeau din 
toate părțile cu nerăbdarea lor, cu ZezZ/ine-urile 


lor. Acum nu mai am treburi de rezolvat. Acum 

nu mai am de făcut lucruri al căror termen a ex- 
pirat ieri. Acum pot să stau în îmbrăţișarea lor cât 
vreau, cât simt. Nu mă așteaptă nimeni, nicăieri. 

La început eram aproape stingheriţi de 
zăbovirea asta în înlănţuirea braţelor. Era ne- 
firesc, pentru că nu mai stătusem așa, legaţi 
unii de alţii cu fiinţa noastră întreagă, clipe 
peste clipe, de mult. De când îi alăptasem. 
Atât de mult ne-a întors în timp încremeni- 
rea asta a firii! Şi, cu fiecare îmbrăţișare nouă, 
parcă ne așezăm. Parcă ne regăsim. Fiecare pe 
sine. Parcă ne întoarcem acasă de undeva, de 
departe, dintre străini. Nişte străini răi care ne 
închiseseră pe dinafara noastră, într-o beznă 
atât de beznă, de nu mai găseam drumul spre 
noi înşine. De-a fost nevoie să stea în loc lu- 
mea toată, ca oamenii să se întoarcă spre ei 
înşişi. Şi, uite-așa, cu fiecare nouă înlănțuire, 
inimile mamelor și taţilor reînvaţă glasul ini- 
milor copiilor lor, reușesc să redescopere ve- 
chea lor îndeletnicire: aceea de a bate cu 
aceeași bătaie. Și încep să se simtă una pe 
alta, să se audă din nou. Pentru că nu se mai 
auzeau de multă vreme. Cum să se audă în 
vacarmul din jur? Cum să se mai ajungă una 
pe alta, de vreme ce fiecare fugea în propria 
direcție imprevizibilă? 

Doare întoarcerea, regăsirea aceasta? Sigur 
că doare. Se descoperă răni adânci, provocate 
de ruperea și împrăștierea aceasta multă de 
până acum. Răni care se cer vindecate. Ruperi 
care se cer rezidite. Pentru că doar rupturile 
se lipesc; ruperile trebuiesc rezidite. Ruperile 
au nevoie nu de vindecare, ci de renaștere. 
Şi nașterile, dar mai ales renașterile dor. Dor 
cumplit. Ca atunci când îţi moare omul drag. 
Şi tu, nefericitul, trebuie să te rezidești fără el. 
Să te renaști într-o viaţă fără el. Pentru că viaţa 
ta cu el moare odată cu el. Nu poate continua. 
Pentru că nu mai este aceea viaţa ta. Este viaţa 
ta fără el. E altceva. 

Aşa şi regăsirea părinţilor cu copiii lor din 
zilele acestea. Și unii, și alţii au nevoie să se 


RĂZBOIUL NEVĂZUT 


„Privegheaţi, că nu știți ziua, 
nici ceasul când vine Fiul Omului” 


rezidească — nu doar pe ei înșiși, ci și unii cu 
alții. Două renașteri simultane. Dublă zba- 
tere, dublu chin. Pentru că ni se sparg ţăndări 
rutinele și, la început, ne temem să construim 
altele noi. Ne temem, pentru că nu știm ce 
vom face cu ele când totul va reveni în punc- 
tul de la care a plecat. Ne temem că noile ru- 
tine — pe care, iată, cu simţurile curăţite de 
revenirea mereu sfinţitoare în sinele propriu, 
sinele fiului rătăcitor în lume, le intuim a fi iz- 
băvitoare — nu se vor potrivi vieţii pe care vom 
fi nevoiţi să o reluăm peste o vreme. Şi atunci, 
ce să facem? Ne restructurăm sau nu? 

Ne vom întoarce oare, vreodată, de unde 
am plecat? Nu. Nu după o astfel de regăsire cu 
propriul sine, cu ceilalți. Nu după inimagina- 
bila oprire a lumii. Nu ne vom relua parcur- 
sul niciodată de unde l-am lăsat încremenit. 


RĂZBOIUL NEVĂZUT 


Pentru că nici noi nu vom mai fi la fel. Cum 
vom fi, asta e o altă poveste. Fiecare cum va 
reuși să se rezidească în aceste zile. 


„SUNT, ÎN SFÂRȘIT, CU AI MEI 


Le spun mereu copiilor mei că oamenii sunt 
potire limpezi de cristal, în care fiecare adună 
doar ceea ce alege să adune. Pentru că noi toţi 
ne umplem de ceea ce filtrăm din lumea din 
jur. Unii se umplu de urât, pentru că doar 
urât văd în jurul lor. Adună gunoaiele și mi- 
zeriile lumii în care trăiesc, pentru că asta le 
rămâne în sinele lor după ce o străbat. Alţii 
însă se umplu de frumos, pentru că doar fru- 
mos aleg să vadă. 

Aşa şi acum, în această perioadă în care 
ne redescoperim unii pe alții, străinii din 
aceeași familie, părinţii cu copiii, vom aduna 
în noi ceea ce vom reuși să filtrăm, trăind 
viaţa în noua ei paradigmă. Şi, uite-așa, unii 
vor aduna privirile piezișe ale soţilor, soțiilor, 
copiilor, ticurile și gesturile inconștiente ex- 
trem de enervante, pe care nici nu le băga- 
seră de seamă până acum, plescăielile și răsu- 
flările iritante, mirosurile nesuferite pe care 
le emană trupurile lor, care zăbovesc atât de 
mult unul lângă altul, încât încep să se defi- 
nească și la nivel olfactiv. 

În totacest timp, alţii adună bucuria regăsirii 
cu cei dragi, pacea îmbrăţișărilor lungi, în care 
nu se gândesc la nimic din afara îmbrăţișării, 
adună liniștea dimineţilor în care au, în sfârșit, 
răgaz să sporovăiască la o cafea, veselia serilor 
cu jocuri de familie, în care cei mici învață să 
interacţioneze. Învață că fiecare are propriul 
său miros, care îl deosebește de altul, mirosuri 
de care se umplu, ca de o scriere invizibilă a ce- 
luilalt în propriul sine. Redescoperă frumuseţea 
ochilor pe care nu i-au mai privit în străfunduri 
răscolitoare de mult, străfunduri care le predau 
graiuri străvechi. Graiurile inimii, care se ros- 
tesc şi se ascultă cu inima. Singurele care nu 
rostesc decât adevărul. 

Deci, da, ne vom reîncepe viaţa cea nouă 
fiecare așa cum vom reuși să ne rezidim în 
această perioadă. Unii plini de frica de care 
s-au umplut când şi-au dat seama că nu 
aparțin străinilor ăstora numiţi „familic”, 
cu care împart propria viaţă; alţii, de nădej- 
dea pe care le-a dat-o tăria unui „noi” ferm, 
puternic şi strâns, pe care nu s-au temut să-l 
cerceteze, cu toate durerile și zbaterile afe- 
rente, şi să-l rezidească. 

Unii plini de tristețea acumulată în zilele 
astea petrecute până la refuz în faţa televizoa- 
relor, interminabile, pline de morţi, bolnavi, 
pericole şi catastrofe. Alţii plini de bucuria 
unor zile în care televizorul nu-și mai găsește 
rostul în căușul unui trai luminos, în care se 
umplu unii de alții ca de o taină fantastică, pe 
care o trăiesc deplin, cu entuziasmul cu care 
copiii descoperă minunăţia lumii din jur. 

Unii plini de zbuciumul pe care li-l dă 
nesiguranța zilei de mâine, incertitudinea fi- 
nanciară, iluzia că nu mai există nici o șansă 
de a regăsi drumul spre sine, spre „noi”-ul din 
sânul familiei. Alții plini de pacea pe care le-o 
dă certitudinea tot mai fermă a unui cotidian 
nou, pe care nu se tem să-l redimensioneze 
şi care le umple gândurile de un singur ecou: 
„Nu sunt singur! Sunt cu ai mei. Sunt, în 
sfârșit, cu ai mei!”. 

Unii plini de minciuna propriei vieţi, pe 
care o validează și mai departe ca adevăr, te- 
mându-se de monștrii pe care îi poate dezlănțui 
o rezidire. Alţii plini de adevărul limpede al re- 
găsirii cu Dumnezeu, cu sine, cu ceilalți, adevă- 
rul lucrurilor depline, pe care numai o situaţie- 
limită îl poate accesa. 

Unii plini de întuneric, alţii plini de lumină. 
Şi aşa vom continua să trăim mai departe. BI 


Prezb. Alina Mirică 

MARINA ALEXANDRU, 


AL OPTULEA VEAC 


AVOCAT, MEDIATOR, FORMATOR ȘI COACH 


„Miza este sufletul omului” (II) 


Încă din 2017 se fac demersuri susținute la noi în ţară pentru 
impunerea obligativităţii vaccinării. Criza provocată de 
coronavirus aduce tot mai insistent în discuţie acest aşa-zis 


1 ea 


„imperativ”, în condiţiile în care părerile oamenilor de ştiinţă sunt 


împărțite în această privinţă. 


In acest context, Marina Alexandru - autor al amendamentelor 
la proiectul de lege privind „Organizarea și finanţarea activităţii 
de vaccinare a persoanelor din România” (nr. 399/2017), din 
anul 2017 şi până în prezent, pe care le-a susținut în numele 
unor organizaţii civice ce şi-au asumat semnalarea ilegalităţilor 
cuprinse în acest act normativ - a avut bunăvoința să analizeze 
pentru cititorii revistei noastre bazele juridice ale acestei 


eventuale vaccinări obligatorii. (A.G.) 


— Doamnă avocat, ce obiecții aveți, ca jurist, 
față de proiectul de lege privind obligativitatea 
vaccinării? 

— Consultându-mă cu câţiva colegi juriști, am 
realizat o analiză a acestui proiect de lege, în 
primul rând pe baza argumentelor Asociaţiei 
„Medici pentru consimţământ informat”! ex- 
puse într-o scrisoare deschisă către Comisia pen- 
tru Sănătate și Familie a Camerei Deputaţilor, 
înregistrată pe data de 2 martie 2020. De ase- 
menea, în acest demers m-am raportat per- 
manent la dispoziţiile legii fundamentale a 
României, Constituţia României, precum. și 
la Codul Civil, Legea Drepturilor pacientului, 
Codul de etică și deontologie medicală, precum 
şi la Tratatele şi Convenţiile internaţionale la 
care Romania a aderat. 

Dintru început, trebuie să atrag atenţia că 
vaccinarea, așa cum este definită în proiectul 
de lege la art. 3 pct. o), „este un act medical 
de administrare a unui vaccin”, iar unul dintre 


principalele obiective ale activităţii de vaccinare 
este „controlul bolilor prevenibile” — deci este un 
act medical profilactic imunologic. Textul pro- 
iectului de lege este superficial și incomplet cu 
privire la „situaţiile epidemiologice speciale” și 
denotă lipsă de discernământ, prin faptul că nu 
se precizează nici un fel de detaliu despre pro- 
cedura aplicabilă în astfel de situaţii, lăsând loc 
posibilităţii de a se genera multiple abuzuri din 
partea statului, prin autorităţile desemnate spre 
a duce la îndeplinire vaccinarea populaţiei. 

De pildă, noţiunea de „Calendar naţional de 
vaccinare” nu este clarificată, așa cum nu este spe- 
cificată nici necesitatea informării corecte și com- 
plete cu privire la vaccinare și la riscurile asoci- 
ate acesteia. Astfel, proiectul de lege transformă 
vaccinarea, dintr-un act medical realizat cu scop 
preventiv, într-un act administrativ, prin care me- 
dicul va fi obligat să administreze vaccinuri unui 
pacient obligat să le primească. Acest lucru alte- 
rează până la dispariţie relaţia medic-pacient. 


stantin Yuganov Dre 


a 

Prin aceste prevederi, proiectul de lege în- 
calcă Convenţia de la Oviedo, Codul de 
Deontologie medicală, legea nr. 95/2006 pri- 
vind reforma în domeniul Sănătăţii și legea nr. 
46/2003 a drepturilor pacientului. Iată ce spune 
Convenţia de la Oviedo la art. 5: „O intervenţie 
în domeniul Sănătăţii nu se poate efectua decât 
după ce persoana vizată și-a dat consimţământul 
liber și în cunoștință de cauză. Această persoană 
primeşte în prealabil informaţii adecvate în 
privinţa scopului și naturii intervenţiei, precum 
şi în privința consecinţelor și riscurilor. Persoana 
vizată poate în orice moment să își retragă în 
mod liber consimțământul”, iar la art. 2, din 
aceeași convenţie, se spune: „Interesul și binele 
fiinţei umane trebuie să primeze asupra intere- 
sului unic al societăţii sau al științei”. 

De asemenea, în Codul de Deontologie 
Medicală, la art. 11, se stipulează că „nici o 
intervenţie în domeniul Sănătăţii nu se poate 
efectua decât după ce persoana vizată și-a 


Proiectul obligativităţii vaccinării prezumă 
consimțământul pentru vaccinare ca fiind dat 


dat consimţământul liber şi în cunoștință de 
cauză”, iar „consimțământul se poate retrage în 
orice moment de persoana vizată”. 

Cel mai grav este faptul că acest proiect 
prevede obligativitatea vaccinării şi prezumă 
consimțământul pentru vaccinare ca fiind dat 
(art. 6, art. 13 şi art. 21 din proiectul de lege). 
Omul însă are voinţă liberă, rațiune și simţire, 
precum și dreptul inviolabil și imuabil de a dis- 
pune de el însuși. Este un principiu fundamen- 
tal, statuat inclusiv prin texte de lege, din care 
rezultă imposibilitatea supunerii fiinţei umane 
la un act medical împotriva propriei voințe. 
Consimţământul nu poate fi prezumat pentru 
absolut nici un tratament. Din punct de vedere 
juridic, consimţământul nu se poate prezuma 
nici măcar în cazul celor care nu au capacita- 
tea de exercițiu, deoarece în numele acestora își 
exprimă consimţământul reprezentanţii legali, 
tutorii și implicit autoritatea tutelară. Singura 
situaţie în care se prezumă că o persoană și-a 

dat consimțământul este atunci când trebuie să 
i se salveze viaţa în urma unui accident biolo- 
gic sau mecanic extern, aceasta fiind în stare de 
inconştienţă. În acest caz, îi este garantat drep- 
tul la viaţă, la integritate fizică și psihică. 

Actul medical nu este un serviciu impus, ci 
unul oferit la solicitarea oricărei persoane aflate 
în nevoia de a-și proteja starea de sănătate, in- 
diferent dacă dorește să o facă preventiv sau te- 
rapeutic, motiv pentru care consimțământul 
acesteia trebuie să reprezinte acordul de voință 
informat, liber exprimat, expres, neechivoc și 
neviciat prin nici una dintre formele viciului 
de consimţământ. 


VICIERI ȘI OMISIUNI 


— În cemod această lege ne viciază consimţământul? 
— Întâi de toate, trebuie să atrag atenţia că în 
proiectul de lege „amendar” de Comisia pentru 
Sănătate a Camerei Deputaţilor se induce ideea 
că se renunţă la sintagma de „consimțământ 
prezumat”, fără a se spune însă că, în realitate, 
pretinsele modificări introduc conceptul as- 
cuns de „consimțământ viciat”. Vă semnalez 
că viciul de consimţământ se poate manifesta 
prin eroare, adică falsa prezentare a realităţii, 
prin do/ (viclenie), adică inducerea în eroare 
cu scopul de a determina încheierea unui act, 
prin violență, adică ameninţarea unei persoane 
cu un rău (ex. sancțiuni, coerciţie) care-i pro- 
duce frică, fapt ce o determină să încheie un 
act pe care altfel nu l-ar fi încheiat, sau /ezi- 
une, adică disproporţia vădită de valoare dintre 
două prestații. Prin astfel de „vicii”, o minori- 
tate legiuitoare a hotărât în numele nostru să 
ne smulgă consimțământul. 

În ce mod ni se viciază consimțământul? lată 
câteva exemple: proiectul prevede aplicarea în 
mod repetat şi fără limită de sancţiuni excesiv de 
grave și dure, amenzi foarte mari, discriminări 
împotriva acelor persoane fizice și juridice care 
ar urma să refuze actul medical al vaccinării. 
Această viciere intră la categoria v;o/ență. 


AL OPTULEA VEAC 


CONSTITUȚIA 
ROMÂNIEI 


ART. 26 ALIN.2 
PERSOANA 
FIZICĂ 
ARE DREPTUL 
SĂ DISPUNĂ 
DE EA ÎNSĂȘI 


Proteste în România împotriva 
vaccinării obligatorii 


Apoi, la categoriile eroare și do/ intră o 
mulțime de omisiuni. Este omisă obligaţia fur- 
nizorului de serviciu medical de vaccinare de 
a informa în condiţii etice de neutralitate şi 
imparţialitate, corect şi complet, persoana care 
se vaccinează, cu privire la raportul risc-benefi- 
ciu pentru fiecare vaccin și de a pune la dispoziţia 
acesteia prospectul substanței vaccinale ce conţine 
compoziţia vaccinurilor, reacţii adverse postvacci- 
nale și contraindicaţii. De asemenea, este omisă și 
obligaţia furnizorului de serviciu medical de vac- 
cinare de a efectua o anamneză familială detaliată, 
precum și o evaluare completă (inclusiv cu analize 
imunologice) a persoanei supuse vaccinării, ante- 
rior procedurii de vaccinare. 

O altă omisiune din proiectul de lege este şi 
aceea a obligaţiei furnizorului de serviciu medi- 
cal de a-și asuma în scris, înainte de efectuarea 
actului medical al vaccinării, că va înregistra şi 
raporta toate efectele adverse ale vaccinului ad- 
ministrat pe care le-a suferit și relatat persoana 

vaccinată, indiferent de momentul survenirii în 
timp a acestui efect faţă de momentul vaccinării. 
Şi aceasta, în condiţii de totală confidenţialitate 
şi fără teama de consecințe punitive precum 
cele de la art. 59 din acest proiect. Este omisă 
şi obligaţia medicului vaccinator de a răspunde 
civil şi penal, inclusiv pentru acoperirea tuturor 
cheltuielilor ocazionate pacientului în cazul sur- 
venirii unor efecte adverse, în cazul în care nu a 
informat corect și complet, astfel încât subiec- 
tul vaccinării să poată decide liber și neviciat. Şi, 
întâi de toate, este omisă obligaţia răspunderii 
civile și penale a producătorilor de vaccinuri, a 
importatorilor, a distribuitorilor, a decidenților 
şi a tuturor persoanelor și entităţilor implicate în 
activitatea de vaccinare a persoanelor. 

— În definitiv, cine va răspunde pentru even- 
tualele reacţii adverse? 

— Practic, nimeni! Legea este astfel conce- 
pută, încât procesul de obţinere a eventualelor 
despăgubiri pentru vătămarea postvaccinală să 
fie foarte mult îngreunat, printr-o birocratizare 
excesivă. De altfel, prezentul proiect de lege nu 
conţine nici o prevedere imperativă prin care 
autorităţile competente desemnate spre a duce la 
îndeplinire vaccinarea populației să fie obligate, 
anterior vaccinării, să efectueze pe cheltuiala 
exclusivă a statului procedurile și investigaţiile 
de specialitate pentru testarea imunităţii fiecă- 
rui subiect în parte ce urmează a fi vaccinat. Și 
aceasta, în condiţiile în care statul impune obli- 
garea populaţiei la vaccinare în masă. Actul me- 
dical al vaccinării ar trebui să fie făcut exclusiv în 
funcţie de rezultatele testelor imunologice. 

În acest proiect de lege nu se ţine cont de 
faptul ca fiecare ființă umană este unică, are 
propriile particularităţi biologice, patologice, 
psihologice, emoţional-afective etc. 


INFRACTORI ÎNCHIPUIȚI 


— Se vorbeşte despre o nouă dictatură care ni se im- 
pune de data aceasta prin instrumentele sistemului 
medical. După cum bine ştim din istoria atâtor 

dictaturi prin care a trecut omenirea, totdeauna a 
existat un „duşman, un „tap ispăsitor” în numele 
anihilării căruia s-au săvârşit toate abuzurile. De 
data aceasta cine e „dușmanul poporului”? 

— Cine altul decât medicii cu conștiință pro- 
fesională, în primul rând! De altfel, prin acest 
proiect de lege se înființează un soi de „jandarm 
sanitar”, anume Grupul Tehnic de Coordonare 
a Activităţilor de Vaccinare (GTCAV) ce ur- 
mează să limiteze decizia profesională a medi- 
cului vaccinator, încălcându-i-se astfel princi- 
piul independenţei profesionale, principiu care 
îi permite să recomande doar acele tratamente 
medicale ce slujesc cel mai bine interesului și stă- 
rii de sănătate a pacientului. În aceste condiţii, 
practic, medicii nu-și mai pot exprima liber 
părerea despre vaccinuri. 

Recomandarea medicului care consultă pa- 
cientul și care deţine toate informaţiile cu pri- 
vire la acesta, având competenţa exclusivă de 
a certifica contraindicaţia la vaccinare, este 
anulată și înlocuită cu certificarea acordată de 
Comisia Judeţeană de Vaccinare de pe raza te- 
ritorială a domiciliului pacientului (art. 22 din 
proiectul de lege). Astfel, este încălcat art. 6 al 
Codului de Etică și Deontologie medicală, ce 
afirmă: „Medicul este dator să stăruie și să își 
apere independența profesională, fiind inter- 
zisă orice determinare a actului medical ori a 
deciziei profesionale de către raţiuni de renta- 
bilitate economică sau de ordin administrativ”. 
Prin această lege, personalul medico-sanitar 
este indirect descurajat să recunoască și să ra- 
porteze eventualele reacții adverse postvacci- 
nale, fiind ameninţat că trebuie să se supună 
obligativităţii vaccinării. 

O altă categorie de „infractori” vor fi 
părinţii care optează să nu îşi vaccineze copi- 
lul (art. 73 din proiectul de lege), și aceasta 
în condiţiile în care vaccinarea însăși pre- 
zintă riscuri de îmbolnăvire sau deces, aspecte 
menţionate în chiar prezentul proiect de lege, 
dar și în prospectele vaccinurilor. Părinţii vor fi 

acuzaţi de neglijență medicală dacă nu doresc 
să îşi vaccineze copilul (art. 66, pct. e), fără a se 
ţine cont că aceștia sunt factorul de decizie în 
privința acceptării sau repingerii vaccinării co- 
pilului, la recomandarea medicului care îl con- 
sultă. În opinia mea, acest proiect de lege este 
încă un atac la autoritatea părintească și la in- 
teresul superior al copilului, prin amenzile ex- 
cesive care se vor impune, invers proporţionale 
cu fapta părinţilor care refuză vaccinarea copi- 
ilor. Aceste sancţiuni vor priva întreaga familie 
— și implicit pe copii — de mijloacele elemen- 
tare de existenţă (art. 71 din proiectul de lege). 
Copiii nevaccinaţi vor fi raportați, iar accesul 
lor la sistemul de învățământ va fi condiţionat 
de situaţia vaccinală, creându-se astfel premi- 
sele discriminării acestora în colectivităţi (art. 


62-66 din proiectul de lege). 
PROFIT CU ORICE PREŢ 


— Care este miza tuturor acestor abuzuri juridice 
și deontologice? 

— Cu siguranță, există multe mize, dar cel mai 
obiectiv este să identificăm miza economică. 
Pur şi simplu, statul român favorizează intere- 
sul comercial și economic al companiilor pro- 
ducătoare și distribuitoare de vaccinuri, cărora 
li se permite neîngrădit să desfășoare campanii 
de promovare a vânzării de vaccinuri. Astfel, 
pentru a avea succes de piață, companiile pro- 
ducătoare de vaccinuri vor apela la furnizorii de 
servicii media și audiovizual, care prin lege vor 
avea obligaţia să promoveze gratuit campaniile 
de vaccinare ale Ministerului Sănătăţii, aflat în 
parteneriat cu companiile respective. 

Vor fi însă campanii de promovare care 
nu vor menţiona clar și expres după ce crite- 
rii se face selecţia și transmiterea informaţiilor. 
De altfel, legea nici nu obligă companiile pro- 
ducătoare să transmită informaţii corecte 
şi complete cu privire la produsul vândut, 
respectiv de a fi informată populaţia, în egală 
măsură, asupra avantajelor și dezavantajelor 

vaccinurilor. Acesta este motivul pentru care 
se fac toate omisiunile mai sus-pomenite. Așa- 
zisa informare a populaţiei asupra vaccinurilor 
va cuprinde exclusiv efectele benefice ale pro- 
dusului vândut, omiţându-se contraindicaţiile 
şi efectele adverse ce cauzează prejudicii, fapt 
ce constituie un factor garantat de viciu de 
consimţământ al consumatorului de vaccin 
(art. 11 din proiectul de lege). 

— Ce este vital pentru noi să întelegem în 
acest moment? 

— Faptul că orice cetăţean are Zreptul, 
nu obligaţia, de a accesa serviciile puse la 
dispoziţie de către stat, în vreme ce statul este 
cel care are ob/igația de a le oferi cetățenilor 
asistență medicală în schimbul contribuţiilor 
plătite de aceștia la buget. Prin această lege se 
încalcă dreptul și libertatea persoanei de a dis- 
pune de ca însăși, în cazul adulţilor, iar în cazul 
copiilor, se încalcă dreptul părintelui de a pro- 
teja interesul superior al copilului. 

— În epoca în care trăim, o epocă a subculturii, 
şi știința a devenit un soi de subştiință, şi prin 
aceasta un instrument de manipulare. lar 
medicina a devenit şi ea un adevărat idol pentru 
omul de azi, preocupat obsesiv de wellness şi 
prelungirea vieții cu orice pret. 

— Să nu uităm însă că orice idol își devo- 
rează adoratorii. BI 


(va urma) 


Interviu realizat 
de Ana Gheorghiu 


1 htrps://medici-consinf.ro/ 


DE VORBĂ CU 
DR. BIOETICIAN 
VIRGILIU GHEORGHE 


Vaccinurile 
şi pandemia 


Foto: ActionGP Dreamstime.com 


Doctor Faust în laborator, la tribuna politică sau în campanii 
filantropice. Vrea să genereze viață artificial, să rescrie istoria, să 
reinventeze realitatea, să-l oblige pe om la fericire. O fericire însă 
pe care i-o defineşte el. Asistent fidel sau muză îi este Mefisto 
însuşi. Ce-l mână pe Doctor Faust în această goană? Plăcerile, 
banii, gloria? Toate acestea sunt prea puţin pentru setea-i de 
putere. El vrea să stăpânească angrenajele care pun în mişcare 
viaţa şi moartea, să controleze tainele lumii, „seminţele a toate, 
„izvoarele vieţii” În fond, vrea să fie Dumnezeu. La final este însă 
biruit de dragostea lui Dumnezeu și-și acceptă neputinţa. Dar 
omul de azi, acest Faust neobosit și însetat de putere, se va mai 
lăsa oare biruit de dragostea lui Dumnezeu? 

Dr. Virgiliu Gheorghe, bioetician, specialist în efectele 
mediei audio-vizuale asupra individului şi societăţii, ne oferă 
în cele ce urmează câteva chei de interpretare a crizei pe care 
coronavirusul a generat-o la nivel planetar. (A.G.) 

— Domnule Virgiliu Gheorghe, ce ne puteti spune 
despre legalizarea obligativității vaccinării, adop- 
zată pe 2 martie a.c. de Comisia pentru Sănătate a 
Camerei Deputatilor? 

— Este o nouă înfrângere suferită de poporul ro- 
mân. De ani buni se urmărea promulgarea aces- 
tei legi, dar opoziţia manifestată ferm de un grup 
restrâns de oameni a făcut ca această iniţiativă să 
se blocheze tot timpul la un anumit nivel. Din 
păcate, trebuie să observăm din nou că poporul 
român, ca „om recent”, dependent masiv de ceea 
ce se spune la televizor, nu e conștient de marile 
provocări, pericole sau chiar șanse pe care le are. 
Nu e unit și nu luptă pentru aproape nici o cauză, 
în afara celor sugerate de micul ecran. Mai curând 
este luat de valul de mentalități neomarxiste care 
inundă astăzi lumea prin mass-media. 

— Ce legătură este între neomarxism şi vac- 
cinarea obligatorie? 

— Aceeași care există și între fascism și vac- 
cinarea obligatorie. Orice act medical care de- 
vine obligatoriu constituie semnul apariţiei 
dictaturii. Cu alte cuvinte, această lege mar- 
chează intrarea într-o nouă dictatură. lar sus- 
ţinătorii ei, fie că o fac conștient, fie că nu, vor 
ajunge în situaţia rușilor care, înainte de 1917, 
mulţi dintre ei boieri, au susţinut din prostie 
comunismul și s-au trezit primii pe lista con- 
damnaţilor la moarte. Același lucru s-a întâm- 
plat și cu colaboratorii lui Lenin. În proporţie 
de 80% au fost împușcați de Stalin. 

Anticipând acest pericol de a fi reinstitu- 
ită cândva în istorie obligativitatea unui act 
medical, după modelul naziștilor, la procesul 
de la Niirnberg a fost condamnată această le- 
giferare, devenind o regulă pentru toate tra- 
tatele internaţionale semnate în a doua jumă- 
tate a secolului al XX-lea. 

— Această lege nu ar putea avea şi partea ei 
bună, oferind protecție suplimentară copiilor şi 
populației României? 

- În România avem, an de an, tot mai 
multe cazuri de cancer — și una dintre cele mai 

„Asistăm la cel mai mare experiment 
social și mediatic din istoria lumii” 
(Virgiliu Gheorghe) 


mari mortalităţi din lume la cancer. Aţi văzut 
ca statul român să facă vreo anchetă pentru a 
determina cauzele? Ba dimpotrivă! Înaintea 
majorităţii statelor europene, statul nostru 
a legalizat organismele modificate genetic, a 
acceptat folosirea în agricultură a glifosatu- 
lui — un ierbicid despre care s-a demonstrat 
că este cancerigen — și, mai nou, luptă să im- 
plementeze cât mai repede 5G-ul, deși există 
extrem de multe studii serioase care arată im- 
pactul major pe care îl poate avea 5G-ul asu- 
pra sănătăţii umane. Acesta este motivul pen- 
tru care Bruxelles-ul și Elveţia au declarat că 
amână implementarea 5G pe termen nedeter- 
minat. Cu alte cuvinte, SG-ul pentru unii este 
bun, iar pentru alţii este rău. Nu este evaluat 
pentru toată lumea după aceeași măsură. 
Cum puteţi să mă convingeți, în aceste 
condiţii, că statul român ar fi interesat de 

sănătatea populaţiei sale, în așa măsură încât 
parlamentarii să nu mai doarmă nopțile din 
cauză că vaccinul e încă opţional în România? 
Poate că este însă un deziderat la alt nivel, să 
spunem continental sau planetar, că tot se 
vorbește atât de mult în zilele noastre despre 
vaccinarea universală. 


UN RĂZBOI IDEOLOGIC 


— Așadar legea obligativității vaccinării nu este 
decât o chestiune politică, nu una medicală sau 
pur financiară? 

— În urmă cu 14 ani am vrut să scriu o carte 
despre așa-zisa siguranţă a vaccinurilor. Atunci 
am constatat că există sute de studii greu de 
contestat care dovedesc că vaccinurile cau- 
zează o mulţime de afecţiuni, dintre care unele 
foarte grave, cum sunt bolile autoimune, scle- 
roza multiplă sau diabetul de tip 1, însă nu 
sunt luate în consideraţie decât de foarte pu- 
ţini oameni. Mi-am dat seama atunci că există 
un hiatus imens între știința fundamentală și 
ştiinţa de popularizare, între cercetarea medi- 
cală de vârf și ideologiile promovate în lumea 
medicală. În acest context, am realizat că ide- 
ologiile medicale nu sunt promovate atât prin 
prin dovezi ştiinţifice, cât prin prezenţa în 
mass-media şi vocalitatea militanţilor. Așadar, 
este vorba de un război ideologic. 

Pe urmă, de-a lungul timpului am intrat în 
posesia mai multor materiale, chiar declaraţii 
făcute de persoane publice ca Bill Gates, care 
leagă direct vaccinurile de controlul popula- 
ţiei! — sau, mai corect, de ingineriile de redu- 
cere a populaţiei globului. Cum să nu te pună 
pe gânduri o astfel de abordare? Doar nu sun- 
tem niște dobitoace care trebuie reduse pen- 
tru că punem în pericol ecosistemul! 

Aşadar, dintr-o astfel de perspectivă, mi-e 
teamă că vaccinul nu mai poate fi conside- 
rat doar o protecţie suplimentară, ci o poten- 
ţială armă îndreptată împotriva mulțimilor. 
Atâta timp cât prin vaccin poate fi injectată 

o substanţă străină — viruși, proteine, metale, 
conservanţi etc. — direct în corpul omului, 
acesta poate să se trasforme într-o armă bi- 
ologică, ce poate produce mutații considera- 
bile în funcţionarea organismului uman până 
la nivel genetic și epigenetic. E o chestiune pe 
care nu cred că o poate contesta cineva; ţine 
de evidenţa ştiinţifică. 

Întrebarea care se pune, în acest context, 
este următoarea: ce probabilitate avem ca 
vaccinul să nu se transforme într-o armă bio- 
logică, atâta timp cât ajunge în sângele a sute 
de milioane de oameni, unde poate produce 
efecte dintre cele mai diverse, pe intervale de 
timp de la o zi până la ani de zile? Dacă vac- 
cinurile ar fi fost produse în ţara noastră sub 
protecţie militară, s-ar fi putut pune alfel 
problema. Dar nici atunci nu ar fi fost cazul 
să acceptăm obligativitatea vaccinării. 

Gândiţi-vă, de pildă, că legile acestea nu 
sunt făcute numai pentru guvernarea actuală, 
care poate fi foarte bine intenţionată. Trebuie 
avut în vedere că aceste legi ar putea deveni 
o armă de distrugere în masă în mâinile unui 
dictator sau ale unei dictaturi. Gândiţi-vă 
Că ar putea exista O persona non-grata — 0 
naționalitate, cum s-a întâmplat în nazism, 
sau o clasă socială, cum s-a întâmplat în comu- 
nism —, iar prin această campanie de vaccinare 
obligatorie s-ar putea face o epurare etnică sau 
socială. De aceea, la procesul de la Nurenberg 
şi, începând de atunci, în toate tratatele inter- 
naţionale se specifică explicit că nici o proce- 
dură medicală — incluzând, evident, înainte de 
toate vaccinul! — nu poate fi obligatorie. 


O URIAȘĂ MANIPULARE 


— Totuşi, în cazul unei epidemii de coronavirus, ca 
cea pe care 0 traversăm acum, 0 campanie de vacci- 
nare nu ar putea fi utilă? 

— E greu de spus. Mai curând nu = și nu vorbesc 
de vaccinarea obligatorie neapărat. Vaccinarea 
presupune existenţa unui vaccin, însă vaccinul 

nu poate fi realizat într-un timp așa de scurt, în 
numai câteva luni, adică pe parcursul unei pande- 
mii. De pildă, nu a apărut încă un vaccin pentru 
SARS, deși au trecut deja 18 ani de la apariţia lui. 
Nici pentru MERS nu știu să fi apărut vaccinuri. 
Cum credeţi că poate să se realizeze unul în nu- 
mai câteva luni pentru Covid-19? Trebuie avut în 
vedere că vaccinurile acestea trebuie experimen- 
tate mai întâi pe animale, și pe urmă pe oameni. 
Pe urmă, ar trebui observate efectele pe o perioadă 
de timp mai îndelungată pe un lot de animale și 
persoane umane. Abia după aceea poate fi admi- 
nistrat vaccinul liber celor care doresc. Altfel ne 
putem trezi cu efecte adverse majore, nebănuite 
iniţial, chiar cu o afectare majoră a imunităţii po- 
pulaţiei, care ar putea fi astfel expusă unei infectări 
cu alt virus, care o va putea cu adevărat decima, 
nu cum se întâmplă acum cu Covid-19. 

— De ce credeţi că noul virus nu ar pu- 
tea decima populația? Știrile sunt foarte 
îngrijorătoare. 

— Sunt mai multe aspecte. În primul rând, 
trebuie să știm că pericolul pe care îl reprezintă 
acest virus nu stă neapărat în agresivitatea lui, 
în patogenia lui, ci în contagiozitatea pe care 
o manifestă din cauza mai ales a timpului în- 
delungat de incubație. Paradoxal, pericolul 
constă și în faptul că 90% dintre cei bolnavi 
sunt asimptomatici sau cu simptome mult mai 
slabe decât la o gripă obişnuită. Aceștia însă, 
deși sunt asimptomatici, până la dezvoltarea 
anticorpilor transmit virusul mai departe. 

Patogenia lui, arată studiile, e mai mică de- 
cât la SARS şi MERS”. Marii epidemiologi ai 
lumii vorbesc deschis despre acest lucru, dar 
mass-media nu-i citează. Și cercetările epide- 
miologice demonstrează în Franţa, de pildă, 
același lucru”. Există un articol publicat pe in- 
ternet în care doisprezece savanţi se pronunță 
împotriva măsurilor exagerate care sunt lu- 
ate, afirmând că această pandemie nu jus- 
tifică riscurile pe care şi le asumă statele blo- 
când aproape întreaga viață economică, socială, 

religioasă — eveniment unic în istoria omenirii. 
loannidist este unul dintre cei mai citați epi- 
demiologi din lume, cu articole având cel mai 
mare număr de vizionări pe site-urile științifice. 
De asemenea, Dr. Sucharit Bhakdi” este cel mai 
citat infecţionist din istoria Germaniei și lista 
ar putea continua. Din păcate, aceste somităţi 
pălesc în fața manipulării uriașe bazate pe Jake 
news din mass-media. 

Ştirile îngrijorătoare sunt nu altceva de- 
cât teroarea pe care televiziunea și internetul 
le răspândesc astăzi în lume. Asistăm la cel 
mai mare experiment social și mediatic din 
istoria lumii. Astfel de evenimente planetare 
transmise în direct au mai fost cele organizate 
în jurul Revoluţiei române, a morţii Prințesei 
Diana și a căderii celor două Turnuri din 
New York din 2001. În 1989, presa mondială 
nu se sfia să afirme că la Timișoara au murit 
60.000 de oameni, deși erau sub 100. 


„MAJORITATEA CELOR CARE MOR 
NU MOR DE CORONAVIRUS” 


— Nu credeți însă că este şi o doză de adevăr în ceea 
ce se transmite? Nu este adevărat că asistăm IA o 
tragedie planetară? 

— Dacă nu este numai adevăr, atunci este cu si- 
guranță minciună. Minciuna amestecată cu 
adevărul îi pervertește firea acestuia, transfor- 
mându-l într-o minciună desăvârșită. 

În primul rând, bombardamentul mediatic 
cu ştiri „la foc continuu” privind pandemia 
este prima manipulare. Şi asta pentru că oame- 
nii ajung, fără să vrea, să exagereze pericolul. 
În urma căderii Turnurilor din 11 septembrie 
2001, studiile au arătat că cei care au văzut la 
televizor evenimentul au fost mai mult expuși 
declanșării șocului post-traumatic — o patolo- 
gie extrem de periculoasă —, cu mult mai mult 
decât cei care fuseseră martori oculari ai explo- 
ziei. Acest val de teroare pe care îl împrăștie 
mass-media în lume va face mai multe victime 
decât însuși virusul. De fapt, acesta este virusul 

Bill Gates leagă direct vaccinurile 
de controlul populației 


cel mai periculos. Aud chiar și în familia mea 
de persoane care au zilnic câteva atacuri de pa- 
nică. Nu mai pot respira bine, se simt conti- 
nuu deprimaţi și deznădăjduiți. Credeţi că lu- 
crul acesta va avea un impact pozitiv asupra 
sănătăţii populaţiei? Stresul produce inflamație 
şi inhibă imunitatea, ceea ce va conduce la o 
eventuală contaminare a unei forme foarte se- 
vere a bolii. Oricum, bolile cronice se agravează 
în această perioadă. Numai și pentru acest stres, 
mortalitatea de diferite boli în rândul popula- 
ţiei va crește semnificativ. 

Pe de altă parte, se scurg în mass-me- 
dia, pe internet sau la televiziune, manipu- 
lări odioase. De pildă, a circulat o imagine 
cu o biserică plină de sicrie. Se vorbeşte des- 
pre stadioane pline de morţi etc. Pe urmă, se 
constată că una dintre cele mai uzitate foto- 
grafii cu biserica plină de sicrie era, de fapt, 
o poză făcută în 2013, în urma naufragiului 
de la Lampedusa, Italia. Celelalte fotografii 
cu multe sicrie în biserică se explică prin fap- 
tul că toţi cei declaraţi morţi de coronavirus 
nu mai sunt îngropaţi, ci arși în crematoriu. 
Dar în Italia, ţară catolică, practica arderii 
morţilor nu este atât de dezvoltată, așadar, 

crematoriile existente nu au posibilitatea să 
ardă toţi morţii, căci acum toţi cei contami- 
naţi intră în această contabilizare. Astfel că 
toți morţii din întreaga regiune sunt adu- 
naţi într-una sau două biserici și trebuie să 
aștepte la rând la crematoriu. Astfel se ex- 
plică una sau două biserici cu multe sicrie. 
Celelalte sunt, bineînţeles, goale. Acest amă- 
nunt scapă presei. În schimb, imaginea cu 
numărul imens de sicrie într-o singură bise- 
rică şochează emoţional. 

lată, de pildă, o ştire de acum trei zile, 
probabil reprodusă din presa internaţională: 
„Bisericile din Italia sunt pline cu sicriele ce- 
lor morţi din cauza COVID-19. Armata a 
intervenit pentru a transporta cadavrele”. 
Deci nu sunt toate bisericile, ci doar una sau 
două biserici, unde se adună toţi morții care 
aşteaptă la rând la crematoriu. 

Personal, am sunat mai multe persoane 
din Nordul Italiei, din „zona roșie”, şi am 
întrebat de morţi. Cu excepţia unuia singur, 
care nu ieșise din casă de mai multă vreme, 
toţi ceilalți mi-au spus că nu au auzit de morţi 
în biserici. Doar de una-două persoane care 
s-ar fi îmbolnăvit. Un preot din Milano mi-a 
povestit, cu temerea că nu o să-l cred, despre 
faptul că nu a auzit și nu a văzut nici un mort 
de coronavirus. În biserici îmi spunea că nu 
sunt deloc morţi. Despre români, care sunt 
totuși milioane în Italia, nu a auzit nimeni să 
fi murit vreunul. Cu o excepţie. Părintele din 
Milano îmi spunea despre un român de la el 
din parohie care, după trei ani de boală gravă 
de plămâni, slăbise 45 de kilograme, iar în ul- 
timele trei luni fusese în stare critică ventilat 
în spital. Murise de câteva zile și a fost pus pe 
lista celor morţi de coronavirus, lucru care i-a 
revoltat pe cei apropiaţi. 

— Totuşi nu putem nega că este un număr 
mare de morţi! 

— Un număr mare poate fi, dar nu sem- 
nificativ mai mare comparativ cu cifrele de 

anul trecut, pe vremea aceasta. Pentru că ma- 
joritatea celor care mor nu mor de corona- 
virus, ci doar sunt depistaţi ca fiind infec- 
taţi. A fi infectat nu este același lucru cu a 
fi bolnav. De altfel, în acest punct, dr. doc- 
tor Sucharit Bhakdi, Director al Institutului 
de Microbiologie şi Igienă Medicală, într-o 
scrisoare adresată Cancelarului Germaniei, 
observă această manipulare a datelor prin in- 
cluderea între cei morţi de coronavirus și a 
celor care au fost numai depistaţi pozitiv cu 
coronavirus, nu numai a celor a căror moarte 
a avut drept cauză principală infecția cu coro- 
navirus. Cu alte cuvinte, această manipulare 
violează, după cum spune dr. Bhakdi, „însuși 
principiul de bază al infecţiologiei: doar când 
se poate stabili în mod cert că un agent a 
jucat un rol semnificativ în boală sau moarte 
poate fi pus un diagnostic”. Principiul acesta 
este încălcat acum în întreaga lume. De peste 
tot aud de oameni revoltați că părinţii sau 
bunicii lor au fost incluși între morţii de 
Covid-19, în condiţiile în care ei sufereau și 
muriseră de cu totul altă boală, dar au fost 
depistaţi înainte sau după moarte ca fiind in- 
fectaţi cu coronavirusă. 


O PANDEMIE ANTICIPATĂ? 


— Dacă este un virus cu 0 patogenie scăzută, după 
cum spuneti, cum explicați îmbolnăvirea oameni- 
lor tineri şi chiar existența lor printre cei morti din 
Cauza acestui virus? 

— Într-adevăr, un studiu recent publicat în re- 
vista 7he Lancer arată că rata de mortalitate la co- 
pii și adolescenţii sub 16 ani este de 0,0016%;, 
şi puţin mai mare, dar nesemnificativă, până la 
40 de ani. Asta arată că patogenia este redusă. 
Dar există, după cum spuneți, și cazuri de mor- 
talitate la vârste în jurul a 40 de ani, de pildă. 
Cauza? În primul rând, cred că principala ca- 
uză este tocmai vaccinarea în discuţie. Știaţi 
că în Nordul Italiei, în regiunea Lombardiei — 
exact zona în care avem cele mai multe cazuri 


INTERVIU 


Sfântul M. Mc. Gheorghe 
(+23 aprilie) 


grave de coronavirus — au existat cel puţin două 
mari campanii de vaccinare desfășurate în lunile 
decembrie şi ianuarie. Într-una dintre ele s-a 
administrat vaccinul împotriva a trei tulpini de 
influenza. Dar acest vaccin creşte cu 36% rata de 
infectare cu coronavirus!! 

Pe de altă parte, regiunea este una din- 
tre cele mai poluate din Europa. Așa se ex- 
plică rata mare de îmbolnărivi în această 
zonă, complet diferită de cealaltă parte a 
Italiei. Regiunea Lombardiei este și cea mai 
dezvoltată, deci cea mai bine medicalizată, 
așa că una dintre ipoteze ar putea fi că toc- 
mai medicalizarea prost înţelească a dus la 
situaţia aceasta. Trebuie însă să subliniez fap- 
tul că nici pe departe morţii de coronavirus 
nu sunt atât de mulți. Poate doar în jurul 
de 10% din decesele anunţate în mass-media 
sunt reale. E foarte puţin probabil ca rata de- 
ceselor să depășească de trei ori pe cea înre- 
gistrată în Wuhan. Asta nu înseamnă însă că 

nu sunt foarte multe îmbolnăviri, din moti- 
vele expuse anterior. 

Epidemia aceasta este una extrem de ciu- 
dată. S-a şi scris, de altfel, despre posibilita- 
tea ca acest virus să fi fost modificat genetic 
în laborator. Cunosc cel puţin trei surse din 
zona ştiinţei și a politicii care au susţinut cu 
fapte acest lucru. Poate fi adevărat, poate nu. 
Pentru mine, nici nu este atât de important. 
M-au pus pe gânduri însă câteva fapte. În 
anul 1981, se vorbește într-un roman 7bril- 
ler 1 despre o epidemie generată de un vi- 
rus apărut chiar în Wuhan, China, care se va 
răspândi în întreaga lume(!). Pe de altă parte, 
însuși Bill Gates, „tătucul programelor de 
vaccinare” — „tătucul” cel văzut, bineînţeles — 
declara, la sfârşitul anului 2019, chiar înainte 
de declanșarea epidemiei, într-un documen- 
tar difuzat în cadrul seriei „Explained” de pe 
Netflix12, că există probabilitatea apariţiei 
unui virus într-o piaţă din China, care se va 
răspândi în toată lumea(!). 

De asemenea, în octombrie 2019, cinci- 
sprezece oameni de afaceri, oficiali guverna- 
mentali şi specialiști în Sănătate au făcut o 
simulare pentru cazul în care un virus, nu- 
mit „2019-nCoV”()), va contamina lumea, 
pornind de undeva din Brazilia. Simularea 
numită „Event 201” a ajuns la concluzia că 
în 6 luni va fi contaminată o bună parte a 
populaţiei de pe glob, iar în 18 luni se va 
ajunge la 65 milioane de morţi. Simularea 
a fost organizată de „Johns Hopkins Center 
for Health Security”, „World Economic 
Forum” și „Melinda Gates Foundation” 13. 
La întâlnire a participat și un cercetător chi- 
nez, George E Gao, Directorul General al 
Centrului de Prevenţie și Control al Bolilor 
din China și Președintele Institutului de 
Microbiologie al Academiei chineze, unul 
dintre cei mai mari specialiști în viruși ai lu- 
mii. Tot în China, în luna septembrie 2019 
a avut loc în Wuhan un exercițiu militar, 

simularea unei reacţii la o posibilă infec- 
tare cu un coronavirusl 4. China, de alfel, 
este unul dintre marii câștigători de pe urma 
pandemiei, căci, ca o consecinţă a acesteia, 
au căzut la Bursă acţiunile companiilor oc- 
cidentale, și astfel statul chinez le-a cumpă- 
rat la nici un sfert din preţul lor, devenind 
majoritar. Așa au fost expropiate mari fabrici 
occidentale care aveau unităţile de producţie 
acolo — desigur, nu toate, ci probabil doar 
cele care trebuia. 

Aşadar, pandemia a fost cel puţin antici- 
pată, după cum rezultă din evenimentele pre- 
cizate anterior. Dincolo de pericolul pe care 
acest virus îl reprezintă — iar studiile spun că 
nu este atât de mare pe cât se spune în presă 
—, cred că această pandemie va conduce la 
declanșarea unei crize mondiale, economice 
şi chiar politice fără precedent. Iar criza, ca 
orice criză, va conduce la schimbări majore 
în ordinea mondială. 


SUB TEROARE MEDIATICĂ 


— Așadar, pandemia ne va duce în criză economică? 
— Nu pandemia, ci măsurile pe care pandemia le 
justifică. Vă daţi seama ce înseamnă un blocaj al 
celei mai mari părţi ale economiei unei ţări sau 
a unui continent? În statul global suntem mult 
prea legaţi unii de ceilalți ca unda acestui șoc să 
nu se transmită în întreaga lume. Suntem, prac- 
tic, martorii unui experiment la nivel planetar. 
În două-trei luni, un număr semnificativ al pro- 
ducătorilor sau investitorilor mici și mijlocii va 
fi în faliment. Numai în România se estimează 
cam două milioane de şomeri, cel puţin. Vor 
scădea salariile și nivelul de trai. Probabil că va 
scădea preţul la imobiliare, dar vor crește anu- 
mite preţuri al bunurilor de larg consum. 

— Cine va câştiga de pe urma crizei? 

— Toată lumea va pierde, per ansamblu, 
însă se vor redistribui serviciile și bogăţiile tot 
în favoarea marilor corporaţii și bănci. Astfel 
se vor acoperi și marile deficite financiare pe 

care le-a alimentat industria de consum și di- 
vertisment în ultimile decenii. 

— De ce credeți că lumea nu protestează? 

— V-am spus. Populaţia trăiește la ora 
aceasta sub teroare. Teroarea mediatică! În 
România, de pildă, numai pe timpul bombar- 
damentelor mai erau oamenii atât de speriaţi 
şi izolaţi în case. Oamenii nu realizează că, 
proporţional cu timpul alocat ştirilor, crește și 
efectul emoţional, probabilitatea traumei. Va 
fi greu, sau imposibil, să mai gândească altfel 
realitatea de cum o percep la televizor sau 
pe reţelele de socializare, căci șocul trauma- 
tic blochează raţiunea și întipărește cu putere 
mesajul în subconștient. De ce ar protesta? 
Mai curând, vor protesta împotriva celor care 
ies pe stradă să-și rezolve problemele. Nu e 
ușor să ţii o lume în casă. Lucrul nu poate fi 
explicat decât de această imensă spaimă. 

— Vă așteptați, așadar, să urmeze o perioadă 
de recesiune? 

— Nici asta nu mi se pare cel mai grav lu- 
cru. Mai mult trebuie să ne preocupe fap- 
tul că se vor face presiuni asupra Bisericii, în 
sensul încetării slujbelor şi restrângerii liber- 
tăţilor, lucru pe care îl vedem deja că se în- 
tâmplă. Gândiţi-vă că Sfintele Liturghii sunt 
bătăile de inimă ale lumii creștine, ale ome- 
nirii în ansamblul ci. Ele ne ţin pe o linie 
de plutire. Dacă ele se opresc, lumea își va 
pierde sensul existenţei și probabil că așa se 
va apropia sfârșitul. Sau poate că a venit vre- 
mea să ne coborâm din nou în catacombe. 
Sfintele Liturghii nu trebuie să se oprească, 
ci să se înmulțească. Dacă cedăm aici, pier- 
dem lupta. Ne așteaptă oricum vremuri rele, 
dar, dacă cedăm aici, vor fi insuportabile, 
încât mulți nu vor mai vrea nici să trăiască. 
Avem o mare responsabilitate. 

Vaccinarea obligatorie mi se pare, de ase- 
menea, un mare pericol. Gândiţi-vă că ar 
îndrăzni cineva să refuze. Va fi ostracizat, 
şi chiar închis. De asemenea, din punct de 

„Mulţi sfinţi ar fi vrut să trăiască 
în vremea noastră pentru a se încununa 
și mai mult” (Sfântul Paisie Aghioritul) 


vedere biologic, prin această campanie de vac- 
cinare chiar se va putea răspândi o afecţiune ce 
va face sensibil organismul uman la anumiţi 
viruși care, pe viitor, vor fi putea fi mortali 
pentru mulți dintre cei vaccinaţi. Bill Gates 
deja susţine că va trebui interzisă circulaţia ce- 
lor care nu vor avea certificate de vaccinaţi 15. 
Pe urmă, să vedeţi pandemii și mortalitate! Ce 
ni se întâmplă acum, în această perspectivă, 
nu e decât o repetiţie generală. 


„OCHI AU ȘI NU VOR VEDEA” 


— Ce putem face, în aceste condiţii? 

— În primul rând, să ne punem nădejdea în 
Dumnezeu. Din punct de vedere duhovni- 
cesc, cei cu adevărat credincioşi vor ieşi mai 
întăriți din aceste încercări. Va fi, desigur, o 
cernere. lar din punct de vedere medical, cred 
că trebuie să ne schimbăm stilul de viaţă, să 

facem mai multă mișcare, să consumăm ali- 
mente care să ne aducă un plus de vitamine 
şi enzime, să consumăm suplimente precum 
vitaminele C, D, A, Seleniu și Zinc, care ne 
întăresc imunitatea. Dar temeiul trebuie să 
ne fie în Dumnezeu. El îngăduie toate aces- 
tea pentru păcatele noastre, pentru lenevia, 
uitarea și neștiinţa la care am ajuns ca urmare 
a adâncirii într-un mod de viață departe de 
Evanghelia lui Hristos. Asta înseamnă să nu 
ne mai închinăm ecranelor, să nu mai cre- 
dem ce se spune în mass-media, aservită as- 
tăzi aproape în totalitate stăpânitorilor lumii, 
adică tocmai celor ce ticluiesc aceste planuri. 
Restul, mila Domnului! 

— Nu ar putea fi socotite toate acestea drept 
„teorii ale conspirației”? 

— Desigur, mulți dintre cei care au creie- 
rele spălate după zecile de mii de ore petrecute 
în faţa ecranelor chiar așa vor gândi. Mai este 
însă ceva: ne este frică să recunoaștem adevă- 
rul, pentru că asta presupune o criză a schim- 
bării vieţii noastre, lucru pe care mulți nu şi-l 
pot asuma, de frică să nu-și piardă confor- 
tul, chiar și dacă este vorba numai de confor- 
tul mental. Pe astfel de oameni și pe o astfel 
de mentalitate se construiește Noua Ordine 
Mondială. Dar, indiferent dacă ei cred sau 
nu, dacă aceste lucruri se vor întâmpla va fi 
cea mai bună dovadă că, într-adevăr, în spa- 
tele evenimentelor stă o conspirație. Altfel, 
cum puteţi explica nașterea pandemiei exact 
în Wuhan - lucru anticipat în acea carte de 
ficţiune publicată în anul 1981 -, sau cum 
puteţi explica faptul că Bill Gates vorbește 
despre această pandemie chiar cu câteva luni 
înainte ca ea să se declanșeze? Să-l credem 
profet? Din păcate, se adeveresc tot mai mult 
cuvintele Psalmistului: „ochi au și nu vor ve- 
dea, urechi au şi nu vor auzi” Psalmi 113:13-14, 

— Un cuvânt de nădejde aveți pentru noi? 

— Desigur, deznădejdea nu este de la 
Dumnezeu. Irebuie să înţelegem că a venit 

vremea să ne maturizăm duhovniceşte, pen- 
tru că va fi nevoie să dăm mărturie. Să ne bu- 
curăm, totodată, că cercetarea lui Dumnezeu 
va fi peste lume și că de aici va ieși ceva bun, 
mai ales că toate aceste greutăţi au fost profe- 
ţie de atâtea și atâtea ori. După cum spunea 
Sfântul Paisie Aghioritul, „mulţi sfinți ar fi 
vrut să trăiască în vremea noastră pentru a se 
încununa și mai mult”. Numai acest cuvânt 
şi cred că trebuie să ne fie de ajuns! BI 


Material realizat de 
Ana Gheorghiu 


1htrps://www.ted.com/talks/bill_gates_innovating_to_zero/ 
transcript?language=en 

2 htrps://www.preprints.org/manuscript/202003.0001/v1, htrps:// 
www.sciencedirect.com/science/article/pii/S0924857920300972, 

$ htrps://www,sciencedirect.com/science/article/pii/ 
S0924857920300972 

4 herps://hweb.archive.org/web/20200327074015/https://www. 
statnews.com/2020/03/17/a-fiasco-in-the-making-as-the-coronavirus- 
pandemic-takes-hold-we-are-making-decisions-without-reliable-data/ 
> hrrps://www.activenews.ro/externe/Prof.-Dr.-Sucharit-Bhakdi-scri- 
soare-deschisa-catre-Cancelarul-Germaniei-Angela- Merkel-Nu-re- 
strangeti-viata-publica-160806 

* htrps://www.tellerreport.com/tech/2020-03-19---please-note--this- 
photo-does-not-show-an-alignment-of-coffins-in-italy-.S14DCPYW8L. 
html , https://www.lapresse.ca/international/europe/201410/03/01- 
4805922-2000-migrants-secourus-en-deux-jours-alors-que-lampedu- 
sa-se-souvient.php 

7 htrps://www.activenews.ro/externe/Prof.-Dr.-Sucharit-Bhakdi-scri- 
soare-deschisa-catre-Cancelarul-Germaniei-Angela- Merkel-Nu-re- 
strangeti-viata-publica-160806 

8 htrps://www.antena3.ro/actualitate/nepoata-roman-coronavirus-dez- 
valuiri-e-vorba-de-manipulare-564884.html 

? htrps://www.thelancet.com/journals/laninf/article/PI11S1473- 
3099(20)30243-7/fulltext 

19 hrrps://www,sciencedirect.com/science/article/pii/ 
S0264410X19313647 

11 Dean Koontz, he Eyes of Darkness, Pocket Books, United States, 
1981. 

12 The Next Epidemic, „Explained”, Netflix, 7 noiembrie 2019. 

15 hrrps://futurism.com/neoscope/recent-simulation-coronavirus-kil- 
led-65-million-people 

14 hetps://www.tgcom24.mediaset.it/mondo/coronavirus-quella-stra- 
na-esercitazione-militare-a-wuhannel-settembre-2019_15064363- 
202002a.shtml 

15 hteps://hwww.ted.com/talks/bill_gates_how_we_must_respond_to_ 
the_coronavirus_pandemic 

ACTUALITĂŢI 


„Cea mai mare Taină 


care există” 


Atunci când pârghiile decizionale ale ştiinţei încap pe mâinile 
unor şarlatani, nu putem decât să spunem, cu Odysseas 
Elytis, că „mă chinuie tristețea pe care mi-o aduce prea multa 
mediocritate ce ne sufocă din toate părţile, a unora care se 
luptă să provoace în lume tot mai multă stricăciune” (T.P.) 


Într-un interviu acordat postului de radio 
RealFM pe 2020, 
virusolog elen, Eleni Giamarellou, întrebată 


6 martie cunoscutul 
dacă există pericolul transmiterii coronavirusu- 
lui prin Împărtășanie, a răspuns: „Dumnezeiasca 
Împărtășanie este o Taină, o primeşti pentru că 
este Irupul şi Sângele lui Hristos. Ori crezi acest 
lucru și te împărtășeşti, ori nu crezi! Dacă cred 
că mă poate molipsi, înseamnă că nu cred în cea 
mai mare Taină care există!”. Întrebată apoi dacă 
ea se va împărtăși, a răspuns: „Mă voi împărtăși, 
cu credință în Dumnezeu”. În continuare apre- 
ciază că „Nu există soluţii de mijloc, cu lingurițe 
de unică folosinţă etc. Sunt cu totul împotrivă”. 

Să precizăm că doamna doctor Eleni 
Giamarellou nu este un medic oarecare, ci 
Profesor de Patologie la Facultatea de Medicină 
a Universităţii din Atena din 1997, fonda- 
tor al Clinicii IV de Patologie a Universităţii 
din Atena, precum și al Laboratorului de cer- 
cetare în epidemiologie din cadrul Spitalului 
Universitar Central „Attikon” din Atena, mem- 
bru al Consiliului Administrativ al Societăţii 
Elene de Chimioterapie din 1996. În interva- 
lul 2007-2017 a fost reprezentantul Greciei pe 
lângă Centrul European de Prevenire și Control 
al Bolilor (ECDCO) pe probleme de epidemio- 
logie. Din 2010 este Directorul Clinicii 1 de 
Patologie a Spitalului Hygeia din Atena. Munca 
sa de cercetare însumează 1397 de lucrări 


ştiinţifice, dintre care 1154 publicate în străi- 
nătate, 445 publicate pe Pub Med şi 54 de co- 
laborări la cărți de specialitate. În 2014, după 
încheierea celui de-al 19-lea congres al Societăţii 
Elene de Patologie, a fost onorată cu Premiul 
„Hippocrate”, care se acordă medicilor greci 
de prestigiu internaţional. În 2018 este aleasă 
ca membru permanent al Academiei Europene 
(Academia Europaea) pentru contribuţia sa în 
cercetarea bolilor infecțioase. 

În urma declaraţiilor din interviul acordat 
postului RealFM, Eleni Giamarellou a fost 
dur atacată în presă. S-a afirmat că „nu este de- 
loc responsabilă într-o problemă de maximă 
importanță care a alarmat întreaga planetă”, 
„se poartă cu o totală iresponsabilitate față de 
cetăţenii greci și faţă de poziţia pe care o deţine”, 
că a dat dovadă de „o atitudine care merită 
sancțiuni penale”. „Dacă credinţa unuia are ur- 
mări negative asupra celuilalt, lucrurile sunt pe 
undeva șubrede. Cel mai extremist și periculos 
exemplu este Profesoara de Epidemiologie de la 
Universitatea din Atena, doamna Giamarellou, 
prin declarațiile despre Împărtășanie”. 

Mai grav decât atacurile din presă este însă de- 
mersul unor medici care au depus o petiție adre- 
sată Colegiului Medicilor din Atena, cu mii de 
semnături, pentru a se lua măsuri disciplinare îm- 
potriva reputatului om de știință, petiție în care se 
cere colegiului „să informeze publicul cu privire la 

corectitudinea științifică a celor afirmate de Prof. 
Giamarellou” și să procedeze la sancţiuni, în cazul 
în care „opinia se va dovedi neștiinţifică și pericu- 
loasă pentru sănătatea publică”. 

Recent însă s-a creat un adevărat val de 
solidaritate faţă de doamna Giamarellou din 
partea a zeci de oameni de știință greci, din 
Grecia și din străinătate, care au venit în spri- 
jinul ei printr-o scrisoare deschisă” adresată 
Colegiului Medicilor din Atena. Semnatarii 
consideră că petiția care cere sancţionarea 
ci „şi-a greşit destinatarul. Doamna Eleni 
Giamarellou nu a afirmat că poziţia sa rezultă 
dintr-o cercetare ştiinţifică, ci este rezultatul 
credinţei ei personale în Taina Dumnezeieștii 
Împărtăşanii. Astfel, cu un curaj vrednic 
de admirat și în acord cu art. 13, par. 1 al 
Constituţiei Elene, precum și cu art. 14, par. 
13, doamna Giamarellou și-a mărturisit pu- 
blic credința în Biserica lui Hristos, potri- 
vit căreia Dumnezeiasca Împărtășanie este 

Taină, iar cei care vor să 

se împărtășească nu tre- 
buie să se teamă că se 
pot molipsi de microbi 
sau viruși. Aceeași 
credință o trăim şi o 
mărturisim şi noi, toţi, 
cei ce semnăm această 
scrisoare”. Prin ur- 


mare, poziţia 


Dr. Eleni Giamarellou 

doamnei Giamarellou nu poate fi considerată 
„neştiinţifică”, pentru că nu se pretează unei 
evaluări ştiinţifice, nici nu este „periculoasă 
pentru sănătatea publică”, pentru că nimeni nu 
este obligat să se împărtășească cu Preacuratele 
Taine, dacă nu crede în esenţa Tainei. 

În susţinerea doamnei Giamarellou vine în 
primul rând Dr. loannis Kountouras, primul 
semnatar al scrisorii deschise, Profesor emerit 
al Facultăţii de Medicină din Tesalonic, speci- 
alist în Patologie și Gastroenterologie, a cărui 
contribuţie la cercetarea medicală în domeniu 
este considerabilă și susținută de numeroase 
studii științifice. Recent a dat publicităţii un 
articol, ca reacţie la atacurile împotriva Elenei 
Giamarellou, cu titlul: „Date științifice in- 
complete despre coronavirus în conflict cu 
Dumnezeiasca Împărtășanie”, în care afirmă: 
„Internetul a fost inundat de teorii așa-zis 
ştiinţifice, dar, în fond, demagogice. Între 
altele, pretind evitarea Împărtăşaniei ca sursă 
de transmitere a virusului. Sunt însoţite de co- 
mentarii total inadecvate din partea unor per- 
soane neinformate științific, care provoacă un 
sentiment insuportabil de dezgust între oame- 
nii de știință cu adevărat competenţi”. 

Salutăm solidaritatea medicilor greci cu marele 
patolog contemporan, căci solidaritatea și lucidita- 
tea sunt acum singurele medicamente împotriva 
absurdului ce pare a se răspândi în lume mai mult 
decât orice virus biologic! BI 


Tatiana Petrache 


1 htrps:/Awww.tanea.gr/2020/03/06/greece/kathigitria-loimoksiologias-gia- 
theia-koinonia-osoi-pisteyoun-na-min-fovountai-na-koinonisoun/ 

2 https;//secure.avaaz.org/en/community_petitions/iatrikos_syllogos_athinon_peithar- 
hikes_kyroseis_stin_loimoxiologo_e_giamarelloy_gia_tis_antiepistimonilkes_tis_dilose/ 
$ htep:/Awww.newsnowgr.com/article/1336667/epistoli-iatron-kai-allon-pro- 
sopikotiton-yper-tis-kathigitrias-elenis-giamarellou.html 

4 https:/Awww.pentapostagma.gr/apopseis/6929110_ateli-epistimonika-dedo- 


mena-coronavirus-me-conflict-emploki-theias-koinonias 


Distanţa socială geme de sete, vrea să o umplem lent, pe-ndelete, 
ca s-o scăpăm de coronavirus, vrea să o umplem de jos până sus. 
Străzile goale sunt conducte secrete, în care turnăm lent, pe-ndelete, 
ruga şoptită către lisus; aşa le vom umple de jos până sus. Prăpastia 
ciuntă din mine spre tine, priveşte orbește tresăltând de suspine, ne 
roagă să deschidem larg robinete, ca să o umplem lent, pe-ndelete. 
Mai tare ca golul ce se cască tăcut, mai tare ca moartea ce joacă 
barbut, mai tare ca lepra, holera și ciuma e dragostea care umple 
urgent toată lumea. 


Anca Stanciu 


În mai, la fotografie, cu inimă bună, ne-om întâlni Cu Sfinţii împreună. 
Jar la eseu, cu glas cutremurat, ne-om aminti cum Mort am fost şi-am înviat. 


Direcţionați 3,5% din 
impozit către Asociația 
pentru Apărarea Familiei 
și Copilului! Susţineţi 
„Familia Ortodoxă”! 


DESPRE CE E VORBA? 

Codul fiscal permite oricărei persoane 
care are venit(uri) să direcţioneze până 
la 3,5% din impozitul pe venit(uri) către 
o organizaţie neguvernamentală. 

Vă rugăm să ne susţineţi direcţionând 
până la 3,5 % din impozitul care v-a fost 
reţinut automat din salariu pe parcursul 
anului trecut. 


CUM SE PROCEDEAZĂ? 

Cei care au venituri din salarii sau asimi- 
late salariilor, pensii etc. completează 
Formularul 230, Cerere privind destinaţia 
sumei reprezentând 2% sau 3,5% din 
impozitul anual pe veniturile din salarii și 
din pensii/Cerere privind destinaţia sumei 
reprezentând până la 3,5% din impozitul 
anual datorat, cu datele Asociaţiei pentru 
Apărarea Familiei și Copilului. 


Formularul trebuie să aibă următoarele 
câmpuri completate: 
Anul (2019); 
Punctul I Date de identificare a contribu- 
abilului: numele, inițiala tatălui, prenu- 
mele, adresa completă din buletin, CNP-ul; 
Punctul II.A.1 (Destinația sumei 
reprezentând 2% din impozitul datorat 
pentru susţinerea entităţilor nonprofit 
care se înființează și funcționează în 
condițiile legii și a unităților de cult sau 
pentru acordarea de burse private, 
conform legii), subpunctul 1 (Susținerea 
unei entități non-profit/unități de cult): 
e cod de identificare fiscală a entității 
nonprofit/unităţii de cult: 19060933 
e denumire entitate nonprofit/unitate 
de cult: ASOCIAȚIA PENTRU 
e APĂRAREA FAMILIEI ȘI COPILULUI 
cont bancar (IBAN): RO29 RNCB 0081 
0637 1254 0001. 


Punctul II1.B. (Destinația sumei reprezentând 

până la 3,5% din impozitul datorat pentru 

perioada 1 aprilie - 31 decembrie 2019 „pentru 

susținerea entităților nonprofit care se înființează 

și funcţionează în condiţiile legii și a unităţilor de 

cult, precum și pentru acordarea de burse private, 

conform legii), subpunctul 2 (Susținerea unei 

entități nonprofit/unități de cult): 

e bifă opțiune privind distribuirea sumei pentru 
o perioadă de 1 ani sau 2 ani (la alegere) 

e cod de identificare fiscală a entității nonpro- 
fit/unităţii de cult: 19060933 

e denumire entitate nonprofit/unitate de cult: 
ASOCIAȚIA PENTRU APĂRAREA FAMILIEI ȘI 
COPILULUI 

e cont bancar (IBAN): RO29 RNCB 0081 0637 
1254 0001. 

Semnătura 


Formular completat: https://bit.ly/2yzhhuY 


Formular de completat: https://bit.ly/2X791fW 


Formularul/formularele le depuneți la Adminis- 
trația Financiară de care aparțineți cu domiciliul. 


Termenul limită de depunere este 25 mai 2020. 


Pentru informații suplimentare, vă rugăm să ne 
contactaţi la tel. 021.312.61.38 sau scrieți-ne la 
adresa de e-mail: contactOfamiliaortodoxa.ro 


De asemenea, puteţi depune declarațiile comple- 
tate direct pe site-ul ANAF dacă aveți semnătură 
electronică sau un cont în Spaţiul Privat Virtual 
ANAF (practic trebuie să vă creaţi un cont în 
Spaţiul Privat Virtual). Pentru a valida înregistra- 
rea în Spaţiul Privat Virtual, este necesar să vă 
prezentaţi la orice administraţie fiscală în termen 
de 10 zile de la data primirii mesajului primit după 
înregistrare, împreună cu actul de identitate în 
original şi copie şi numărul de înregistrare ce v-a 
fost atribuit). Informaţii detaliate despre Spaţiul 
Privat Virtual găsiţi pe site-ul ANAF. 


Asociaţia pentru Apărarea Familiei şi Copilului 
CIF: 19060933 
Cont IBAN: RO29 RNCB 0081 0637 1254 0001 


Pentru informații suplimentare, vă rugăm să ne 
contactaţi la tel. 021.312.61.38 sau scrieți-ne la 
adresa de e-mail: contactQfamiliaortodoxa.ro 


Vă mulţumim! 


